text:
Erena on Facebook
ኣድማሳዊ ሰብኣዊ መሰላትን ጽልውኡን ኣብ አህዛብን ሃገራትን
ፖለቲካዊ መሰላት
መሰሉ ዝተሓድገን ዝተዓመጸን ወገን መሰሉ ንምምላስ ኩሉ ዝከኣሎ ከምዝፍትን ታሪኽ ሚሂሩና ኢዩ። ከምቲ ደጋጊምና ዝበልናዮን ኣብ ዝሓለፈ መደብና ብዝርዝር ዝገለጽናዮን ህዝቢ ኤርትራ እውን መሰሉ ምስተሓድገን ባይቶኡን መንግስቱን ምስፈረሰን መጀመርታ ብሰላማዊ ፖለቲካዊ ቓልሲ፡ ብኡ ምስላጥ ምስ ኣበዮ ከኣ ብረት ኣልዒሉ ንሰላሳ ዓመታት ተቓሊሱ ናጽነቱ ህያው ዝገበረ። በዚ ዝመጽአ ከኣ ንመሰል ዝኽፈል ዋጋ፣ ንመሰል ዝወሃብ ክብሪ እንተወሓደ ማዕረ እቶም ንመሰሎም ዝተቓለሱን ዋጋ ዝኸፈሉን አህዛብ ዓለምና ይፈልጦ ኢዩ።
ኣብ ብዙሕ ኣጋጣሚታት “ኣብ ኤርትራ ዘሎ ሰላምን ርግኣትን መዳርግቲ ከምዘይብሉ ወጻእተኛታት መስኪሮሙሉ። ኣብ ኤርትራ ዝህነጽ ዘሎ ትሕተ ቕርጺ በጻሕቲ ተደኒቖሙሉ፤ ሓደ ምሁር ሓድነት መራሕቲ ኤርትራ ከምዘገረሞ ገሊጹ፣ ንራኢ መንግስቲ ሞጉሱን ወዲሱን” እናተባህለ ኣብ ማዕከናት ዜናና ኪደጋገም ሰሚዕና ኣሎና። ይኹን እምበር ነቲ ብዙሕ ግዜ ብተደጋጋሚ ዝተላዕለ ጉዳይ፡ ሓንቲ መዓልቲ እውን ትኹን ንፈውሲ ማሕላ “ሓንቲ ማዕከን ዜና እቲ ብ1997 ብባይቶ ዝጸደቐ ሃገራዊ ቅዋም ዛጊት ከምዘይተተግበረ፣ ኣብ ኤርትራ ፍትሕን ግዝኣተ ሕግን ከምዘየሎ፣ ሓደ ደርዘን ላዕለዎት መራሕትን ክንደኦም ደርዘን ጋዜጣኛታትን እታ ሃገር ብዘይ ፍርዲ ንዓሰርተ ዓመት መመላእታ ተኣሲሮም ከምዘለዉ፣” ገሊጻ ተባሂሉ ተወርዩ ኣይፈልጥን።
ምኽንያቱ ብዛዕባ መሰል ምሕታት ንመለኽቲ ከም ሞት ስለዘርዕዶም። ይኹን እምበር ኣጋፈርቲ ምልካውያን፡ “ሓደ ህዝቢ ኣገልግሎት ሕክምና እንተረኺቡ፣ ደቁ እንተምሂሩ፣ ከብዱ ተዓንጊሉ ጽሩይ ማይ እንተሰትዩ፣ ዲሞክራሲዶ ምርጫ ኢሉ ኪሓምም የብሉን። ዲሞክራሲ ምዕራብ ንምዕራብ እውን ኣየሐጎሰን።” እናበሉ ኩሙጉቱ ይስምዑ ኢዮም።
ግን መሰል መግብን መሶብን ጥራሕ ኣይኮነን። ህዝብታት ቱኒዝያን ግብጽን ዝብላዕን ዝስተን ስለዝሰኣኑ ኣይኮነን ናብ ጎደናታት ከተማታቶም ብምውሓዝ ኣንጻር መለኽቲ መራሕቶም ውዕዉዕ ህዝባዊ ናዕቢ ዘካየዱ። ኣገልግሎት ትምህርትን ሕክምናን ስለዘይብሎም እውን ኣይኮነን፣ ምልኪ ኣብቂዑ ፍትሒ ኪነግስ፣ ህዝቢ ቆጺሊ ብዘውደቐሎም ወከልቱ ኪመሓደር ብድምጾምን ደሞምን ንመሰሎም ኪጣበቑ ንርእዮም ዘሎና። ፖለቲካዊ መሰል ዘይሕከኽ ኣካል ኣድማሳዊ ሰብኣዊ መሰል ስለዝኾነ እምበር።
ቱኒዛውያን ነቲ ኣብ 1987 ብንኡሱ ናብ መንበር ምስ ደየበ ዳሓር ገቢሉ ዘውዲ ምልኪ ብምድፋእ ን23 ዓመታት ዝገዝኦም ውልቀ መላኺ ፕረዚደንት ቤን ዓሊ ንኣስታት ወርሒ ዝኸውን ልዑል ህዝባዊ ናዕቢ ብምክያድ ቅድሚ ክልተ ሳምንታት ማለት ብ14 ጥሪ 2011 ካብ ስልጣን ኣልዮሞ። ግብጻውያን ከኣ ነቲ ኣብ መወዳእታ 1981 ስልጣን ዝሓዘ መራሒኦም ፕረዚደንት ሑስኒ ሙባረክ ንምልካዊ ምምሕዳሩ ብምቅዋም ቅድሚ ትሽዓተ መዓልታት ጀሚሩ ገና ዝቕጽል ዘሎ ውዕዉዕ ህዝባዊ ሰልፊ የካይዱ ኣለዉ። ክልቲኦም ህዝብታት ምልኪ ኢዮም ተቓዊሞም። ነቲ ስማዊ ምርጫታት ብምክያድ ናብ ደቆም ንምስግጋር ዝደናደን ዝነበረ ምልከ ንግስነት ድማ ስዒሮሙዎ።
ሽግ ናይዚ ኩሉ ምልዕዓል እቲ ነብሱ ንሞት ዝወፈየ ቱኒዝያዊ መንእሰይ መሓመድ ቦዓዚዝ ኢዩ። ንሱ ነብይ ቱኒዝያ ጥራሕ ዘየኮነ ነብይ ዓረባዊ ዓለም፡ መምህር መለኽቲ ስርዓታት ተስፋ ውጽዓት ህዝብታት ዓለምና እውን ኢዩ።
እቲ ንዓመታት ተደጒሉ ዝጸንሐ ምረትን ጭቆናን ኣብ ሓደ ወጋሕታ ብኸምዚ ናይ መሓመድ ቦዓዚዝ ክውንነት ኪባራዕን ሽግ ለውጢ ኮይኑ ኪቃጸልን ከምዝኽእል ቱኒዝያን ግብጽን እኹላት መሰኻኽር ኢየን። እቲ ብልሹውና፣ ግህሰት ሓሳብካ ምግላጽ፣ ሽቕለተ ኣልቦነት ናህሪ ዋጋታት ሃለኽትን ድኽነትን ኣብ ሓደ እዋን ውዕዉዕ ህዝባዊ ምልዕዓል ፈጢሩ ንመለኽቲ ኣንቀጥቂጡ።
እዘን ክልተ ሃገራት ቅዋም ነይሩወን። ምሉእ ናጽነት እኳ እንተዘይብሉ ብሕታዊ ፕረስን እውን ኣለወን። ዋላኳ ናጻን ርትዓውን ኣይኹን እምበር ምርጭታት እውን የካይዳ ኢየን። ድሩት ዝመሰላተን ተቓወምቲ ውድባትን ሓሳብካ ንምግላጽ ዘፍቅድ ናይ ሰላማዊ ሰልፊ መሰል እውን ነይሩወን። ኪሳዕ ነቶም መለኽቲ ዘይተንከፈን ዘይተጸባጸበን ህዝቢ እንተተንፈሰን ተወጺዕና ተረጊጽና እንተበለን እውን ግዲ ኣይነበረንን። እንተኾነ ካብዚ ዝተማሃርናሉ ህዝባዊ ናዕብን ነውጽን ኪድሕና ኣይከኣላን። እዚ ከኣ ንህዝቢ ኣፉ ሎጊምካ ከም በቕሊ ኪሳዕ ቃሕ ዝበለካ ኪትስቀሎ ከምዘይከኣል፣ እተረፍ ህዝቢ መጽዓኛ እውን እንተመሪሩዎ ከምዝንድርን ከምዝራጋሕን ምስክር ኢዩ።
ንሓደ ህዝቢ ንዘልኣለም ኪትረግጾን ኪትመልኮን ከምዘይከኣል፣ ብፍታው እምበር ብሓይሊ ንህዝቢ ከተስምዕ ከምዘይከኣል ዝተፈላለየ ታሪኽ ዓለምና ሚሂሩና ከብቅዕ ሕማቕ ኣጋጣሚ ኮይኑ ግን ሓሓሊፉ ኪድግም ንርእዮ ኣሎና።
መለኽቲ ሽሕ እንተሓየሉ፣ ኩምራ ዕጥቅን ኣጻዋርን እንተወነኑን ንህዝቦም ዘልኣለም ኣፉ ዓቢሶም ኪገዝኡዎ ከምዘይክእሉ ምህሮ ዓለምና ውሑድ ኣይኮነን። መለኽቲ ግን ኣርሒቖም ኪርእዩ ኣስፊሖም ኪሓስቡ ስለዘይክእሉ ስቕ ኢሎም ምስቲ ውሕጅ እናሰሓቑ ኢዮም ዝኸዱ። መልኽቲ ኣብ ኣፍሪቃ ይሃሉዉ ኣብ ጋልፍ ፣ ኣብ ኤሽያ ይንበሩ ኣብ ላቲን ኣመሪካ ተመሳሳሊ ባህሪ ኢዩ ዘለዎም። ብዛዕባ ባህሪያቶምን ሓፈሻዊ ምስሎምን ኣብ ዝቕጽል መደባትና ብዕምቆት ከነቕርቦ ስለዝኾንና ንሎሚ ውሒድ ኣብነታት ይኣኽለና ኢዩ።
ንኹላቶም መለኽቲ ቀንዲ ዘሰንብዶምን ዘርዕዶምን ህላዌ ናጻ ማዕከናት ዜና ኢዩ። ህዝቢ ብዘይካ ድምጾም ካልእ ድምጺ ኪሰምዕ ስለዘይደልዩ፣ ብዛዕብኦም እንተዘይኮይኑ ብዛዕባ ካልእ ኪሓልምን ኪሓስብን ስለዘየፍቅዱ፣ ሓበሬታታት ብምዕጻው ካልእ ኣማራጺታት ከምዘይረኣዮ ኢዮም ኪገብሩ ዝጽዕሩ። ልክዕ ከምዚ ማዕከናት ዜና ኤርትራ ንርእዮ ዘሎና።
ቲቪ ኤረ ኣብ ዝተፈላለየ ሃገራት ዓለምና ንዝኽሰት ዓሌታዊ ግጭትን ኣብ ምርጫታት ንዘጋጥም ረጽምን ብመልክዕ ዜናን ትንታነ ዜናን ዕለት ዕለት እናቕረበትልና አረ ነዊሕ ንድሕሪት ተመሊሳ ኣብ ዘበነ ጊላነትን ዝሑል ኩናትን ሓጢኣት ኣመሪካን ሲኣይኤን ብመልክዕ ትረኻን ትንተናን እናስተምሃረትና ኣብ ጎረባብትና ንዘጋጥም ዘሎ ህዝባዊ ምልዕዓል ኣንጻር ምልኪ ግን በቒቓትልና።
ቲቪ-ኤረ እቲ ኣብ ዝተፈላለየ ሃገራት ብሰንኪ ምትእትታው ዲሞክራሲያዊ መስርሕ ምርጫ ንዘጋጥም ረጽሚ ብመልክዕ ዜና እትፍንዎ መደባት ልዕሊ ዜናነቱ ዝምዘን መልእኽቲ ኣለዎ። “ እዞም ሰናይና ዘይምነዩ ወገናት፣ ቅዋም፡ ዲሞክራሲ፡ ሰልፊ፡ ምርጫ፡ እንተበሉ ኣይትስምዑዎም። ንዓና ጎጎ እምበር ሰልፊ ኣየድልየናን ኢዩ። ንዓና ሃንዛ እምበር ቅዋም ኣየድልየናን ኢዩ። ንዓይ እመኑ።” ማለት ዘይሙዃኑ መን ከምእምነና ይኽእል።
ህዝብና ሰብኣውን ፖለቲካውን መሰሉ ስለዝተገፈ እምበር ዕንጋሎ ሲኢኑ ኣይኮነን ተቓሊሱ። ከም ህዝቢ ባህሉን መንነቱን ስለዝተደፍረ፣ ብቛንቁኡ ከይመሃርን ሓሳቡ ከይገልጽን ስለዝተኸልከለ እምበር ጠበንጃ ዓጢቑ ፈቐዱኡ ዱሩን ጣሻን ከርተት ክብል ስለዝተበረሆ ኣይነበረን ተጋዲሉ።
እታ ዝተቓለሰላን ዝደመየላን መሰል ግን ብምልኣት ኣይረኸባን። ኪኖ ጎጎን ሃንዛን ኪትምሰል ኣይከኣለትን። ርግጽ ኢዩ ሃገራት ነናተን ቀድምትነታት ኪህልወን ይኽእል ኢዩ። ንቡር እውን ኢዩ። ግን ድምጺ ህዝቢ ዓቢስካ ኣይኮነን ቀደምትነታትካ ትሰርዕ። ድሌትን ምርጫን ህዝቢ ዓቢስካ ኣይኮነን መደባት ልምዓትካ ትሕንጽጽ። ኣሻሓት መንእሰያት ሃገሮም ገዲፎም እናተሰዱ፣ሃገር ብሃገራ ኣብ ታሪኻ ርእያቶ ብዘይትፈልጥ ብልሹውና እናተቖማጠዐት፣ ንሃገሮም ኪሰርሑላ ዝኽእሉ ካልኦት ኣሽሓት ምኩራትን ምሁራትን ብምሒር ጸቕጥን ግፍዕን ንዘፍቅሩዋ ዓዶም ሕቖኦም ሂቦማ እናተሰዱ፣ ንሃገራዊ ስምዒትን መንፈስ ዝቡሕጉግ ኣብ ልዕሊ ሕግን ፍትሕን ዘሽካዕልል ነቓጽ ኣካይዳ እናኸድካ ሃገር እሃንጽ ኣለኹ ኪትብል ዕሽነት ጥራሕ ኢዩ። ህዝቢ ከኣ ንግዝይኡ ስለዝፈርሐ እምበር ስለዝኣመነ ኣይኮነን ርዒሙ ዘሎ። ስለዚ መራሕትና ሕጂ ኢዮም ኪልቡሙ ዝግበኦም። ሕጂ ኢዮም ብንፋስ ቱኒዝያን ግብጽን ኪሓስቡ ዝለዎም። ሕጂ ኢዮም ኪዕረዩን ኪተዓራረዩን ዘለዎም። ከም ወትሩ ሕጂ ካብ ጽባሕ ስለዝምረጽ። ካልእ ነብስኻ ምትላልን ምትዕሽሻውን ኢዩ።
እዚ ሎሚ ኣብ ሃገርና ዘሎ ምልክን ጸቕጥን፣ ራዕድን ስግኣትን ብዝኾነ ይኹን መጋረጃ ኪትክውሎን ኪትሓብኦን ዝከኣል ኣይኮነን። ዘቑጸልጽል ቃላትን ቅብኣን ድምጺ ሓቅና ነበር “ድምጺ ሓፋሽ!” ኮነ ቲቪ ኤረና እውን ኪኽውሎ ኣይክእል ዘሎ። ምኽንያቱ ባይታን ባይቶን ካልእ ማይክሮፎን ስክሪኒንግ ከኣ ካልእ ስለዘዘንቱ። እታ ናይ ቀደም ድምጺ ሓቂ ነበር ድምጺ ሓፋሽና ሎሚ ድምጺ ምልኪ ጥራሕ ሙዃና ዘይፈልጥ ዜጋ ኣይክህሉን ኢዩ። ንሳ እተዘናግዖ እምበር ንሳ እተእምኖን እተዐሽዎን ዜጋ ከምዘየሎ፡ ዝያዳ እኳ ደኣ ድኻሞም ተቃልዖም ከምዘላ መራሕትና ኪፈልጡን ርግእ ኢሎም ብምሕሳብ ኣካይዳኦም ኪቕይሩ ኪፍትኑ ኣለዎም።
ኤርትራውያን ከይንዛረብ ኣፍና ተለጊሙና ኩሉ መሰላት ተዓጽዩና፣ ከይንጽሕፍ ጋዜጣታትና ተሓቢሱ፣ ከይንእከብ ተኸልኪልና፣ ከይንውደብ ተገዚትና፣
ንርከብ ኣሎና። እቲ መላኺ ኢደ እግሪ እምበር አእሙሮ ህዝቢ ኪቆጻጸር ከምዘይክእል ብኣግኡ ኪፈልጥ ኣለዎ። ንፍጻሜ ቱኒዝያን ግብጽን ካብ ቲቪ ኤረ እኳ ኪሓብኦ እንተፈተነ ካብ ህዝቢ ኪሓብኦ ግን ኣይክእልን ኢዩ። ምኽንያቱ እዚ ዘለናዮ እዋን ዘበነ ሓበሬታ ኢዩ። ዓለም ከኣ ጸቢባን ኒኢሳን ኢያ።


c: text/html

text:
Erena on Facebook
Articles
እስራኤል፣ ንስደተኛታት ሞያዊ ስልጠና ክትህብ ምዃና ይግለጽ
Radio Erena: 23 June, 2014
መንግስቲ እስራኤል፣ ንስደተኛታት ሓድሽ ናይ ትምህርቲ ዕድል ክህብ ምዃኑ ይግለጽ ኣሎ።
ወኪል ሬድዮ ኤረና ካብ ቴልኣኦቭ ኣብ ዝልኣኾ ጸብጻብ፣ ሚኒስተሪ ትምህርቲ እስራኤል ኣብ ከባቢ ባርሸባ -ኒጻና ኣብ ዝርከብ ኣሕዳሪ ቤት ትምህርቲ፣ ንኣፍሪቃውን ስደተኛታት ናይ ሞያ ትምህርቲ ክህብ'ዩ።
እዚ ናይ ትምህርቲ ዕድል ንመጀመርታ ግዜኡ ዝወሃብ ዘሎ ኮይኑ ንኣብ እስራኤል ቅድሚ ሕጂ ናይ ትምህርቲ ዕድል ዝነበሮምን ካልኦት ልዕሊ ዓሰርተ ሸሞንተ ዓመት ዝዕድሚም መንእሰያት ዘፍቅድ ኣብ ርእሲ ምዃኑ ብዲፕሎማ ከም ዘመርቕ ድማ ይገልጽ።
እዚ ናይ ትምህርቲ መደብ ን2 ዓመት ዝወሃብ ኮይኑ ናይዚ ዕድል እዚ ተጠቀምቲ ንዝኾኑ መንእሰያት ድማ፡ ኣብ ሰሙን 3 ግዜ እንዳተመሃሩ እቲ ዝተረፈ ግዜኦም ኣብቲ ከባቢ ናይ ስራሕ ዕድል ክኽፈተሎም ምዃኑ እቲ ሚኒስትሪ ይገልጽ።
እታ ኣብ ኮምፑተር፣ ቋንቋ እንግሊዝ፣ ጂምናዝዮምን ትምህርቲ ምድላውን መግብን ንስደተኛታት ስለጠና ክትህብ ምዃና እትግለጸ ዘላ ኣሕዳሪት ቤት ትምህርቲ መግቢ፡ መደቀስን ናይ ጥዕና ኣገልግሎትን'ቶም ተመሃሮ ብነጻ ከምተማልእ'ውን እቲ ካብ እስራኤል ዝተላእከና ጸብጻብ ይተቕስ።
እዚ ሚኒስትሪ ትምህርቲ እስራኤል ንስደተኛታት ዝህቦ ዕድል፡ ኣብዛ ቤት ትምህርቲ ንዝሰልጠኑ መንእሰያት ብሚኒስትሪ ውሽጣዊ ገዳያት ንዘጋጥሞም ዘሎ ናይ ቪዛ ጸገማት ክፈትሓሎምን ናይ ፖለቲካዊ ዑቕባ መሰሎም ድማ ዳግመ ግምት ክግበረሉን ክሕግዞም ይኽእል'ዩ ዝብል ግምታት ይወሃቦ።
ኤርትራውያን ናይ'ዚ ዕድል እዚ ተጠቐምቲ ክኾኑ'ውን ትጽቢት ኣሎ።
እስራኤል ንኤርትራውያን ስደተኛታት ኣብ ሕርሻ ዘተኮረ ስልጠናታት እንተሂባቶም፣ ኣብ ናይ ሕርሻ ስራሕ ንምውፋሮም ሓንቲ ስማ ዘይተጠቕሰት ኣፍሪቃዊት ሃገር ክትቕበሎም ፍቓደኛ ምዃና ንመንግስቲ ኣስራኤል ምግላጻ ማዕከን ዜና ሃረጸ ኣቐዲሙ ምግላጹ ዝፍለጥ'ዩ።
ባይቶ እስራኤል ክነሰት ኣብታ ሃገር ዝርከቡ ስደተኛታት ናብ ዓዶም ገንዘብ ከየሰጋግርሩ ዝኽልክል ሓድሽ ሕጊ ኣብ ዝሓለፈ ሰሙን ከምዘጽደቐ ኣይርሳዕን።
=========================

robotstxt: allowed

filter: keep


text:
Erena on Facebook
ናብ ደቡብ ሱዳን ዝተላእከ ናይ መግቢ ረድኤት ብኤርትራ ይሓልፍ ኣሎ
Radio Erena: 15 June 2016
ውድብ መግቢ ዓለም ናብ ደቡብ ሱዳን ዝልኣኾ ህጹጽ ናይ መግቢ ሬድኤት ኣብ ወደብ ባጽዕ ተራጊፉ።
እቲ ውድብ ኣብ ደቡብ ሱዳን ኣጋጢሙ ንዘሎ ናይ መግቢ ዋሕዲ፣ ህጹጽ ረድኤት ንምልኣኽ ፖርት ሱዳንን ወደብ ባጽዕን'ዩ ከም ኣማራጺ ክጥቐመሉ ሓሳብ ኣቕሪቡ።
ከም መፈተኒ ከኣ ኣስታት ሓደ ሽሕ ቶን ናይ ኣኽሊ ረድኤት ብወደብ ባጽዕ ክኣቱ ከምዝወሰነ እቲ ትካል ይሕብር።
ድሮ'ውን ኣእካልን ዘይተን ዘጠቓለለ ህጹጽ ናይ መግቢ ረድኤት ዝጸዓነት መርከብ ዝሓለፈ ሰሙን ኣብ ወደብ ባጽዕ ተራጊፋ ምህላዋ ተፈሊጡ።
ካብ ወደብ ባጽዕ ብዓበይቲ መካይን እናተጻዕነ፣ ብመንገዲ ተሰነይ-ክሰላ ኣቢሉ ናብ ደቡብ ሱዳን ኣብ ሳልስቲ ክበጽሕ ትጽቢት ይግበረሉ።
ደቡብ ሱዳን ካብ ሱዳን ተፈልያ ናጽነታ ካብ ዝኣወጀትሉ ዓመት፣ ኣገልግሎት ውድብ ሓደ ካብ ዓበይቲ ብድሆታት ኮይኑዋ ይርከብ።
ውድብ መግቢ ዓለምን ካልኦት ትካላትን ናብ ኢትዮጵያ ንዝልእከኦ ህጹጽ ናይ መግቢ ረድኤት'ውን ወደባት ኤርትራ ክጥቐማሉ ይሓታ ምንባረን ይግለጽ።
ኢትዮጵያ ግና ዋላ'ኳ ኣብ ወደብ ጅቡቲ ከቢድ ምጭንናቕ እንተጋጠማ፣ ብፖርት ሱዳንን ወደብ በርባራን ክትጥቐም'ያ ወሲና።
============================


text:
Erena on Facebook
ግብጺ ኣብ ቀይሕ ባሕሪ ዝርከባ ክልተ ደሴታት ንስዑዲ ክወሃባ ወሲና
Radio Erena: 02 January 2017
መንግስቲ ግብጺ፣ ኣብ ትሕቲኡ ክመሓደራ ዝጸንሓ ክልተ ደሴታት ቀይሕ ባሕሪ ኣካል ግዝኣት ስዑዲ ዓረብ ክኾና ድሕሪ ዘሕለፎ ውሳነ፣ ንትግባረ ናብ ፓርላማ እታ ሃገር ከምዘመሓላለፎ መደበር ቴሌቪዥን እታ ሃገር ሓቢሩ።
ቲራንን ሳናፊርን ዝተባህለ ኣብ ትሕቲ ግብጺ ክመሓደራ ዝጸንሓ ክልተ ደሴታት ቀይሕ ባሕሪ፣ ናብ ስዑዲ ዓረብ ክምለሳ ዝብል እማመ ዝቐረበ፣ ግብጽን ስዑዲ ዓረብን ኣብ ወርሒ ሚዝያያ ናይ 2016 ኣብ ዝኸተምኦ ስምምዕ'ዩ።
እንተኾነ፣ እተን ዴሴታት ልኡላዊ ኣካል ግብጺየን ብምብል ሓያሎ ፖለቲከኛታትን እታ ሃገር ድሕሪ ዘልዓልዎ ሕቶታት፣ ላዕለዋይ ምምሕዳራዊ ቤት ፍርዲ ግብጺ ነቲ ስምምዕ ነጺግዎ'ዩ ጸኒሑ።
ብፍላይ ድሕሪ'ቲ፣ ኣብ መንጎ ግብጽን ስዑዲ ዓረብን ብጉዳይ ሶርያ ተኸሲቱ ዘሎ ምስሕሓብ፣ ስዑዲ ናብ ግብጺ እትልእኮ ዝነበረት ነዳዲ ደብ ምባላን፣ናብቲ ኢትዮጵያ እትሃንጾ ዘላ ዲጋ ንኽበጽሕ ወኪል ንጉስ ምልኣኻን፣ እቲ ደሴታት ናይ ምርካብ ስምምዕ ክፈርስ ይኽእል'ዩ ክብሃል'ዩ ጸኒሑ።
እንተኾነ መንግስቲ ግብጺ ኣብ ዝሃቦ ወግዓዊ መግለጺ፣ እተን ደሴታት ናብ ስዑዲ ክምለሳ ኣብ ዝብል ውሳኔኡ ጸኒዑ ከምዘሎን ንትግባረ ድማ ናብ ፓርላማ ከምዘሰጋገሮን ኣፍሊጡ።
===================


text:
25-31 ጥሪ
እዝራ 6-10
መዝሙር 10ን ጸሎትን
መእተዊ ሓሳባት (3 ደቒቕ ወይ ካብኡ ንታሕቲ)
ኣብ ቃል ኣምላኽ ዚርከብ መዛግብቲ
“የሆዋ ብፍታዎም ዚዓይዩ ኣገልገልቲ ይደሊ”፦ (10 ደቒቕ)
እዝ 7:10—እዝራ ልቡ ኣዳለወ
እዝ 7:12-28—እዝራ ናብ የሩሳሌም ኪምለስ ተዳለወ
እዝ 8:21-23—እዝራ፡ የሆዋ ንኣገልገልቱ ኸም ዜዕቍቦም እምንቶ ነበሮ
-
ኵዕታ መንፈሳዊ ሃብቲ፦ (8 ደቒቕ)
ንባብ መጽሓፍ ቅዱስ፦ እዝ 7:18-28 (4 ደቒቕ ወይ ካብኡ ንታሕቲ)
ኣብ ኣገልግሎት ወፍሪ ትጋህ
ናይ ፈለማ ምብጻሕ፦ (2 ደቒቕ ወይ ካብኡ ንታሕቲ) ነታ ብስራት ኣምላኽ ዘርእስታ ብሮሹር ኣበርክት፣ ነቲ ኣብ ትምህርቲ 8 ዚርከብ ሕቶ 1ን ሕጡብ ጽሑፍ 1ን ድማ ተመያየጡሉ። ንተመላሊስካ ምብጻሕ ዚኸውን መሰረት ድማ ኣንብር።
ተመላሊስካ ምብጻሕ፦ (4 ደቒቕ ወይ ካብኡ ንታሕቲ) ነታ ብስራት ኣምላኽ ዘርእስታ ብሮሹር ንእተቐበለ ሰብ ተመላሊስካ ምብጽሕ ብኸመይ ከም ዚግበረሉ ዜርኢ መርኣያ ኣቕርብ። ነቲ ኣብ ትምህርቲ 8 ዚርከብ ሕቶ 1ን ሕጡብ ጽሑፍ 2ን ተመያየጠሉ። ንዚመጽእ ምብጻሕ ዚኸውን መሰረት ከኣ ኣንብር።
መጽናዕቲ መጽሓፍ ቅዱስ፦ (6 ደቒቕ ወይ ካብኡ ንታሕቲ) በታ ብስራት ኣምላኽ ዘርእስታ ብሮሹር ትምህርቲ 8፡ ሕቶ 2 ተጠቒምካ መጽናዕቲ መጽሓፍ ቅዱስ ኪምራሕ ከሎ ዜርኢ መርኣያ ኣቕርብ።
ክርስትያናዊ ህይወት
መዝሙር 1
“ኣብ ኣገልግሎት ክእለትካ ኣመሓይሽ—ንተመላሊስካ ምብጻሕ መሰረት ኣንብር”፦ (7 ደቒቕ) ምይይጥ። ነቲ ቐንዲ ነጥብታት ንምጕላሕ፡ ኣስፋሕቲ ግምቢ ዘብዐኛን ብሮሹር ብስራት ኣምላኽን ምስ ኣበርከቱ ንተመላሊስካ ምብጻሕ ዚኸውን መሰረት ብኸመይ ከም ዜንብሩ ንእተርኢ ቪድዮ ኽእለት ጥሪ ወሊዕካ ኣርኢ።
ነታ ጉባኤ ዜድሊ፦ (8 ደቒቕ)
መጽናዕቲ መጽሓፍ ቅዱስ ጉባኤ፦ lv ምዕ. 5 ሕ.ጽ. 16-23 (30 ደቒቕ)
ክለሳን ጽማቝ ትሕዝቶ ዚቕጽል ሰሙንን (3 ደቒቕ)
መዝሙር 6ን ጸሎትን


text:
2. ብመሰረት እዞም ምንጭታት ነጋሽ ብኤምባሲ ኤርትራ ኣብ ኬንያ ኣቢሉ ምስ ዝተፈላለዩ ኣብ ኬንያ ዝቕመጡን ኣብኡ ንበረራ ዘዕርፉን ዕጡቓት ጕጅለታት ሶማልያን ኢትዮጵያን ብዘይምቁራጽ እናተራኸበ ቀዋሚ ዝምድና ከማዕብል ክኢሉ ኢዩ፡፡ ገለ ካብቶም ንሱ ነዞም ኣባላት ሂብዎም ዝበሃሉ ኣገልገሎታት ንመጥቃስ፤ ምዕዳል ፓስፖርት፡ ፋናንሳዊ ሓገዝ፡ ታዕሊምን ቀረብ ሎጂስቲክን ኢዮም፡፡ ብዘይካ’ዚ ኣብ ኤርትራ ወተሃደራዊ ታዕሊም ዝወስዱ ዕጡቓት ጕጅለታት ሶማልያን ኢትዮጵያን ዝኣሊ ነጋሽ ምኻኑ ብዙሓት ናይ ዓይኒ መሰኻኽር ካብ ዝሃብዎ ሓበሬታ ክልለ ክኢሉ ኢዩ፡፡
ብመሰረት 10 ሕዳር 2010 ምስ ኣዘዝቲ ONLF ነበር ካብ ዝተገብረ ቃለመጠይቕ፡ 12 ሕዳር 2010 ምስ ኣዘዝቲ OLF ነበር ብዝተገብረ ቃለመጠይቕ፡ ወተሃደራዊ በዓልመዚ ሒዝቡል ኢስላም ነበር ብ 7 ሚያዝያ 2011 ኣብ ዝሃቦ ቃለመጠይቕ ፡ መስከረም 2010 ከምኡውን ሚያዝያ 2011 ዝተፈላለዩ ኤርትራውያን ምንጭታት ዝሃብዎ ቃለመጠይቕ ዝርዝራዊ ሓበሬታ መንነት ኮሎኔል ነጋሽ ከራጉድ ከኢሉ ኢዩ፡፡
3. ተቘጻጻሪት ጕጅለ ብዛዕባ ነጋሽ ዝረኸበቶ ናይ መጀመርታ ናይ ዓይኒ ምስክር ሓበሬታ ኣብ 2002 ሓደ ካብ OLF ዝተረኽበ ምንጪ ጕጅለኡ ካብ ነጋሽ መቐመሪ ተፈንጃሪ ምርካባ ምስ ገለጸ ኢዩ፡፡ ኣብ 2003 ሓደ ላዕለዋይ በዓል ስልጣን ONLF ንተቘጻጻሪት ጕጅለ ኣብ ዝሃቦ ሓበሬታ፡ ንነጋሽ ኣብ ኤምባሲ ኤርትራ (ናይሮቢ) ከም ዝረኸቦ፡ ኣብ ጣውላኡ ከኣ ብዙሕ ናይ ሶማላውያን ዝመስሉ ሰባት ኤርትራዊ ፓስፖርት ከም ዝረኣየ ይዛረብ፡፡ እዚ ናይ ዓይኒ ምስክር ንባዕሉ ኤርትራዊ ፓስፖርት ተዋሂቡ ኢዩ፡፡ ብዘይካ’ዚ ኣብ 2004 ኣጽዋርን ተጋደልቲን ONLF ካብ ኤርትራ ናብ ደሑሶማሪብ (ሶማልያ) ብኣየር ንኽግዕዙ ኣብ ናይሮቢ ኮይኑ ብተሌፎን ዘሳልጠ ነጋሽ ምንባሩ ይገልጹ ፡፡
4. ኣብ 2006 ሕብረት ኣብያተ ፍርዲ እስላም ኣብ ሞቓዲሾ ስልጣን ምስ ሓዘ ነጋሽከም ኣወሃሃዲ ደገፍ ዕጡቓት ጕጅለታት ሕብረት ኣብያተ ፍርዲ እስላም (ICU)ንኣሸባሪ ክንፉን (ኣልሸባብ) ፡ ከምኡውን ONLF ን OLFን ኮይኑ ብርክት ንዝበለ ግዜ ኣብ ሞቓዲሾ ጸኒሑ ኢዩ፡፡ ኣብ ዝተፈላለዩ ኣኼባታት ዝተሳተፈ ሶማላዊ ተርጓሚ ንተቘጻጻሪት ጕጅለ ኣብ ዝሃቦ ሓበሬታ ነጋሽን ብጾቱን ኣብ እንዳ መዋሊ ICU ዝኾነ ኣቡበከር ዑመር ኣዳኒ ዝተባህለ ይቕመጡ ምንባሮም፡ ነጋሽ ምስ ወተሃደራውያን ሰብ መዚ ኣልሸባብ፡ ICUን እንተላይ ዩሱፍ ኢንዳሓዲን ኣደን ሓሺ ኣይሮውን ቀጻሊ ኣኼባ ይገብር ምንባሩን ይገልጽ፡፡
5. ሓደ ናይ ONLF ናይ ዓይኒ ምስክር ኣብ ዝሃቦ ሓበሬታ ኣብ 2006 ነጋሽ ብዛዕባ ነተጕቲ ስልጠን ሂቡ ኢዩ፡፡ ሓደ ናይ OLF ናይ ዓይኒ ምስክር ብወገኑ ኣብዚ ዝተጠቕሰ ግዜ ነጋሽ ንኣባላት OLF ኣጠቓቕማ TNT ከምኡውን C4 ዝተባህሉ ነተጕቲ ይምህር ምንባሩ ይገልጽ፡፡ ካብ 2007-2009 ኣብ ኤርትራ ወተሃደራዊ ታዕሊም ዝወሰደ ኣባል ኣልሸባብ ነበር ሶመላዊ ንተቘጻጻሪት ጕጅለ ኣብ ዝሃቦ ሓበሬታ ፡ ኣልሸባብ ስልጠና ነፍሰ ቕትለታዊ መጥቃዕቲን ኣብ መኪና ዝጽወር ተሰናዓይ ነታጕ(VBIEDs) ኣብ መዓስከር ታዕሊም ኪሎማ ይወስዱ ምንባሮም፡ ተዓለምቲ ከኣ ብቐጻሊ ነጋሽ እናበሉ ይውከስዎ ምንባሮምን ይገልጽ፡፡
6. ሓደ ላዕለዋይ በዓል መዚ ICU ብመሰረት ዝሃቦ ሓበሬታ ፡ ኣብ ፈለማ 2007 ኢትዮጵያ ኣብ ሶማል ምትእትታው ድሕሪ ምግባራ፡ ነጋሽ ምስ 7 ካልኦት ኤርትራውያን ኮይኑ ናብ ኬንያ ሃዲሙ፡፡ ድሕሪ ምህዳሙ ክሳብ ገለ ካብ ጕጅለኡ ዝተሓዙ ኣብ መዓስከር ስደተኛታት ሓጋዲራ ጸንሐ፡፡ ድሕሪ’ዚ ኣብ ኬንያ ኮይኑ ንጥፈቱ ዝቐጸለ ኢዩ ዝመስል፡፡ 2008 ኣብ ምሽምጋል ኣምሳያዊ ክፍሊት (ransom) ናይታ ብኬንያ ኣቢላ ናብ ደቡብ ሱዳን ክተምርሕ ሶማላውያን ቀርሰንቲ ዝጠለፍዋ MV Fania ዝተባህለት ወተሃደራዊ ናውቲ ዝተጻዕነት መርከብ ዩክሬይን ኢዱ ከእቱ ብምፍታኑ ካብ ኬንያ ተጠሪዙ፡፡ ድሕሪ ጥርዚያኡ (2008) ናብ ኡጋንዳ ብምግዓዝ ስርሒታቱ ኣብኡ ኮይኑ ምክያድ ቀጸለ፡፡
ቃለመጠይቕ (12 ሚያዝያ 2010)
ቃለመጠይቕ (10 ሕዳር 2010)
ምስ ሓላፊ ሎጂስቲክስ ONLF ነበርን ብጻዩን ዝተገብረ ቃለመጠይቕ ሕዳር 2010.
ምስ ተርጉሚ ONLF ነበርን ካልኦት ላዕለዎት ሰብ መዚ ONLFን ብሕዳር 2010 ዝተገብረ ቃለመጠይቕ፡፡ ሚያዝያ 2011 ዩሱፍ ኢንዳሓዲ ነዚ ኣብ ሞቓዲሾ ኣረጋጊጽዎ ኢዩ፡፡ እዞም ምስክርነታት ነቲ ተቘጻጻሪት ጕጅለ ኣብ ሕዳር 2006 ኤርትራ 2000 ተዋጋእቲ ናብ ሶማልያ ልኢኻ ዝብል ዘቕረበቶ ጸብጻብ (S/2006/913, ሕጡበ ጽሑፍ 37) ዝድግፍ ኮይኑ ኣይተረኽበን፡፡
በዓልመዚ ONLF(ሕዳር 2010)፡፡
ቃለመጠይቕ (11 ሕዳር 2010)
እዚ ሶማላዊ ምልምል ኣብ ጅቡቲ ብኣኽረርቲ ምስልምና ከም እተመልመለ፡ ናብ ኤርትራ ከም እተላእከን ኣብ ኪሎማ ዝተባህለ ቦታ ካብቶም ኣብኡ ዝርከቡ ጉጅለ ONFን ONLFን ፍልይ ኢሎም ምስ ጕጅለ ኣልሸባብ ወተሃደራዊ ታዕሊም ከም ዝወሰዱን ይገልጽ፡፡ ድሕሪኡ ኣብ 2009 ናብ ጁቡቲ ተላኢኹ፡ ናብ ኢትዮጵያ ክኣቱ ከኣ ብ ሶማላውያን መራሕቱ ተነጊርዎ፡፡
አኸበርቲጸጥታ ኬንያ መጋቢት 2011 ከም ዘረጋገጽዎ ኮሎኔል ነጋሽ ኣብ 2008 ከምኡውን ኣብ 2009 ተጠሪዙ ኢዩ፡፡ተቘጻጻሪት ጕጅለ ኮሎኔል ነጋሽ ምስ ፋይና ዘለዎ ርክብ ብናጻ ኣካል ከተረጋግጽ እኳ እንተዘይከኣለት፡ ምሰቲ ጥርዝያ ዝተኣሳሰሩ ሰነዳት ግን ክትርኢ ክኢላ ኢያ፡፡ ኣብ ኤምባሲ ሃገረ ኤርትራ ኣብ ናይሮቢ ዝሰርሕ ዝነበረ ሓደ ብዓል መዚ ብ 28 መስከረም 2010 ኣብ ዝሃቦ ቃለመጠይቕ፡ ከምኡውን ብዛዕባ ወሽጣዊ ሚስጥር ኤምባሲ ሃገረ ኤርትራ ኣብ ናይሮቢ ኣፍልጦ ዘለዎም ምንጭታት ጥቅምቲ 2010 ኣብ ዝገበርዎ ቃለመጠይቕ ነጋሽ ናብ ኡጋንዳ ከም ዝጸሎቘ የረጋግጹ፡፡
7. ኣብ 2009 ነጋሽ ናብ ኬንያ ተመልሰ፡፡ እንተኾነ ሕጂውን ኣብ ኬንያን ሶማልያን ምስ ዝርከብ ዋህዮ ዕጡቓት ጕጅለታት ሶማልያ ርክብ ከም ዘለዎ ስለ እተፈልጠ ተጠረዘ፡፡ ብመሰረት ሰብ መዚ ኣኽበርቲ ሕጊ ኬንያ ዝሃብዎ ሓበሬታ፡ ነጋሽ ምስ መሓመድ ማንታይ ዝተባህለ ኤርትራዊ ዲፕሎማሰኛ (ሚያዝያ 2011 ኣምባሳደር ኤርትራ ኣብ ሱዳን ኮይኑ ዝተመዘዘ) ከምኡውን ሰራሕተኛ’ቲ ኤምባሲ ብምዃን ብመሬት ኬንያ ኣቢሎም ናብ ኡጋንዳ በእኡ ኣቢሎም ከኣ 2009 ናብ ሶማልያ ብምእታው ምስ ኣባላት ኣልሸባብን ካልኦት ዕጡቓት ጕጅለታትን ከም እተራኸበ ይገልጹ፡፡ 21 መስከረም 2009 ካብ ሞቓሲሾ ተሰናቢቱ ዶብ ዶብለይ ሊቦይ ብምቊራጽ ናብ ኬንያ ተሳገረ፡፡ ድሕሪኡ 26 መስከረም 2009 ኬንያ ጥሒሱ ዶብ ኬላ ቡሲያ (ዶብ ኡጋንዳ) ምስ በጽሐ ኣብ ትሕቲ ቀይዲ ሰብ መዚ ኬንያ ኣተወ፡፡ መሊሱ ከም ዝጥረዝ ከኣ ተገብረ፡፡ እዚ ፍጻሜ ብርግጽ ክዉን ምዃኑ ሓደ በዓል መዚ ኤርትራ ኣረጋጊጽዎ ኢዩ፡፡ እንተኾነ ንንተቘጻጻሪት ጕጅለ ኣብ ዝሃቦ ሓበሬታ ተልእኾ ነጋሽን ብጾቱን ሳልሰይቲ ሃገር ብምውካል ዲፕሎማስያዊን ሰብኣዊን ዕላማ ዝነበሮን ብምሉእ ኣፍልጦ TFG ዝተገብረ ምዃኑን ይገልጽ፡፡
8. ናይ ቀረባ መሳርሕቲ ነጋሽ ከምኡውን ኤርትራዊ ሃገራዊን ስለያዊን ሃብቲ ዝኾነ ሃኒባል ካሕሳይ መንግስቱ ኣብ ኬንያ ኣብ ትሕቲ ቀይዲ ውዒሉ ሰነ 2009 ናብ ኤርትራ ተጠሪዙ፡፡ ብመሰረት ሓደ ናይ ዓይኒ ምስክር ሃኒባል ኣብ ትሕቲ ቀይዲ ክኣቱ እንከሎ ሰብ መዚ ኬንያ ካብ ገዝኡ ብርክት ዝበለ ናይ ኤርትራን ናይ ካልኦት ሃገራትን ፓስፖርትታት ረኺቦም ኢም፡፡ ብመሰረት ወኪላት ኣኽበርቲ ሕጊ ከምኡውን ምስ ሃኒባል ቅርበት ዘለዎም ኬንያውያንን ኤርትራውንን ምንጭታት ዝሃብዎ ሓበሬታ፡ ሃኒባል ኣብቲ ኤምባሲ ሃገረ ኤርትራ ኣብ ኬንያ ዘካይዶ ኣኽሳቢ ሰባት በዘይ ሕጋዊ ኣገባብ ናይ ምትሕልላፍ ቢዝነስ (Human trafficking) ይዋሳእ ኔሩ ኢዩ፡፡
9. ካብ ሰነ 2009 ክሳብ ፈለማ 2011 ሃኒባል ካብን ናብን ኤርትራን ኡጋንዳን ተመላሊሱ ኢዩ፡፡ ኣብ’ዚ ጉዕዞኡ ብውሑዱ ክልተ ሳዕ ብደቡብ ሱዳን ኣቢሉ ኢዩ ናብ ኡጋንዳ ኣትዩ፡፡ ንተቘጻጻሪት ጕጅለ ንሰብ መዚ ኡጋንዳ ብዝሃበቶም ውሱን ሓበሬታ ተሓጊዞም ፈለማ 2011 ኣብ ካምፓላ ኣብ ትሕቲ ቀይዲ ኣውዒሎሞ፡፡ ኣብ ትሕቲ ቀይዲ እንክኣቱ ብርክት ዝበለ ሲም ካርድታት ሒዙ ተረኺቡ፡፡ ሓንቲ ካብዘን ሲም ካርድታት ዝሓዘቶ ናይ ጽሑፍ መልእኽቲ ምድላው ፓስፖርት፡ ምትሕልላፍ 8 ሽሕ ዶላር ኣመሪካ፡ ከምኡውን ኣብ ኖትቡኩ ቁጽሪ ቴሌፎን ኤምባሲ ኤርትራ ኣብ ደቡብ ሱዳን ተረኺብዎ ኢዩ፡፡ ሃኒባል ምስ ንተቘጻጻሪት ጕጅለ ኣብ ዝገበሮ ቃለመጠይቕ ምስ ነጋሽ ጥቡቕ ርክብ ከም ዘለዎ፡ ክልቲኦም ኣብ ናይሮቢ ዝርከብ መቋመሪ ኣዘውቲሮም ከም ዝመላለሱን ነጋሽ ብዙሕ ገንዘብ ከም ዘጥፍእን ሓቢሩ ኢዩ፡፡ ኣብ ኤምባሲ ሃገረ ኤርትራ ኣብ ናይሮቢ ምስ ነጋሽ ምስርሑ ይኽሕድ፡ ነጋሽ ካብ ኬንያ ዝተጠረዘ (ብመሰረት ኣብ 2008 ዝተቐበሎ ሓበሬታ) ምስ ኣልሸባብ ርክብ ስለ ዝነበሮ ምዃኑ ግና የረጋግጽ፡፡ ሃኒባል ምስ ናይ ወጻኢ ፓስፖርት ምምራኹ ኣሉ ይብል፡፡ እንተኾነ ክልተ ብጾቱ ነቶም ኣብ ትሕቲ ቀይዲ ዘእተውዎ ሰብመዚ ኬንያ ብ 15 ሽሕ ሺልን ኬንያ ጉቦ ክህብዎም ከም ዝፈተኑ ግና ይእመን፡፡
መስከረም 2011 ምስ ብዓልመዚ ኤምባሲ ኤርትራ ነበር፡ ከምኡውን ጥቅምቲ 2010 ብዛዕባ ወሽጣዊ ሚስጥር ኤምባሲ ሃገረ ኤርትራ ኣብ ናይሮቢ ኣፍልጦ ምስ ዘለዎም ኣርባዕተ ምንጭታት ዝተገብረ ቃለመጠይቕ፡፡ ኣብ ለካቲት 2011 ኣብ ኤምባሲ መሳርሕቲ ነጋሽ ምስ ዝነበረ ሰብ ዝተገብረ ቃለመጠይቕ
ምንጪታት ስለያ ኬንያ (መጋቢት 2011)
ምስ ላዕለዋይ በዓል መዚ ኤርትራ ዝተገብረ ቃለመጠይቕ (ጥቅምቲ 2010)
ጥቅምቲ 2010 ኣብ ናይሮቢ ዝተገብረ ቃለመጠይቕ፡፡
ለካቲት ኣኽበርቲ ጸጥታ ካብ ዝሃቡና ሰነዳዊ ዝርዝራት ፡ መስከረም 2010 ከምኡውን ጥቅምቲ 2010 ምስ ኬንያውን ምንጭታት ዝተገብረ ቃለመጠይቕ፡ ለካቲት 2011 ምስ ሃኒባል ዝፈልጦ ኤርትራዊ ምንጪ ዝተገብረ ቃለመጠይቕ፡፡
ካብ ቅዳሕ ፓስፖርት ሃኒባልን ንሰብመዚ ኡጋንዳ ካብ ዝሃቦ ቃል ዝተወስደ
ሃኒባል ኣብ ቀይዲ ዝኣተወሉ ምኽንያት ንኬንያዊት ውሽማኡ በዓል ቤታ ዝነበረ ሰብ ሕጊ ትራፊክ ጥሒስካ ብዝብል ናይ ሓሶት ክሲን ምስምስን ኢዩ ኢሉ ኣጥቢቑ ይከራኸር፡፡
10. ሓደ ኤርትራዊ በዓል መዚ ንተቘጻጻሪት ጕጅለ ኣብ ዝሃቦ ሓበሬታ መንግስቲ ኤርትራ ብዛዕባቲ ሃኒባል ዝሰርሖ ዘይሕጋዊ ምትሕልላፍ ሰባት ኣፍልጦ ከም ዘለዎ እንተኾነ ንመንግስቲ ኤርትራ ከም ዘይሰርሕን ናብ ኤርትራ እንተተመሊሱ ኣብ ትሕቲ ቀይዲ ከም ዝኣቱን ይገልጽ፡፡ ንተቘጻጻሪት ጕጅለ እዚ ሓበሬታ ተኣማኒ ኮይኑ ኣይረኸበቶን፡ ምኽንያቱ ሃኒባል ባዕሉ ዝበዝሕ ኣዋርሕ 2011 ኣብ ኤርትራ ከም ዘሕለፎ ኢዩ ዝገልጽ፡፡
11. ብመሰረት ምስ ኤምባሲ ሃገረ ኤርትራ ኣብ ኬንያ ቅርበት ዘለዎም ምንጭታት ዝሃብዎ ሓበሬታ፡ ነጋሽ ምስ ዕጡቓት ጕጅለታት ሶማልያ ዘለዎ ርክብ ንምቕጻል ኣብ 2011 ናብ ኤርትራ፡ ኡጋንዳን ደቡብ ሱዳንን ተመላሊሱ ኢዩ፡፡ ሓደ ካብ ኤምባሲ ሃገረ ኤርትራ ኣብ ኬንያ ናይ ገንዘብ ክፍሊት ዝቕበል ሰብ ንተቘጻጻሪት ጕጅለ ኣብ ዝሃቦ ሓበሬታ ነጋሽ ኣብ 2010 ኣብ ኬንያ ምንባሩ መወዳእታ መስከረም ወይ ፈለማ ወርሒ ጥቅምቲ ኣቢሉ ከኣ ናብ ሃረጌሳ (ሶማሊላንድ) ምጉዓዙ ይገልጽ፡፡ ናይ ቀደም ብጻዩ ንነጋሽ ዝነበረ ሰብ ኣብ ዝሃቦ ሓበሬታ ነጋሽ ድሕሪ ሓያሎ ቅንያት ኣብታ ኣልሸባብ ዝቘጻጸራ ደብለይ ሊቦይ ዝተባህለት ኣብ ዶብ ኬንያን ሶማልያን እትርከብ ዓዲ ከም ዝተራእየ ይገልጽ፡፡
12. በዘይካ’ዚ ነጋሽ ኣብቲ ክሳብ 2010 ደጀን ዕጡቓት ሶማላውያንን ONLF ን ዝነበረ ወተሃደራዊ መዓስከራት ፕሮግራማት ታዕሊም ኣብ ምሃብ እውን ተዋፊሩ ኢዩ፡፡ ኣብ ተለቃቢ 8.3 ተገሊጹ ዘሎ ፍሹል ስርሒት ኣላንሳይድ (መስከረም 2010) ዝተሳተፉ ምሩኻት ኣባላት ONLF ከም ዘረጋግጽዎ፡ ንሳቶም ኣብ መዓስከራት ኪሎማ፡ ራስ ዱሜራን ዒንን እንክንቀሳቐሱ ነጋሽ ኣብ ታዕሊም ይሳተፍ ምንባሩ ይገልጹ፡፡
13. ህላዌ ኤርትራ ኣብ ኡጋንዳን ደቡብ ሱዳንን፡ ኣብቲ ዞባ ዘለዉ ዕጡቓት ተቓወምቲ ጕጅለታት እንተላይ ኣልሸባብ ንምሕጋዝ ዝተዘርግሐ ሰፊሕ ስለያዊ መርበብ ምዃኑ ተቘጻጻሪት ጕጅለ ትኣምን፡፡ ብዘይካ ነጋሽ ብውሑዱ ካልኦት ናብ ኡጋንዳ ዝተላእኩ አርባዕተ ዋህዮታት ሰበስልጣን ስለያ ኤርትራ ብተቘጻጻሪት ጕጅለ ተለልዮም ኣለዉ፡፡ እዞም ዋህዮታት ብሱዳን ኣቢሎም ናብ ኡጋንዳ ዝኣተዉ ኮይኖም፡ ብኮሎኔል ዮናስ ኢዮም ዝምርሑ ይበሃል፡፡ ኮሎኔል ዮናስ ጸብጻቡ ናብ ጀነራል ተኽለ ክፍላይ “ማንጁስ” ከምኡውን ኣብ ግዳማዊ ስርሒታት መሳርሕቱ ምስ ዝኾነ ኮሎኔል ፍጹም ይሳቕ “ለኒን” ኢዩ ዘቕርብ፡፡
14. ነጋሽን ዮናስን ቀጻሊ ዝቕበሎም ቆንስል ጀነራል ኤርትራ ኣብ ጁባ ኣለም ነጋሽ ኢዩ፡፡ ኣለም ነጋሽ በዓል መዚ ስለያ ብርጌድ 72 (ኣሃዱ ወተሃደራዊ ስለያ ህግሓኤ ) ኢዩ ኔሩ፡፡ ናብ ጁባ ቅድሚ ምምዳቡ ከኣ ኣብ ኤምባሲ ሃገረ ኤርትራ ኣብ ካርቱም ኢዩ ተመዲቡ ኔሩ፡፡ ቅድሚኡ ከኣ ኣብ ኤምባሲ ሃገረ ኤርትራ ኣብ ናይሮቢ ኮይኑ ዝምድና ኤርትራን ሶማልያን የካይድ ኤሩ፡፡
15. ኣብ መወዳእታ 2010 ሓደ ኤርትራዊ ወተሃደራዊ ምንጪ ንጉጅለና ኣብ ዝሃቦ ሓበሬታ፡ ሓደ ስለያዊ በዓል መዚ ኤርትራ ኣብ ምብራቕ ኡጋንዳ እትርከብ ከተማ ምባሌ ምብጻሕ ከም ዝገበረ ምስ ዕጡቓት ተቓወምቲ ጕጅለታት ሶማልያ ከም ዝተራኸበን ብቐጥታ ናብ ኮሎኔል ፍጹም ጸብጻብ ምግባሩን ይገልጽ፡፡ ዋላ’ኳ ዝኾነ ተወሳኺ ዝርዝር እቲ ኣኼባ እንተዘይብልና፡ ምባሌ ብርክት ዝበሉ ሶማላውያን ህዝቢ ዝርከቡላ ዓዲ ምዃናን ገለ ካብቲ ኣብ ሓምለ 2010 ኣብ ካምፓላ ናይ ቦምብ መጥቃዕቲ ንምፍጻም ዝወዓለ ኣጽዋር ኣብ’ዛ ዓዲ ተኸዚኑ ምንባሩን ክትሕብር ትፈቱ፡፡
ምስ ላዕለዋይ በዓል መዚ ኤርትራ ዝተገብረ ቃለመጠይቕ (ሚያዝያ 2011)
ቃለመጠይቕ (ጥቅምቲ 2010)
ቃለመጠይቕ (ሕዳር 2010)
ምስ ልዕሊ 90 ዝኾኑ እሱራት ONLFን ሶማላውያንን ሰብ መዚ ONLF ነበርን ካብ 9-11 ሕዳር 2010 ዝተገብረ ቃለመጠይቕ
ፍጹም ከም ምክትል ግዳማዊ ስርሒታት ኮይኑ ከም ዝዓዪ ይእመን ኢዩ፡፡
ኣብ ሱዳን ዘገልግል ዝነበረ በዓል ስልጣን ኤርትራ ነበር (መስከረም 2010)
16. ኮሎኔል ተወልደ ሃብተ ነጋሽ ምስ ዕጡቓት ተቓወምቲ ጕጅለታት እዚ ዞባ፡ ብፍላይ ኣብ ሶማልያ ዘለዎ ሬኮርድ ምትእትታው፡ ከምኡውን ኣብቲ ብ ጠዓመ ዝተመርሐ ግዳማዊ ስርሒት ኤርትራ ዝነበሮ ወሳኒ ተራ መሰረት ብምግባር ህላዌ ነጋሽ ኣብ ኡጋንዳ፡ ኬንያ፡ ደቡብ ሱዳንን ሶማልያን ኣብቲ ዞባ ጠንቂ ዝርገትን ዘይምርግጋእን ምዃኑ፡ ዞባውያን መንግስታት ከኣ ነቒሐን ክከታተልኦ ተቘጻጻሪት ጕጅለ ለበዋኣ ተቕርብ፡፡
ተለቃቢ 8.5 ሀ ካብ ኢንባሲ ኤርትራ ዝተረኸበ ናይ ክፍሊት ሰነድ
ኢንባሲ ሃገረ ኤርትራ ንዑጋስ ዓብዲ ዳሂር፡ መሓመድ ዋሊ ሸኽ ኣሕመድ ኑርን ዓብራሕማን ኣሕመድ ሻኪር ናይ ዝሃቦበ ክፍሊት ሰነድ መርኣዪ
12 ታሕሳስ ካብ ሓደ ንጡፍ ኣባል ሓይልታት ምክልኻል ኤርትራ ብ ቴሌፎንን ኢ-ሜይልን ዝተረኽበ ሓበሬታ፡፡
ተለቃቢ 9
(Annex 9)
ምሽማት ኣጽዋርን ግዳማዊ ሓገዝን
ተለቃቢ 9.1፡
ኣብ መንጐ ኤርትራን እስላማዊት ሪፓብሊክ ኢራንን ዝተገብረ ወተሃደራዊ ምትሕግጋዝ ኣመልኪቱ ክሳብ ሕጂ ናይ ዝተገብረ ዳህሳስ ጽማቑ
1. ብመሰረት ተቘጻጻሪት ጒጅለና ካብ ዝተፈላለዩ ጸብጻባት እንተላይ ናይ ዓይኒ መሰኻኽር ዝረኸበቶ ሓበሬታ ቅድሚ ምሕላፍ እማመ ባይቶ ጸጥታ 1907(2009) ኣብ መንጎ ኤርትራን እስላማዊት ሪፓብሊክ ኢራንን ስለያዊን ወተሃደራዊን ምትሕግጋዝ ተጌሩ ኢዩ፡፡ ጒጅለና ኣብ መንጐ ኢራንን ኤርትራን ዘሎ ርክብ ምዕዛብን ምስናድን እኳ እንተቐጸለት እዚ ዝምድና ንእማመ ባይቶ ጸጥታ 1907(2009) ከም ዝግህስ ዝሕብር ዝኾነ ህጣም ኣይረኸበትን፡፡
2. ዲፕሎማስያዊ ርክብ ኤርትራን ኢራንን ኣብ 2002 ዲፕሎማሰኛታት ኢራን ካርቱም ናብ ዝርከብ ኤምባሲ ሃገረ ኤርትራ ምብጻሕ ምስ ፈጸሙን ዲፕሎማስያዊ ርክብ ክሃንጹ ምስ ሓተቱን ኢዩ ጀሚሩ፡፡
3. ኣብ ኤርትራ ዲፕሎማሰኛ ኣብ ካርቱም ዝነበረ ውልቀሰብ ድሕሪ 2007 ዝምድና ኤርትራን ኢራንን ከም ዝደልደለ፡ ኢራን ኣምሳያቲ እትህባ ፋይናንሳዊ ሓገዝ ንኤርትራ ከም ሰትራቴጂካዊት መዕረፊትን መተሓላለፊትን ክትጥቀመላ ፕረዚደንት ኢሳያስ ኣፈወርቂ ንኣሕመዲን ነጃድ ዕድመ ከም ዘቕረበሉ ይገልጽ፡
4. ተቘጻጻሪት ጒጅለ ካብ 2005 ክሳብ 2009 ኣብ ኤርትራ ምስ ዝተቐመጠ ናይ ዓይኒ ምስክር ውን ቃለመጠይቕ ጌራ ኔራ፡፡ ኣብ ወርሒ ለካቲት 2009 ምስ 30 ዝኾኑ ኢራናውያን ኣብ ወደብ ዓሰብ ከም ዝተራኸበን ከም ዘዕለለን ይዛረብ፡፡ እዚ ናይ ዓይኒ ምስክር ኣብ ዝሃቦ ሓበሬታ እዞም ኢራናውያን ኣብ “መንግስታዊ” ተልእኾ ዝተዋፈሩ ምዃኖም ከም ዝሓበርዎ፡ ኣብ ወደብ ዓሰብ ካብ ዘዕረፈት መርከብ ወተሃደራዊ ንዋት ከራግፉ ምርኣዩን ወሲኹ ይሕብር፡፡
5. እቲ ኣብ መንጎ ኤርትራን ኢራንን ዲፕሎማስያዊ ርክብ ዘወሃሃደ ኢራናዊ በዓል መዚ ኣብ ሱዳን ዓምር ኣልሙሳዊ ተባሂሉ ከም ዝፍለጥን ኣቐዲሙ ከም ልኡኽ ባህላዊ ጉዳያት ኤምባሲ ኢራን ኣብ ካርቱም ኮይኑ ከም ዘገልገለን ይፍለጥ፡፡ ኣብ ካርቱም ዝርከቡ ናይ ወጻኢ ዲፕሎማሰኛታት ከም ዝሕብርዎ እዚ ሰብ ኣብ ጤህራን ከም ዝቕመጥን ኣዘውቲሩ ናብ ኤርትራን ሱዳንን ከም ዝመላለስን ይፍለጥ፡፡
6. ኣብ ኣስመራ ዝርከቡ ዲፕሎማስያዊ ምንጭታት ዓረብ፡ ኣፍሪቃን ኣውሮጳን ከም ዝሓበርዎ፡ ኣብ ዓመተ 2010 ዲፐሎማሰኛታትን ሰብ መዚን ኢራን ናብ ኣስመራ ምብጻሕ ፈጺሞም ኢዮም፡፡ ሓደ ሱዳናዊ በዓልስልጣን ኣብ 2010 ልኡኽ ኢራን ብየመን ኣቢሉ ናብ ኤርትራ እናኣተወ ብኣካል ከም ዝረኸቦ፡ ካልእ ጉጅለ ኣብ ኣህጉራዊ መዓርፎ ነፈርቲ ክቕበል ከኣ ከም ዝተሓተተ ይገልጽ፡፡ እዚ ዓምር ሙሳዊ ዝተባህለ ኢራናዊ በዓል መዚ ኣብ 2010 ኣብ ኣስመራ ምብጻሕ ከም ዝገበረን ኣብታ ዓመት ናብ ምጽዋዕ ምብጻሕ ዝፈጸመ ልኡኽ መምርሑን ይፍለጥ፡፡
ኣብ ካርቱም ምስ ዝመደብሮም ክልተ ዲፐሎማሰኛታት ኣብ ዝተፈላለየ ግዜ ዝተገብረ ቃለመጠይቓት
ኣብ ሞቓዲሾ ዝተገብረ ቃለመጠይቕ (8 ሚያዝያ 2012)
ምስ ኣብ ኤምባሲ ሃገረ ኤርትራ ኣብ ካርቱም ዲፕሎማሰኛ ዝነበረ ሰብ ዝተገብረ ቃለመጠይቕ (30/8/2010)፡ ከምኡውን ካልእ ኤርትራዊ ምንጪ
http://www.sudanvisiondaily.com/modules.php? name=News&file=article&sid=41108 እታ እንኮ ክፍትቲ ዌብሳይት ዲፕሎማት ዓምር ኣልሙሳዊ ኮይና በዓል መዚ ባህላዊ ጉዳያት መንግስቲ ኢራን ምንባሩ ትገልጽ፡፡
ኣብ ኣስመራ ዝርከቡ ዲፕሎማሰኛታት (መስከረም 2010፡ ጥሪ 2011)
ኣብ መስከረም 2010 ዝተገብረ ቃለመጠይቕ
መስከረም 2010 ከምኡውን ጥሪ 2011 ኣብ ኣስመራ ምስ ዝርከቡ ዲፕሎማሰኛታት ዝተገብረ ቃለመጠይቕ፡፡ ኣብ ምጽዋዕ ዘርከብ ምስ መንግስቲ ርክባት ዘለዎ ምንጪ (ሕዳር 2010)
ተለቃቢ 9.2፡ ቅዳሕ ሰነድ ዋንነት MV Nizar M
እዚ ሰነድ ብሚኒሰትሪ ውሽጣዊ ጉዳያት ጆርጂያ ናብ ተቘጻጻሪት ጒጅለ ዝተላእከ ኢዩ፡፡ እዚ ሰነድ ምንባቡ ዘሸግር ብምዃኑ መንግስቲ ፓናማ ተወሳኺ ሓበሬታ ክህበና ሓቲትና ኔርና፡ መልሲ ግና ኣይረኸብናን፡፡ ይኹንምበር ካብ TransArms USA ዝተረኽበን ኣብ ሕቡራት ሃገራት ዝተዓቀበን ሰነዳት ስም እተን ኣብ ኮርፖረሽን ማሪታይም ታላ ዝርከቡ ዳይረክተራት ኣረጋጊጹ ኢዩ፡፡ እዚኣቶም ዋና መርከብ MV Nizar M ሱብሒ መሓመድ ኩሳ፡ ኹልድ ካልድ ዩዝባሺ ከምኡውን ኢብራሂም ሙስጣፋ ኣቡ ሓሳኒን ኢዮም፡፡


text:
Wednesday, December 28, 2016
ነበርቲ ህዝቢ ከተማ ዓብይ ዓዲ ብሰንኪ ኣጋጢምዎም ዘሎ ሕፅረት ፅሩይ ዝስተ ማይ ዝተፈላለዩ ፀገማት ይበፅሖም ምህላው ተፈሊጡ።
ብመሰረት ዝተረኸበ ሓበሬታ ነበርቲ ህዝቢ ከተማ ዓብይ ዓዲ ብሰንኪ እቲ ኣብ ከባቢኦም ኣጋጢምዎም ዘሎ ሕፅረት ፅሩይ ዝስተ ማይ ንዝተፈላለዩ ማሕበራዊን ቁጦባዊን ፀገማት ተቓሊዖም ከም ዘለውን ፀገሞም ክፍተሐሎም ናብ ዝምልከቶ ኣካል ተደጋጋሚ ሓቲቶም መልሲ ከም ዘይረኸቡን ገሊፆም።
ኣብ ከተማ ዓብይ ዓዲ ሕፅረት ፅሩይ ዝስተ ማይ ካብ ዘጋጥም ነዊሕ እዋን ከም ዝገበረን መንግስቲ ነቲ ኣጋጢሙ ዘሎ ናይ ማይ ፀገም ኣብ ሓፂር ግዜ መፍትሒ ክግበረሎም ዝሓተቱ እቶም ወገናት፤ ህዝቢ ከተማ ዓብይ ዓዲ ማይ ንምቕዳሕ ለይቲ ሰዓት 8ን 9ን ተሲኡ ተራ ሒዙ እኳ እንተሓደረ ማይ ከይረኸበ ጥራሕ ኢዱ ከም ዝምለስ ድማ እቶም ነበርቲ ወሲኾም ኣረዲኦም።
Subscribe to: Post Comments (Atom)


text:
Latest Posts
ኣፈርክቡ ! ወጣጡ ወያኔ ኣብ መበል 25 ዓመት ዕድሜኦም ኣብ ኣፍ ሞት ይርከቡለዉ !
ብተስፋማርያም ሓጎስ: ጭፍራ ወያኔ በቲ ካብ በረኻ ደደቢት ሒዘሞ ዝመጹ እከይ ተግባራቶም ፣ ካብ…
መግለጺ ቅዱስ ሲኖዶስ ኦርቶዶክስ ተዋሕዶ ቤተ ክርስቲያን ኤርትራ ብዛዕባ ፓትርያርክ ኣቡነ እንጦንዮስ
ካብ ቅዱስ ሲኖዶስ ተዋሕዶ ቤተ ክርስቲያን ኤርትራ፡ ሰላምን ምሕረትን እግዚኣብሔር ዝፈትዎ፡ ደቂ ሰባት ዝሰምሩሉ፡…
ብደም ሰማእታት እትበርህ ቀንዴል ናጽነት ንዘንት ዕለት ክትበርህ ትነብር !
ብተስፋማርያም ሓጎስ፡ ኣብቲ ካብ ኣፍሪቃ ዝተኻየዱ ሓርነታዊ ቃልስታት እቲ ዝነውሐን ዝመረረን ህዝቢ ኤርትራ ንሰላሳ…
ኤርትራ ንሃጸያውያን ሃገራት ሓደገኛ ናይ ጽቡቕ ኣብነት
ብተስፋማርያም ሓጎስ: ኣሜሪካ ዝመራሒተን ሃጸያውያን ( ኢምፐርያሊስት ) ሃገራት ካብ መፈለምትኡ ኣንጻር ነጻነት ኤርትራ…
ኣንቱም ከዳዓት መንሽሮ ሕብረተሰብ : ኣሜሪካ ዕንወትን ህልቂትን እምበር መዓርን ጠስምን ተምጽእ ከይመስለኩም!
ብ ተስፋማርያም ሓጎስ: ህዝቢ ኤርትራ ነታ ዝተመንዝዓቶ ነጻነቱ ንምምጻእ ክንደይ ስቓይን መከራን ከም ዘሕለፈን…
ሕሉቕ ኣውዲቑ ነይሓንቕ ፡ ዕሩቕ ከዲኑ ነየማሙቕ ፡ ተጻባእቲ ኤርትራ ኣብ መድረኽ እንክቃልዑ! (3ይ ክፋል)
ብ ግዱሳት ተጸናጸንቲ እከይ ውዲታት፡ ኣብ’ዚ ሳልሳይ ክፋል መቐጸልታ ጽሑፍና ፡ ህዝቢ ኤርትራ ክፈልጦ…
ብኸዳዓት ደቂ ሃገር ዓንዲ ጽንዓትና ኣይንቕነቕን እዩ!
ብተስፋማርያም ሓጎስ: ህዝቢ ኤርትራ ንኣማእት ዓመታት ብዝተፈላለዩ ገዛእቲ ሓይልታት ንምግላጾም ዘስካሕክሑ ግፍዕታት ወሪድዎ እዩ…
ሃገርና ኤርትራ ምስሊ ናይቶም ትሽዓተ ብሄራታ እያ!
ብ ተስፋማርያም ሓጎስ፡ ሃገር ማለት ንስኻ ማለት እኳዩ ! ሃገር እታ ንስኻ ካብ ማህጸን…
ሕሉቕ ኣውዲቑ ነይሓንቕ ፡ ዕሩቕ ከዲኑ ነየማሙቕ ፡ ተጻባእቲ ኤርትራ ኣብ መድረኽ እንክቃልዑ! (ካልኣይ ክፋል)
ብ ግዱሳት ተጸናጸንቲ እከይ ውዲታት፡ ኣብ’ዚ ካልኣይ ክፋል መቐጸልታ ጽሑፍና ፡ ህዝቢ ኤርትራ ክፈልጦ…
ስርዓት ወያነን ኣሳሰይቶምን ሕጂኸ ናበይ
ብ ሕድሩ ዑቕባትንሳኤ: እታ ኩሉ ጠማቲኣ ዝኾነት ውቅብቲ ኣፍሪቃዊት ኤርትራ ፡ ድሮ ድሕሪ ናጽነት…


text:
ናይ ኢትዮጵያ ጠቕላሊ ቤት ፍርዲ ፌደራል ተኣሲሮም ዝርከቡ ጋዜጠኛ እስክንድር ነጋን ኣባል ተቓዋሚ ፓርቲ ኣንዱኣለም ኣራጌን ንዘቕረብዎ ናይ ይግባይ ጥራዓን ሎማዕንቲ ሓሙስ ኣብዝወዓለ መጋባእያ ነፂጉዎ።ክልቲኦም ብቤት ፍርዲ ፌደራል ንዝተውሃቦም ናይ 18 ዓመትን ዕድመ ልክዕን ማእሰርቲ ኣፅኒዑዎ’ሎ።
እቲ ቤት ፍርዲ መራሕቲ ናይ ሽብር ውድብ ነይሮም ንዝብል ኽሲ ውዱቕ እንተገበሮ እውን ኣብቲ ፍርዲ ዘምፅኦ ለውጢ የለን።
ናይ ኣቶ ኣንዱኣለም ኣራጌ ጠበቓ ኣቶ ኣበበ ጉታ ብቶም ዳያኑ ዝተውሃበ ፍርዲ ኣየእመነንን ኢሎም።
ትርጉም እቲ ሕጊ ንፁር እዩ፤ግልፂ ዘይኮኑ መርትዖታት እንተቐሪቦም እቲ ቤት ፍርዲ ንቶም ተኸሰስቲ ዝጥዕም ፍርዲ ይውስን እዩ ዝብል ኢሎም።’’እንተኾነ በዚ ኣገባብ ኣይተተርጎመን።ዝኾነ ይኹን ናይ ሽብር ተግባር ኣይተፈፀመን።’’
ናይ እስክንድርን ኣንዱኣለምን ኣዕርኽቲ፣ኣባልት ስድራን መሳርሕትን እቲ ይግባይ ምስተነፀገ እናነብዑ ነይሮም ካብቲ ቤት ፍርዲ ዝወፁ።
ኣብ ዝሓለፈ ወርሒ ሓምለ ብሽብር ካብዝተኸሰሱ 24 ሰባት እስክንድርን ኣንዱኣለምን ክልተ እዮም።ኣባል ተቓዋሚ ናይ ዝኾኑ ኣቶ ክንፈ ሚካኤል ተዋሂቡዎም ዝነበረ ናይ 25 ዓመታት ማእሰርቲ ናብ 16 ዓመታት ትሒቱሎም ኣሎ።
ጠበቓ ኣበበ ድሕሪ ሕዚ ሓደ ዕድል ከምዘለዎምን እቲ ቤት ፍርዲ ካብ ዝቐረቡ ኽስታት ነቲ ሓደ ስለዝወደቖ እቶም ተኸሰስቲ እንድሕር ፍቓደኛታት ኮይኖም ንሰበር ሰማዒ ይግባይ ከምዝበሉን ገሊፆም።
ውሳነ ጠቕላሊ ቤት ፍርዲ ዝውሃብ ዘሎ ቅድሚ ሓደ ማዕልቲ ዕለት ነፃመት ፕሬስ ዓለም እዩ።ናይዚ ዓመት ናይ ዩኒስኮ ሽልማት ነፃነት ፕሬስ ብሽብር ተኸሲሳ ንዝትኣሰረት ኢትዮጵያዊት ጋዜጠኛ ሪእዮት ኣለም ክውሃብ እዩ።
እዚ ከምዚ ኢሉ እናሃለወ እቲ ፍርዲ ነቲ ኣዝዩ ከቢድ ናይ ሽብር ገበን ዋጋ ዘስአነ፣ፖለቲካዊ መበገሲ ንዘለዎ ፍርዲ ዘፅድቐን ኢትዮጵያ ኣብ ዓለምለኸ ዘለዋ ደርጃ ዘንእሰን እዩ ክብሉ ንጋዜጠኛታት ናይ ዝሕለቕ ትካል CPJ ናይ ኣፍሪካ ጉዳይ ኣተሓባባሪ መሓመድ ኪየታ ገሊፆም።
ከም ኣባል ናይ ሕቡራት መንግስታት ቤት ምኽሪ ሰብኣዊ መሰላት ኢትዮጵያ ንዓለምለኸ ሕግን ንናይ ባዕላ ሕገ መንግስትን ተገዚኣ ንእስክንድር ነጋ ብዘይ ቅድመ ኩነት ንኽትፈትሖ ፀዊዖም ኣለው።ናይ እስክንድርን ናይ ካልኦት ጋዜጠኛታትን ፍርዲ ንናይ ዜጋታቱ ሪኢቶ ናይ ዝፈርሕ ስርዓት መለለዪ ምልክት እዩ ኢሎም ብምውሳኽ መሓመድ ኬይታ።


text:
ገበር | ህይወት ብኸመይ ጀሚሩ፧
ክትሓስበሉ ዚግባእ መልሲ
ብዙሓት ሰባት ነቲ መርትዖ ምስ መርመርዎ፡ ህይወት ካብ ኣዝዩ ዝለዓለ ምስትውዓል ዘለዎ ኣካል ከም ዝመጸ ደምዲሞም እዮም። ነቲ ፕሮፌሰር ፍልስፍና ዝዀነ ኣንቶኒ ፍሊው እስከ ኸም ኣብነት ንውሰድ፣ ኣብ ሓደ እዋን፡ ቀንዲ ተጣባቒ ኢዝሄርነት እዩ ነይሩ። ህይወትን ነቲ ግኡዝ ዩኒቨርስ ዚመርሖ ሕግታትን ኣዝዩ እተሓላለኸ ምዃኑ ምስ ፈለጠ ግና፡ ኣረኣእያኡ ቐየረ። ነቲ ጥንታውያን ፈላስፋታት ዚብልዎ ዝነበሩ ኣበሃህላ ብምጥቃስ ድማ፡ “ናብቲ እቲ መርትዖ ዚመርሓና ኣንፈት ክንስዕብ ኣሎና” በለ። ፕሮፌሰር ፍሊው ነቲ መርትዖታት ምስ መርመሮ፡ ብህልውና ፈጣሪ ኣመነ።
ኣብታ ኣቐዲማ ዝነበረት ዓንቀጽ እተጠቕሰ ጀራርድ እውን፡ ኣብ ተመሳሳሊ መደምደምታ እዩ በጺሑ። ዝለዓለ ትምህርቲ እተማህረን ብዛዕባ ስነ ሓሸራ ዜጽንዕን እኳ እንተ ዀነ፡ “ህይወት ካብ ዘይህይወታውያን ነገራት ብሃንደበት ከም ዝመጸ ዜረጋግጽ ዋላ ሓንቲ መርትዖ ኣይረኸብኩን። ብኣንጻሩ ግና፡ እቲ ኣብ ህያዋን ነገራት ዚርአ ስርዓትን እተሓላለኸ ንድፍን፡ ንዅሉ ነገራት ዚውድቦን ዚነድፎን ኣካል ከም ዘሎ ኣእሚኑኒ እዩ” በለ።
ልክዕ ከምቲ ንሓደ ስእሊ ብምምርማር ብዛዕባ እቲ ዘዳለዎ ስነ ጥበባዊ ኽትፈልጥ ዚከኣል፡ ጀራርድ እውን ንተፈጥሮ ብምጽናዕ ብዛዕባ ባህርያት ፈጣሪ ኺግንዘብ ክኢሉ እዩ። ነቲ በቲ ፈጣሪ እተዳለወ መጽሓፍ፡ ማለት ንመጽሓፍ ቅዱስ እውን መርሚርዎ እዩ። (2 ጢሞቴዎስ 3:16) ኣብኡ ድማ፡ ነቲ ንሕሉፍ ታሪኽ ደቂ ሰብ ብዚምልከት ዚልዓል ሕቶታት፡ ዜዕግብ መልሲ ረኺቡሉ እዩ፣ ነቲ ሎሚ ንሰባት ዜጋጥሞም ዘሎ ጸገማት ዚኸውን ግብራዊ መፍትሒ እውን ረኺቡ እዩ። በዚ ምኽንያት እዚ፡ መጽሓፍ ቅዱስ ካብ ኣዝዩ መስተውዓሊ ኣካል ከም ዝመጸ ኺኣምን ከኣለ።
ስለዚ፡ ልክዕ ከምቲ ጀራርድ ዝገበሮ፡ ንመልሲ መጽሓፍ ቅዱስ ክንምርምሮ ኣዝዩ ኣገዳሲ እዩ። ንስኻ እውን ከምኡ ንኽትገብር ንዕድመካ።
ብዝያዳ ፍለጥ
መጽሓፍ ቅዱስ ብዛዕባ ፍጥረት እንታይ ይብል፧
መጽሓፍ ቅዱስ ብዛዕባ እተን ኣምላኽ ንህይወት ዝፈጠረለን ሽዱሽተ “መዓልቲ” ይገልጽ እዩ። እተን መዓልትታት፡ ናይ 24 ሰዓት ንውሓት ዘለወን ድየን ነይረን፧
ምድርና ንምንታይ ዕላማ እያ ተፈጢራ፧
እቲ ምድርና እተፈጥረትሉ ዕላማ ኺፍጸም ድዩ፧


text:
ክርስትያናት ኣብ ቅዱስ ዚብሃል ቦታታት ኬምልኹ ይግባእ ድዩ፧
ዓመት ዓመት፡ ልዕሊ ሽዱሽተ ሚልዮን ዝዀኑ ሰባት ናብቲ ሺማ ዚብሃል ኣብ ሓውሲ ደሴት ጃፓን ዚርከብ እተገለለ ዱር ጽሕዲ ይጓዓዙ እዮም። ናብቲ ሰባት ነታ ኣማተራሱ ኦሚካሚ እትብሃል ናይ ጸሓይ ኣንስተይቲ ኣምላኽ ሺንቶ ንኣስታት ክልተ ሽሕ ዓመት ኬምልኹሉ ዝጸንሑ ኢሳ ዚብሃል ቅዱስ ቦታ ኸኣ እዮም ዚመጹ። እቶም ኣምለኽቲ፡ ፈለማ ኣእዳዎምን ኣፎምን ብምሕጻብ ኣካላቶም የንጽሁ። ብድሕሪዚ፡ ኣብ ቅድሚ እቲ ሃይደን ዚብሃል ኣዳራሽ ኣምልኾ እቲ ቕዱስ ቦታ ዀይኖም ብምስጋድን ብምጥቓዕን ናብታ ኣንስተይቲ ኣምላኽ ብምጽላይን ጽምብል ይገብሩ። * እምነት ሺንቶ፡ ተኸተልቱ ንኻልእ እምነታት ኪስዕቡ ይፈቅድ እዩ፣ ገሊኦም ሰዓብቲ ቡድህናን ክርስትያናት ኢና ዚብሉን ካልኦትን ድማ ኣብዚ ቕዱስ ዚብሃል ቦታ ዄንካ ጽንብላት ሺንቶ ምግባር ምስ እምነቶም ዚጋጮ ዀይኑ ኣይስምዖምን እዩ።
ብዙሓት ዓበይቲ ሃይማኖታት ዓለም፡ ቅዱስ ዚብሃል ቦታታት ኣለወን፣ * ብሚልዮናት ዚቝጸሩ ሰባት ከኣ ናብዚ ቦታታት እዚ ይኸዱ እዮም። ኣብተን ክርስትያናት ኢና ዚብላ ሃገራት፡ ንየሱስን ንማርያምን ንጻድቃንን እተወፈየ ሓያሎ ኣብያተ ክርስትያናትን ቅዱስ ቦታታትን ኣሎ። ካልእ ከምዚ ዝኣመሰለ ቦታታት ድማ ኣብቲ ኣብ መጽሓፍ ቅዱስ ዚርከብ ፍጻመታት ወይ “ተኣምራት” ተገይርሉ ዚብሃል ወይ ከኣ ኣብቲ ሃይማኖታዊ ቅርስታት እተዓቀበሉ ቦታታት እዩ ዚርከብ። ብዙሓት ሰባት፡ ኣብ ቅዱስ ቦታታት ኰይኖም ዜቕርብዎ ጸሎት ዝያዳ ተሰማዕነት ከም ዚረክብ ስለ ዚኣምኑ እዮም ናብ ቅዱስ ቦታታት ዚኸዱ። ካልኦት ነዊሕ ጕዕዞ ብምጕዓዝ ናብ ቅዱስ ቦታታት ዚኸዱሉ ምኽንያት ከኣ ሃይማኖታዊ ተወፋይነቶም ንምርኣይ እዩ።
ኣብ ቅዱስ ቦታታት ዚቐርብ ጸሎትን ልማኖን ድዩ ዝያዳ ተሰማዕነት ዚረክብን ዚምለስን፧ ኣምላኽ በቲ ናብ ቅዱስ ቦታታት ንንግደት ዚኸዱ ሰባት ዜርእይዎ ተወፋይነት ይሕጐስ ድዩ፧ ክርስትያናትከ ኣብቲ ቕዱስ ዚብሃል ቦታታት ኬምልኹ ይግባእ ድዩ፧ መልሲ እዘን ሕቶታት እዚአን፡ ኣብቲ ቕዱስ ዚብሃል ቦታታት ብዛዕባ ምምላኽ ኪህልወና ዘለዎ ኣረኣእያ ኺነግረናን ነቲ ንኣምላኽ ብሓቂ ዜሐጕሶ ዓይነት ኣምልኾ ኽንርድኦ ኺሕግዘናን እዩ።
“ብመንፈስን ብሓቅን” ምምላኽ
እቲ የሱስ ምስ ሓንቲ ሳምራዊት ሰበይቲ ዝገበሮ ዝርርብ፡ ኣምላኽ ኣብቲ ቕዱስ ቦታታት ንዚቐርብ ኣምልኾ ዘለዎ ኣረኣእያ ይገልጸልና እዩ። የሱስ ብሰማርያ ኺሓልፍ ከሎ ኣብ ጥቓ ኸተማ ሲካር ኣብ ዝነበረት ዒላ ኼዕርፍ ደው በለ። ምስ ሓንቲ ኻብቲ ዒላ ማይ ክትቀድሕ ዝመጸት ሰበይቲ ድማ ዝርርብ ጀመረ። እታ ሰበይቲ ብዛዕባ እቲ ኣብ መንጎ ኣይሁድን ሳምራውያንን ዝነበረ ዓብዪ ሃይማኖታዊ ፍልልይ ክትዛረብ ጀመረት። “ኣቦታትና ኣብዚ ኸረን እዚ ኣምለኹ፣ ንስኻትኩም ግና፡ ‘እታ ኺምለኸላ ዚግባእ ቦታ የሩሳሌም እያ’ ኢኹም እትብሉ” ኸኣ በለቶ።—ዮሃንስ 4:5-9, 20።
እታ ሰበይቲ ዝጠቐሰቶ ኸረን እቲ ብሸነኽ ሰሜን የሩሳሌም 50 ኪሎ ሜተር ርሒቑ ዚርከብ ዝነበረ ኸረን ጌሪዚም እዩ። ሳምራውያን ኣብዚ ቦታ እዚ ኸም ፋስጋ ዝኣመሰለ በዓላት ዜብዕልሉ ቤተ መቕደስ ነይርዎም እዩ። ይኹን እምበር፡ የሱስ ኣብቲ ኣብ መንጎኦም ዝነበረ ኣካታዒ ፍልልያት ኣብ ክንዲ ዜተኵር፡ “ኣቲ ሰበይቲ፡ ኣብዚ ኸረን እዚ ወይስ ኣብ የሩሳሌም ንኣቦ ዘይተምልኹላ ሰዓት ከም እትመጽእ፡ እመንኒ” በላ። (ዮሃንስ 4:21) ካብ ሓደ ኣይሁዳዊ ዘይትጽበዮ፡ ከመይ ዝበለ ዜደንቕ መልሲ ዀን እዩ! እንተዀነ ግና፡ እቲ ኣብ የሩሳሌም ዚርከብ ቤተ መቕደስ ኣምላኽ ዚግበር ዝነበረ ኣምልኾ ኼቋርጽ ዝነበሮ ስለምንታይ እዩ፧
የሱስ ቀጺሉ፡ “ናይ ሓቂ ኣምለኽቲ ንኣቦ ብመንፈስን ብሓቅን ዜምልኹላ ሰዓት ትመጽእ ኣላ፡ ንሳ ኸኣ ሕጂ እያ፣ ከመይሲ፡ ኣቦ ኸምዚ ዝበሉ ኣምለኽቲ እዩ ዚደሊ ዘሎ” በላ። (ዮሃንስ 4:23) ንዘመናት ዚኣክል፡ ኣይሁድ ነታ ኣብ የሩሳሌም ዝነበረት እተደንቕ ቤተ መቕደስ ከም ማእከል ኣምልኾኦም ገይሮም እዮም ዚርእይዋ ነይሮም። ንየሆዋ ኣምላኾም መስዋእትታት ንምቕራብ ድማ ኣብ ዓመት ሰለስተ ሳዕ ናብኣ ይጐዓዙ ነበሩ። (ዘጸኣት 23:14-17) የሱስ ግና እዚ ዅሉ ኸም ዚቕየር፡ “ናይ ሓቂ ኣምለኽቲ” ኸኣ “ብመንፈስን ብሓቅን” ከም ዜምልኹ ገለጸ።
ቤተ መቕደስ ኣይሁድ ኣብ ሓደ እተወሰነ ጂኦግራፍያዊ ቦታ እተደኰነት ህንጻ እያ ነይራ። መንፈስን ሓቅን ግና ዚጭበጥ ወይ እውን ኣብ እተወሰነ ብዓይኒ ዚርአ ቦታ ዚሕጸር ኣይኰነን። በዚ ኸምዚ የሱስ፡ ናይ ሓቂ ኣምልኾ ክርስትያናት ኣብ ከም ከረን ጌሪዚም፡ ኣብ የሩሳሌም ዝነበረት ቤተ መቕደስ ወይ ኣብ ካልእ ቅዱስ ዚብሃል ቦታታት ዝኣመሰለ ግኡዝ ነገር ወይ እውን ዚርአ ቦታ እተመርኰሰ ኸም ዘይኰነ ገለጸ።
የሱስ ምስታ ሳምራዊት ሰበይቲ ኣብ ዝገበሮ ዝርርብ፡ ኣብቲ ንኣምላኽ ዚቐርብ ኣምልኾ ለውጢ ዚግበረላ ‘ሰዓት ክትመጽእ’ ምዃና ጠቒሱ ነይሩ እዩ። መዓስ እያ ግና እትመጽእ፧ እታ ሰዓት እቲኣ፡ የሱስ ብመስዋእታዊ ሞቱ ኣቢሉ ነቲ ኣብ ሕጊ ሙሴ እተመስረተ ኣገባብ ኣምልኾ ኣይሁድ መወዳእታ ምስ ገበረሉ እያ መጺኣ። (ሮሜ 10:4) ኰይኑ ግና፡ የሱስ ‘እታ ሰዓት ሕጂ እያ’ እውን ኢሉ ነበረ። ስለምንታይ፧ ምኽንያቱ፡ ከም መሲሕ መጠን ነቲ “ኣምላኽ መንፈስ እዩ፣ እቶም ዜምልኽዎ ድማ ብመንፈስን ብሓቅን ኬምልኽዎ ይግብኦም” ብምባል ዝሃቦ ትእዛዝ ዚእዘዙ ደቀ መዛሙርቲ ድሮ ኺእክብ ጀሚሩ ስለ ዝነበረ እዩ። (ዮሃንስ 4:24) እሞ ደኣ ብመንፈስን ብሓቅን ምምላኽ ኪብሃል ከሎ እንታይ ማለት እዩ፧
የሱስ ‘ብመንፈስ ምምላኽ’ ኪብል ከሎ፡ ብዛዕባ ብንጥፈት ወይ ብውዕዉዕ ስምዒት ዚግበር ኣገባብ ኣምልኾ ኣይኰነን ዚዛረብ ነይሩ። ኣብ ክንዳኡስ፡ ብመንፈስ ኣምላኽ ብዛዕባ ምምራሕ እዩ ዚዛረብ ነይሩ፣ እዚ መንፈስ እዚ ኸኣ ንቕዱሳት ጽሑፋትን ካልእ ነገራትን ክንርዳእ ይሕግዘና። (1 ቈረንቶስ 2:9-12) እቲ የሱስ ዝጠቐሶ ሓቂ ድማ እቲ ልክዕ ፍልጠት ትምህርትታት መጽሓፍ ቅዱስ እዩ። ስለዚ እምበኣር፡ ኣምልኾና ኣብ ቅድሚ ኣምላኽ ተቐባልነት ዚረክብ፡ ኣብ ሓደ ፍሉይ ቦታ ምስ ዚቐርብ ዘይኰነስ፡ ምስቲ መጽሓፍ ቅዱስ ዚብሎ ዚሰማማዕን ብመንፈስ ኣምላኽ ዚምራሕ ምስ ዚኸውንን እዩ።
ክርስትያናት ብዛዕባ እቲ ቕዱስ ዚብሃል ቦታታት ዘለዎም ኣረኣእያ
ክርስትያናት ነቲ ናብ ቅዱስ ዚብሃል ቦታታት ዚግበር ጕዕዞን ኣብኡ ምምላኽን ብኸመይ እዮም ኪርእይዎ ዘለዎም፧ እቲ የሱስ ንናይ ሓቂ ኣምለኽቲ፡ ንኣምላኽ ብመንፈስን ብሓቅን ኬምልኽዎ ዝሃቦም ትእዛዝ ኣብ ግምት ብምእታው፡ ኣብቲ ቕዱስ ዚብሃል ቦታታት ኴንካ ዚቐርብ ኣምልኾ ንኣምላኽ ፍሉይ ኣገዳስነት ከም ዘይብሉ ንጹር እዩ። ብተወሳኺ፡ መጽሓፍ ቅዱስ ኣብ ኣምልኾ፡ ጣኦታት ምጥቃም ብኸመይ ከም ዚርእዮ ይገልጸልና እዩ። “ካብ ኣምልኾ ጣኦት ህደሙ” ከምኡ እውን “ካብ ጣኦታት ተሓለዉ” እዩ ዚብለና። (1 ቈረንቶስ 10:14፣ 1 ዮሃንስ 5:21) ስለዚ፡ ሓደ ናይ ሓቂ ክርስትያን፡ ኣብ ዝዀነ ይኹን ከም ቅዱስ ጌርካ ዚርአ ወይ እውን ንኣምልኾ ጣኦት ዜተባብዕ ቦታ ኣየምልኽን እዩ። ናይ ሓቂ ክርስትያናት ኣብቲ ቕዱስ ዚብሃል ቦታታት ካብ ምምላኽ ኪቝጠቡ ይግባእ።
እዚ ግና ቃል ኣምላኽ፡ ዝዀነ ይኹን እትጽልየሉ፡ እተጽንዓሉ ወይ እተስተንትነሉ ቦታ ምህላው ይኽልክል እዩ ማለት ኣይኰነን። ጽፉፍን ምዕሩግን ዝዀነ መአከቢ ቦታ፡ ብዛዕባ መንፈሳዊ ነገራት ክትምሃርን ክትመያየጥን ጠቓሚ እዩ። ንዝሞተ ሰብ መዘከርታ ኢልካ ዚግበር ከም እምኒ መቓብር ዝኣመሰለ ነገራት ምግባር እውን ጌጋ የብሉን። እዚ፡ ነቲ ዝሞተ ሰብ ከም እትዝክሮን ከም እተፍቅሮን ንምርኣይ ጥራይ ኢልካ ዚግበር ኪኸውን ይኽእል እዩ። ይኹን እምበር፡ ነዚ ኸምዚ ዝኣመሰለ ቦታ ኸም ቅዱስ ጌርካ ምርኣይ ወይ ፍሉይ ኣኽብሮት ምሃብ ወይ እውን ከም ቅርሲ ጌርካምሓዝ ምስቲ የሱስ ዝበሎ ዚጋጮ እዩ።
ስለዚ እምበኣር፡ ኣምላኽ ንጸሎትካ ምእንቲ ኺሰምዖ ኢልካ ናብ ቅዱስ ዚብሃል ቦታ ምኻድ ኣየድልየካን እዩ። ኣብ ርእሲ እዚ፡ ናብዚ ቦታ እዚ ንምብጻሕ ብእትገብሮ ነዊሕ ጕዕዞ፡ ኣምላኽ ይሕጐሰልካ ወይ እውን ካብኡ ፍሉይ በረኸት ከም እትረክብ ይገብረካ እዩ ማለት ኣይኰነን። መጽሓፍ ቅዱስ፡ የሆዋ ኣምላኽ፡ “ጐይታ ሰማይን ምድርን ብምዃኑ፡ ብኢድ ኣብ እተሃንጸ ኣብያተ መቕደስ ኣይነብርን እዩ” ይብለና። እዚ ግና ኣምላኽ ካባና ዝረሓቐ እዩ ማለት ኣይኰነን። “ካብ ነፍሲ ወከፍና ዘይረሓቐ” ስለ ዝዀነ፡ ኣብ ዝዀነ ይኹን ቦታ ዄንና ናብኡ ኽንጽልን ጸሎትና ኺስማዕን ይኽእል እዩ።—ግብሪ ሃዋርያት 17:24-27።
^ ሕ.ጽ. 2 ኣብ ቅዱስ ቦታታት ሺንቶ ዚግበር ጽምብላት፡ ካብ ቦታ ናብ ቦታ ኺፈላለ ይኽእል እዩ።
^ ሕ.ጽ. 3 “ ቅዱስ ዚብሃል ቦታ ኸመይ ዝበለ እዩ፧” ዘርእስታ ሳጹን ርአ።


text:
መልሲ ሕቶታት መጽሓፍ ቅዱስ
ገዛኢ እዛ ዓለም እዚኣ መን እዩ፧
ብዙሓት ሰባት፡ ገዛኢ እዛ ዓለም እዚኣ፡ እቲ ናይ ሓቂ ኣምላኽ ከም ዝዀነ ገይሮም ይኣምኑ። ከምኡ እንተ ዚኸውን ነይሩ ግና፡ ምድሪ ብመከራ ምመልአትዶ፧ (ዘዳግም 32:4, 5) ብመሰረት መጽሓፍ ቅዱስ፡ ዓለም ኣብ ትሕቲ ቝጽጽር እቲ እኩይ እያ ዘላ።—1 ዮሃንስ 5:19 ኣንብብ።
እቲ እኩይ ንደቂ ሰብ ኪቈጻጸሮም ዝኸኣለ ብኸመይ እዩ፧ ኣብ መጀመርታ ታሪኽ ደቂ ሰብ፡ ሓደ መልኣኽ ኣንጻር ኣምላኽ ዓለወ፣ ነቶም ናይ መጀመርታ ሰብኣይን ሰበይትን ድማ ንኺዓልዉ ኣተባብዖም። (ዘፍጥረት 3:1-6) ንሳቶም ከኣ፡ ነቲ ዓለወኛ መልኣኽ፡ ማለት ንሰይጣን ኪእዘዝዎን ንዕኡ ኺግዝእዎን መረጹ። እቲ ዅሉ ዚኽእል ኣምላኽ፡ ሕጋዊ ገዛኢ እኳ እንተ ዀነ፡ ሰባት ብፍቕሪ ተደሪኾም ንኣገዛዝኣኡ ኺመርጹ እዩ ዚደሊ። (ዘዳግም 6:6፣ 30:16, 19) እቲ ዜሕዝን ግና፡ መብዛሕትኦም ደቂ ሰብ፡ ልክዕ ከምቶም ናይ መጀመርታ ሰብኣይን ሰበይትን፡ ብጌጋ ሕማቕ ምርጫ ይገብሩ ኣለዉ።—ራእይ 12:9 ኣንብብ።
ንጸገማት ደቂ ሰብ ዚፈትሖ መን እዩ፧
ኣምላኽ ንሰይጣን፡ ነቲ እኩይ ኣገዛዝኣኡ ንሓዋሩ ንኪቕጽሎ ኺፈቕደሉ ድዩ፧ ኣይፋሉን። ኣብ ክንዳኡስ፡ ብየሱስ ኣቢሉ ነቲ ሰይጣን ዚገብሮ ዘሎ እኩይ ነገራት ኬወግዶ እዩ።—1 ዮሃንስ 3:8 ኣንብብ።
የሱስ ነቲ ኣምላኽ ዚህቦ ሓይሊ ተጠቒሙ ንሰይጣን ኬጥፍኦ እዩ። (ሮሜ 16:20) ድሕሪኡ፡ ኣምላኽ ንደቂ ሰብ ኪገዝኦምን ናብቲ ኣብ መጀመርታ ሓሲብዎ ዝነበረ ዅነታት ብምምላስ፡ ሓጐስን ሰላምን ዝመልኦ ህይወት ኪህቦምን እዩ።—ራእይ 21:3-5 ኣንብብ።
ብዝያዳ ፍለጥ
ኣምላኽ ንምድሪ ዘለዎ ዕላማ እንታይ እዩ፧
ኣምላኽ ንደቂ ሰብ ኣብታ ገነት እትኸውን ምድሪ ኺነብሩ ዝገበሮ ዕላማ ኺፍጸም ድዩ፧ ዚፍጸም እንተ ደኣ ዀይኑ፡ መዓስ፧


text:
ኣብ ሃንጋሪ ዚነብሩ ናይ የሆዋ መሰኻኽር ኣብ ዕዮ ረድኤት ብምሕጋዞም ተናኢዶም
ኣብ ሰነ 2013፡ ኣብ ማእከላይ ኤውሮጳ ብሰንኪ ዝዘነመ ኸቢድ ዝናም፡ ኣፍላግ ኣዕለቕሊቑ ነይሩ። ኣብ ሃንጋሪ ዚርከብ ፈለግ ዳንዩብ፡ ኣብ ታሪኽ ተራእዩ ብዘይፈልጥ መጠን መሊኡ ነይሩ።
በዚ ምኽንያት እዚ ድማ ሚኒስትሪ ሰብኣዊ ሃብቲ ሃንጋሪ፡ ኣብ ሃንጋሪ ኻብ ዚርከብ ጨንፈር ቤት ጽሕፈት ናይ የሆዋ መሰኻኽር፡ እቲ ምዕልቕላቕ ጕዳት ከየስዕብ ኣብ ዚግበር ናይ ምክልኻል ጻዕሪ ደገፍ ሓቲቱ። እቲ ቤት ጽሕፈት ድማ ኣብ ከባቢ ፈለግ ዳንዩብ ንዚርከባ ጉባኤታት፡ ኣብቲ ሰበ ስልጣን እቲ ኸባቢ ዘዳለውዎ ናይ ምክልኻል ዕዮ ኽሳተፋ ዓዲሙ።
እተን ጉባኤታት ከኣ ቅልጡፍ ምላሽ እየን ሂበን። ኣብተን ቀጺለን ዝነበራ መዓልትታት፡ ካብ 72 ጉባኤታት ዝመጹ ልዕሊ 900 መሰኻኽር የሆዋ፡ ነቲ ደንደስ እቲ ፈለግ ኣደልዲሎምዎ። ስሞምን ስም ከተማኦምን ዝሓዘ “ናይ የሆዋ መሰኻኽር” ዚብል ባጅ ገይሮም ነይሮም።
ኣብ ሓንቲ ኸተማ፡ ተወካሊ እቲ ናይቲ ኸባቢ ማሕበር ቀይሕ መስቀል ሃንጋሪ ናብ ሓንቲ ጉባኤ ነዚ ዚስዕብ መልእኽቲ ሰዲዱ፦ “ካብ ርሑቕ ተጓዒዝኩም መጺእኩም ብሓድነትን ብፍቓደኛነትን ስለ ዝሓገዝኩም፡ ከነመስግነኩምን ኣኽብሮትና ኽንገልጸልኩምን ንደሊ። ነቲ ዜደንቕ ኣብነትኩም ኣብ ከተማና ተሓቢነ ኽዛረበሉ እየ!”
ኣባል ባይቶ ሃንጋሪ ዝዀነ ኣቦ መንበር ማሕበር ረድኤት ሓደጋ እውን፡ ነቲ መሰኻኽር የሆዋ ዘበርከትዎ ድጋፍ ንምምስጋን ናብ ጨንፈር ቤት ጽሕፈት ደብዳበ ሰዲዱ እዩ።
ብዝያዳ ፍለጥ
ናይ የሆዋ መሰኻኽር ኣብ ዕዮ ረድኤት ይካፈሉ ድዮም፧
ናይ የሆዋ መሰኻኽር ንዝዀኑን ንዘይኰኑን ሰባት ብኸመይ ግብራዊ ሓገዝ ከም እንገብረሎም ተምሃር።
ኣምላኽ ንምድሪ ዘለዎ ዕላማ እንታይ እዩ፧
መጽሓፍ ቅዱስ፡ ኣምላኽ ንምድሪ ዝፈጠራ ስለምንታይ ምዃኑ፡ መከራ መዓስ ከም ዜብቅዕ፡ ከምኡውን ኣብ ዚመጽእ ምድሪ እንታይ ከም እትኸውንን ነቶም ኣብኣ ዚነብሩ ሰባት እንታይ ከም ዜጋጥሞምን ይገልጽ እዩ።


text:
ሕቶታት ካብ ኣንበብቲ
እቲ ኣብ እብራውያን 4:12፡ “ህያውን ዚዓይን” ተባሂሉ ዘሎ “ቓል ኣምላኽ” ንምንታይ የመልክት፧
እቲ ኣብ ከባቢ እታ ጥቕሲ ዘሎ ሓሳብ ከም ዚሕብሮ፡ ሃዋርያ ጳውሎስ “ቃል ኣምላኽ” ኪብል ከሎ ኸምቲ ኣብ መጽሓፍ ቅዱስ ተጠቒሱ እንረኽቦ ንዝኣመሰለ መልእኽቲ ወይ መግለጺ ዕላማ ኣምላኽ እዩ ዜመልክት ነይሩ።
እብራውያን 4:12 ኣብ ሕታማትና ብዙሕ ሳዕ እትጥቀስ፡ መጽሓፍ ቅዱስ ህይወት ሰባት ኪቕይር ሓይሊ ኸም ዘለዎ ንምሕባር እዩ፣ ከምኡ ምባልና እውን ግቡእ እዩ። ይኹን እምበር፡ ንእብራውያን 4:12 ኣብ ከባቢኣ ንዘሎ ሰፊሕ ሓሳብ ኣብ ግምት ብምእታው ምምርማራ ጠቓሚ እዩ። ጳውሎስ ንእብራውያን ክርስትያናት፡ ምስ ዕላማታት ኣምላኽ ኪተሓባበሩ እዩ ዚምሕጸኖም ነይሩ። መብዛሕትኡ እዚ ዕላማታት እዚ ኸኣ ኣብ ቅዱሳት ጽሑፋት ተመዝጊቡ ነይሩ እዩ። ጳውሎስ ነቶም ካብ ባርነት ግብጺ ሓራ ዝወጹ እስራኤላውያን ከም ኣብነት ጠቒስዎም ኣሎ። ንሳቶም ናብታ ናይ ሓቂ ዕረፍቲ ዚረኽቡላ ‘ጸባን መዓርን እተውሕዝ’ ምድሪ ተስፋ ኺኣትዉ ትጽቢት ነይርዎም እዩ።—ዘጸ. 3:8፣ ዘዳ. 12:9, 10።
እቲ ተስፋ እቲ፡ እተገልጸ ዕላማ ኣምላኽ እዩ ነይሩ። እንተዀነ ግና፡ እስራኤላውያን ድሕሪ ግዜ ልቦም ስለ ዘትረሩን ብእምነት ስለ ዘይተመላለሱን፡ መብዛሕትኦም ናብቲ ዕረፍቲ እቲ ኣይኣተዉን። (ዘሁ. 14:30፣ እያ. 14:6-10) ይኹን እምበር፡ ጳውሎስ ኣስዒቡ፡ “ናብ ዕረፍቱ [ዕረፍቲ ኣምላኽ] ንምእታው” ገና ተስፋ ኸም ዘሎ ገሊጹ ኣሎ። (እብ. 3:16-19፣ 4:1) እቲ “ተስፋ” እቲ፡ ክፍሊ እቲ እተገልጸ ዕላማ ኣምላኽ ምዃኑ ንጹር እዩ። ንሕና እውን ከም እብራውያን ክርስትያናት፡ ብዛዕባ እቲ ዕላማ ኽንፈልጥን ምስኡ ኽንተሓባበርን ንኽእል ኢና። ጳውሎስ እዚ ተስፋ እዚ ኣብ ቅዱሳት ጽሑፋት እተመስረተ ምዃኑ ንምጕላሕ፡ ካብ ዘፍጥረት 2:2ን መዝሙር 95:11ን ጠቒሱ ኣሎ።
እቲ፡ “ናብ ዕረፍቱ [ዕረፍቲ ኣምላኽ] ንምእታው ተስፋ ኻብ ዚተርፈልና” ዚብል ሓሳብ ንልብና ኺትንክፎ ኣለዎ። እቲ ኣብ መጽሓፍ ቅዱስ እተመስረተ ናብ ዕረፍቲ ኣምላኽ ናይ ምእታው ተስፋ ብሓቂ ኸም ዚፍጸም ንኣምን ኢና፣ ናብኡ ንምእታው ከኣ ስጕምትታት ወሲድና ኢና። ነዚ ግና፡ ሕጊ ሙሴ ንምሕላው ብምጽዓር ወይ ከኣ ብኻልእ ግብሪ ስምረት ኣምላኽ ንምርካብ ብምጽዓር ኣይኰንናን ጌርናዮ። ኣብ ክንዳኡስ፡ ብእምነት ብምምልላስን ምስቲ እተገልጸ ዕላማ ኣምላኽ ባህ ኢሉና ብምትሕብባርን ኢና ነዚ እንገብሮ። ብተወሳኺ፡ ከምቲ ኣብ ላዕሊ እተገልጸ፡ ኣብ መላእ ዓለም ዘለዉ ብኣሽሓት ዚቝጸሩ ሰባት፡ መጽሓፍ ቅዱስ ኪምሃሩን ዕላማ ኣምላኽ ኪፈልጡን ጀሚሮም እዮም። መብዛሕትኦም ከኣ ህይወቶም ኪቕይሩን ብእምነት ኪመላለሱን ተጠሚቖም ክርስትያናት ኪዀኑን ተደሪኾም እዮም። እቲ ዝገበርዎ ለውጢ፡ “ቃል ኣምላኽ ህያውን ዚዓይን” ምዃኑ ብንጹር ዜረጋግጽ እዩ። እቲ ኣብ መጽሓፍ ቅዱስ ተገሊጹ ዘሎ ዕላማ ኣምላኽ፡ ዛጊት ንህይወትና ጸልይዎ እዩ፣ ብሕጂ እውን እንተ ዀነ ኣብ ህይወትና ኺዓዪ እዩ።


text:
እዋናዊ ዜናታት
- ናይ ሓዘን መግለጺ፣ደሞክራስያዊ ግንባር ሓድነት ኤርትራ፡
- ደምዳሚ መግለጺ፣ስሩዕ ኣኼባ ፈጻሚ-ኣካል፡ ደሞክራስያዊ ግንባር ሓድነት ኤርትራ /ደ.ግ.ሓ.ኤ/
- ቃል ሓዘን ጨንፈር ሽወደን ግንባር ሃገራዊ ድሕነት ኤርትራ
- ቃል ሓዘን ግንባር ሃገርዊ ድሕነት ኤርትራ/ ሕድሪ ጨንፈር ጀርመን
- ናይ ሓዘን መግለጺ ግንባር ሃገራዊ ድሕነት ኤርትራ-ሕድሪ
- ኤርትራ ካብ 2015 ንነጀው ቀጥታ ተጠቃዒት ናይ’ቲ ብኤል ኒኖ ዝፍለጥ ምዝባዕ ኣየር ኮይና ምጽናሐ ተገሊጹ
- ናይ ሓዘን መግለጺ ብደግሓኤ ዞባ ኤውሮጳ
- ናይ ሐዘን መግለጺ
- ቃል ሓዘን
- መግለጺ ሓዘን፡
- ክልተ ዲፕሎማት ስርዓት ህግደፍ ነቲ ስርዓት ከም ዝራሕርሑ ይግለጽ ኣሎ
- ምስጋና
- ሓድነት ኤርትራውያን ንፍትሒ ኣብ ዓባይ ብሪጣኒያ ዝተባህለ ማሕበረ ተመስሪቱ
- ኤርትራውያን ተቐማጦ ሕቡራት መንግስታት ኣመሪካ፡ ሓድሽ ዓመት 2017 ብሓባር ጸንቢሎም
- ተመሃሮ ቤት ትምህርቲ “ እንዳ ማርያም ” ኣንጻር ስርዓት ህግደፍ ኣድማ ኣካይዶም !!
ኣብ መርበብ ዘለዉ
We have 89 guests and no members online
- Details
- Written by ድምጺ ሰላምን ደሞክራስን ኤርትራ
- Published: 16 January 2017
ህልዊ ዓለማዊ ኩነታት፡ ንኩነታት ዝሑል ኲናት ብዘዘኻኽር መልክዑ ኣሉታዊ ምዕባለታት የርኢ ከም ዘሎ ተሓቢሩ
ካብ 10 ክሳብ 13 ጥሪ 2017 ኣብ ዘሎ ግዝያት መበል 14 ስሩዕ ኣኼባኡ ዘሰላሰለ ፈጻሚ ኣካል ደሞክራስያዊ ግንባር ሓድነት ኤርትራ (ደግሓኤ) ንህልዊ ዓለማዊ ኩነታት ኣመልኪቱ ኣብ ዝተመያየጠሉ፡
- Details
- Written by ድምጺ ሰላምን ደሞክራስን ኤርትራ
- Published: 13 January 2017
ክልተ ዲፕሎማት ስርዓት ህግደፍ ነቲ ስርዓት ከም ዝራሕርሑ ይግለጽ ኣሎ።
ድሕሪ’ቲ ብጀማርነት ጻሕታሪ ኲናት ስርዓት ህግደፍ ኣብ 2008 ምስ ሃገረ ጅቡቲ ዝተኻየደን ክሳብ ሕጂ ስርዓት ህግደፍ ተዓሚቱ ዝኽሕዶ ዘሎን ብዙሕ ህይወት ሰብ ዝበልዐ ትርጉም ኣልቦ ውግእ፡ መንግስቲ
- Details
- Written by ድምጺ ሰላምን ደሞክራስን ኤርትራ
- Published: 09 January 2017
ኤርትራዊ ፍልልያት ብምጽባብ ንሓድነትን ለውጥን ዝነጥፍ ምዃኑ ዝተገልጸ፡ ሓድነት ኤርትራውያን ንፍትሒ ኣብ ዓባይ ብሪጣኒያ ዝተባህለ ማሕበረ ከም ዝተመስረተ ተገሊጹ።
ብመድረኻት ፓልቶክ ኣቢሎም ዝፈጠርዎ ለይላ ደረጃ ብደረጃ ብምስፋሕን ኣብ ሕድሕዶም ምትእምማን እናፈጠሩን ከም ዝመጽኡ፡ ኣብ
- Details
- Written by ድምጺ ሰላምን ደሞክራስን ኤርትራ
- Published: 06 January 2017
ኤርትራውያን ተቐማጦ በይ-ኤርያ ሕቡራት መንግስታት ኣመሪካ፡ ሓድሽ ዓመት 2017 ኣብ ከተማ ኦክላንድ ካሊፎርኒያ ብሓባር ጸንቢሎም
ኣባላት ፖለቲካዊ ውድባት፡ በርገስ ማሕበራትን ካልኦትን ኤርትራውያን ተቐማጦ ከተማታት በይ-ኤርያ ኣብ ከተማ ኦክላንድ-ካሊፎርንያ
- Details
- Written by ቤት/ ጽ ዜናን ባህልን ግንባር ሃገራዊ ድሕነት ኤርትራ
- Published: 04 January 2017
ዜናታት ውሽጢ ሃገር
ተመሃሮ ቤት ትምህርቲ “ እንዳ ማርያም ” ኣንጻር ስርዓት ህግደፍ ኣድማ ኣካይዶም !!
ሓረስቶት ኤርትራ ናይ ሎሚ ዓመት ሕረሻዊ ማእቶት ከቃጽልዎ ይግደዱ ኣለዉ።
- Details
- Written by ድምጺ ሰላምን ደሞክራስን ኤርትራ
- Published: 02 January 2017
ኣብ ኤርትራ መንግስታዊ ኣብያተ ጽሕፈታት፡ ከም ዓዳጋይ ዝሰኣነ ዱኳን ዝኣቱን ዝወጽእን ሰብ ዘይረአየሉ ብዘይዝኾነ ኣገልግሎት ተኸፊቱ ከም ዝውዕል ተፈሊጡ።
ኣብ ኤርትራ ኣብ’ዚ እዋን’ዚ መንግስቲ ዝበሃል ትካል ከም ዘሎ ትርደኣሉ፡ ግፋ፡ ማእሰርቲ፡ ራስያ ንብረት፣ ምፍራስ ኣባይቲ እንክትርእን ወዲ እከለ ወይ ጓል እከለ
- Details
- Written by ድምጺ ሰላምን ደሞክራስን ኤርትራ
- Published: 30 December 2016
ኣብ ከሰላ ዝርከብ ማእከል ኣካለ ጽጉማን ኣብ ስዊስ ካብ ዝነብሩ ኤርትራውያን ሓገዝ ከም ዝረኸበ ተገሊጹ።
ኣብ ከተማ ሎዛን (ሃገረ ስዊስ) ዝርከቡ ኤርትራውያን
- Details
- Written by ድምጺ ሰላምን ደሞክራስን ኤርትራ
- Published: 26 December 2016
ተስፎም ዑ/ማርያም ዝተባህለ ኤርትራዊ ስፖርተኛ፡ ብሉጽ ተወዳዳሪ ብሽክለታ ኣፍሪቃ 2016 ኮይኑ ተሸሊሙ።
ሻርጃ ምስ ዝተባህለት ናይ ሕቡራት ኢማራት ዓረብ ክለብ ኮይኑ ዝቐዳደም ኤርትራዊ ተስፎም ዑቕባማርያም “ብሉጽ ተቐዳዳማይ ብሽኽለታ
- Details
- Written by ድምጺ ሰላምን ደሞክራስን ኤርትራ
- Published: 23 December 2016
ተጋደልቲ ደሞክራስያዊ ምንቅስቓስ ሓርነት ኩናማ ኤርትራ ካብ 14 ሕዳር 2016 ክሳብ 2 ታሕሳስ 2016፡ ኣብ በበይኑ ቦታታት ኣብ ልዕሊ ጸላኢ ብዝፈነውዎ መጥቃዕቲ ሰብኣውን ነዋታውን ክሳራ ኣውሪዶም
ኣገዳሲ ቆጸራታት
- SECOND EASE CONGRESS ANNOUNCEMENT - ምልክታ : ካልኣይ ጉባኤ ዝምልከት
- ኣገዳሲ ሓበሬታ ዝኽሪ መበል 25 እዮብያላዊ ዓመት ናጽነት ኤርትራ Firande av 25 års av Eritreas Självständighet.
- ኣገዳሲ ሕዝባዊ መፍለጢ Important Public Announcement دعوة لإجتماع هام
- መጸዋዕታ ንኣገዳሲ ህዝባዊ ኣኼባ
- ዕድመ መጋቢት 8 2016 ኣህጉራዊ መዓልቲ ደቂ ኣንስትዮ
- ኣገዳሲ ሕዝባዊ ሰሚናር ኣብ ከተማ ስቶክሆልም اجتماع جماھیري مھم في مدینة استوكھلم مظلھ الارتریھ السویدیة لتغییر Important Public Seminar in Stockholm Sweden
- ዕድመ ንሓዲሽ ዓመት አብ ከተማ ኰለን/ጀርመን
ሓተታ-ርእይቶ-መልእኽቲ
- ፖሎቲካ መገለይሲ ቐየስገው፣ ዓውተር ደርብሲ አልግድ (ጥበብድ) ገምድገው ሓሪረትል ለመለም የንቱታት ለቡኑኽር ጉኑዂር መንድርተነኲ።
- ባሕሪ ኤርትራ ጥሙይ ዘየዕንግል፡ ድራር ዓይኒ
- ሰሪሕናን ንሰርሕ ኣለናን በበይኑ’ዩ
- ኣብ እንዳ ህግደፍ ሓተትን ተሓታትን ኩሎም ሓደ
- ካልኦት ዘዝበልዎ እናደገምካ ብተስፋ ካብ ምባር፡ ኣብ መሬትካ ሰቢትካ ናትካ ምግባር
- ነውራም መራሒ፡ ነውራማት ደገፍቲ
- Initiating Ethio- Eritrea Dialogue for Democratic Development
ሞድ የማን Mod Right sample subtitle goes here
This is the right module position, which is not using any module suffix.
To create a subtitle, separate the title input text in the module manager with an "|" character then enter your subtitle text.


text:
ተዝክሮታት ጉንበት 20 – ኦፕሬሽን 5 ደቓይቕ ኣብ ኣዲስ ኣበባ
ቅድሚ 25 ዓመት ጉንበት 19 1983 ዓም ኣብ ኣዲስ ኣበባ ተኻርየ ዝነብረሉ ዘነበርኩ ገዛ ሓደ ታሪኽ ተፈጺሙ። 5 ደቓይቕ ዝወሰደ ወታሃደራዊ ስርሒት ነይሩ። እተን ገዛ ዘካረያና መቦቅለን ናይ ወሎ ኣምሓራ ዝኾና ወይዘሮ ሙሉየ ዝተብሃላ (ሰብኣየን ኮሎኔል ኣየለ ናይ ሃይለ ሥላሴ ወታደር ዝነበሩ ሽዑ ብሂወት ዘይነበሩ)ተባዕን ሕያወይቲን ሰበይቲ እየን ነይረን። ኣብ ስራሕ ዓለም ዝነበሩ ዓበይቲ ደቀን’ውን ከምኡ። ኣፍቲ እዋን ብሓደ ናይ ደርግ ኮሎኔል ሰበይቶም ንምምንጣል ምእንታን ወያነ ተባሂሎም ኣብ ማእከላዊ ምርመራን ኣብ ኣለም በቃኝን ብዙሕ ዓመታት ዝተሳቐዩ ሓደ ትግራዋይ ብኣጋጣሚ ኣብ እንዳ ሰብ ተፋሊጠን ታሪኾም ምስሰምዓ ብጣዕሚ ልበን ይትንከፍ’ሞ ብሓዘኔታ ሰለስተ ደቆም የምህራሎም ነይረን። እዘን ኣዶ ኣብ ተጋሩ ዝተፈለየ ሓዘኔታ ሓዲሩወን ንኣና’ውን ከም ደቀን ይርኣና ስለዝነበራ ሕማቕና ክሪኣ ኣይደልያን ነይረን። ብሰንክና ግና ብውሽጥን ብደገን ብዙሕ ተፅዕኖታት ይመጽአን ጀሚሩ።
ቕድም ክብል ኣብ ዝነበሩ ክልተ ዓመታት ጸጸኒሑ ኣብ ወርሒ ወይ ተነውሐ ኣብ ክልተ ወርሒ ናፍቲ ዝነብረሉ ዝነበርኩ ግቢ ናመጸ ዝጋየሽ ሻለቃ ኣክሊሉ ዝተብሃለ ናይ ደርጊ ወታደር ነይሩ። ወዲ ሓወን እዩ። ብሓመድን ጭቃን ዝረስሐት ወታሃደራዊ መኪና ሒዙ ምስ እጅገ ኢዶም ዝሰብሰቡ ኮማንዶ ዓጀብቱን ሹፌሩን ይመጽእ፣ 2, 3 መዓልቲ ጸኒሑ ድማ ናብ ግምባር ይምለስ ነበረ። ዂናት በርቲዑ፣ ናይ ደርጊ ስዕረት ኣብ ኩሉ ግንባራት ናተግሃደ ጀጋኑና ድማ ‘ኣሽቕድም ኣሽቕድም’ ናበሉ ንማእኸል ሃገር ይግስግሱ ስለዝነበሩ ደርጊ ብጭንቂ “ኣብገገዛኹም ዝነብሩ ተጋሩ ናይ ግድን ኣብ ቀበሌ መጺኹም ከምተመዝግቡ” ኢሉ ውሽጣዊ መምርሒ ንህዝቢ ኣዲስ ኣበባ፣ ናዝሬት፣ ደብረዘይት፣ ኣምቦ ካልኦትን ዘውረደሉ እዋን እዩ ነይሩ። ከምቲ ዝንገር ናይ ኣዲስ ኣበባ ጥራይ ልዕሊ 53 ሺህ ትግራዋይ ከም በጊዕ ክሕረድ ተመዝገበ። ኢትዮጵያ ከም ላይበሪያን ሶማሊያን ክትከውን እያ ዝበሃል ዝነበረ ምኽንያት ከምዚ ዝብለ ኣረመኒያዊ ተግባር ኣብ ልዕሊ ሓደ ብሄር ክፍፀም ተሓሲቡ ስለዝነበረ እዩ።
ሓደ መዓልቲ እዚ ናይ ደርጊ መምርሒ ብቀበሌ መመሓደርቲ ከምተነገረን ወይዘሮ ሙሉየ ኮፍ ኣቢለን ይነግራኒ እሞ ኣነን ኣፍቲ ገዛ ንእከብ ኣዕርኽተይን ጥንቃቐ ክንገብር ምኽረን ይልግሳለይ። ንዓይ ብፍሉይ ድማ “ሲጨንቀኝ ኣንተ የኮሎኔል ኣየለ የኣደራ ልጅ እንደሆንክ ነገሪያቸዋለሁ ኣንድ ነገር ካሉህ እንደሱ በላቸው። ጓደኞችህም ኣንድ ላይ ተሰብስባቹ ኣትሂዱ በላቸው” ኢለናኒ። እዚ በቀበሌ ዝምፅእ ዝነበረ ስግኣት ከይኣክል ኣብ ገዝአን ዝጋየሽ ዝነበረ ሻለቃውን ንሕና ኣፍቲ ገዛ ምህላውና ስለዝፈልጥ እዚ ናይ ተጋሩ ምዝገባ ጉዳይ ንወይዘሮ ሙሉየ መመሊሱ የዘኻኸረን ነበረ። ንስን ድማ የመና ጥዒቲ ብምንባረን ንሱ ናብ ግንባር ምስከደ ከምዚ ክብላ መኸራና:-
‘’እናንተ ልጆች እኔ ከወለድኩዋቸው ልጆች ለይቼ ኣላያችሁም፣ ኣይኔ እያየ ሂወታቹ እንዲጠፋ ኣልመኝም፣ ስለሆነም ኣንድ ነገር እንድታረጉ እፈልጋለሁ። ሌሊት ሊመጡባቹ ስለሚችሉ የተወሰኑ ቀናቶች ሰወር ብሉ እና ተመለሱ። ነገር ግን እዚህ በምታድሩበት ጊዜ ሌሊት ዋናው በር ከተንኳኳ፣ እናንተን የፈለጉ ስለሚሆኑ ይሄን እንጨት ከፍታቹ በዚህ ኣድርጋቸ ቆሻሻ ወደ የሚፈስበት ወንዝ ውስጥ ዘላቹ ግቡ። ከዛ ወደ ታች ያለው መንገድ ጫፍ ስለሚያስወጣ በዛው መጥፋት ትችላላቹ። ስዩም ልጄም ከብሄራዊ ውትድርና በዚህ ነበር ያመለጠው። እናንተም እንደሱ ኣድርጉ። ኣትፍሩ … ኤዲያ… የትግሬ ወንድ ቆሞ እጅ ሲሰጥ ሲሞት ሰምቼ ኣላውቅም!’’ በላና’ሞ፣ ቐጺለን ደማ ‘’ይህ የወንድሜ ልጅ የሆነው ሻለቃ 11 ኣጎቶቹ ቆሞ ያስገደለ ኣረመኔ ስለሆነ ለናንተም ኣይተዋችሁም። እንዲያውም ሲያያቹ ደሙ እየፈላ እየዛተባቹ ስለሆነ ከጦር ሜዳ የመጣ ጊዜ ለጥቂት ቀናት ሰወር በሉ። የቤቱን ክራይ ኣታስቡ። እንዲያውም በገንዘብ የሚገዛ ሽጉጥ ካገኛቹሁም ራሳቹሁን ለመከላከል ስለሚያገለግል ፈልጉ እና ንገሩኝ እኔ እከፍላለሁ’’ በላና።
እዘን ሰበይቲ ካፍቲ ሻለቃን ቀበሌን ውሽጣ ውሽጢን ኣብ ልዕሊ ተጋሩ ዝንዛሕ ዝነበረ ወረታት ስለዝሰምዓ ካባና ንላዕሊ ስግኣት ሓዲሩወን ኣሎ። ንሕና ግና ብስለት ዘይምህላው እዩ ዝመስለኒ ናይቲ ዝነበረ ኩነታት ክፍኣት መግለጺ ዝኾኑ ብዙሓት ነገራት ኣብ ቐረባና ኣጋጢሞም እንዳሃለዉ እውን ጥንቃቐ ይጎድለና ነይሩ። ንኣብነት ቕድሚ ቁሩብ ኣዋርሕ ኣቢሉ ሓደ ሰብ ኣብ ሓደ ቦታ ደው ኢለ ታክሲ ናተፀበኹ እንዳሃለኹ እከለ ዲኻ ብምባል ሰላም ኢሉኒ። ተጋጊኻ ኢለዮ። ኣስዒቡ ድማ ‘’እሞ ሓዉ ንእከለ ኢኻ’’ ኢሉኒ። ከምኡ ዝብሃል ሓው የብለይን ተጋጊኻ ድማ በልኩዎ። ዘይምዃነይ ዋላ እንተነገርኩዎ ኣይተውሓጠሉን ግን ‘’ካሕሳይ ይብሃል’’ ኢሉ ተፋሊጡኒ። ምስቲ እከለ ኢሉ ብሳጉኡ ዝፀውዖ ሰብ ብጣዕሚ ከምዝመሳሰልን ከምዝገረሞን ገሊጹለይ። ‘’በጃኻ ሻሂ ንስተ ብደም’ውቢን ክንፋለጥ’’ ኢሉ ድማ ለሚኑኒ ኣነውን ተሰኪፈ ዋኒነይ ገዲፈ ናብ እንዳ ሻሂ ኣቲና ሰቲና። ኣብ ሳውዲ ዓረቢያ ከምዝነብር፣ ብንግዲ ከምዝማሓደር፣ ኣቑሑት ናብ ኢትዮጵያ ከምዘእቱ፣ ኣዲስ ኣበባ እውን ብደምቢ ከምዘይፈልጦ ገሊጹለይ ክንራኸብ ተሰማሚዕና ተፈላሊና።
እዚ ሰብ ስልከይ ወሲዱ ስለዝነበረ ናደወለለይ ንኣዋርሓት ዝኸውን ንራኸብ ቐጺልና ብደምቢ’ውን ተቐራሪብና። ሓደ ምሸት ኣብ ገዛውትና ከባቢ ሻሂ ክንሰቲ ፀኒሕና ቖሪሩኒ ስለዝበለኒ ንመጀመርታ ግዘ ናብ ገዛ ከይድና ናተይ ጀኬት ሂበዮ ንፅባሒትኡ ክንራኸብ ቦታን ሰዓትን ፈሊና ተፈላሊና። ብፅባሒትኡ ድንገት ቕድሚ ቖፀሮ ሰዓትና ምብፅሑ ብንጉሁኡ ደዊሉ ብህፁፅ ከዛርበኒ ከምዝደሊ ገሊጹለይ ተራኺብና። ዝተጨነቐ ይመስል ነይሩ። ብዝኾነ ኣብ ሓደ ኣቲየዮ ዘይፈልጥ ፀባብ ጓዳ ዘለዋ ቡናቤት እቲና ኮፍ ምስበልና ገፁ ኣሲሩ ዘደንግፅ ነገራት ነግሪሩኒ። እቲ ዝበለኒ ብሓፂሩ ንምግላፅ፣ ኣብዞም ዝሓለፉ ኣዋርሕ ብዙሕ ከምተዓዘበኒን ብጣዕሚ ከምዝኣመነኒን ነጊሩ፣ ተጋዳላይ ከምዝኾነ፣ ብገንዘብ ሓይሊ ካብ ናይ ደርጊ ደህንነት ኣባላት ዝገዘኦ ብዙሕ ሚስጥራዊ ሰነዳትን ሓንቲ ኡዚ ብረትን ሓቢኡ ከምዘሎ፣ ንዝተወሰነ እዋን ናብ ዘይገለጸለይ ቦታ ስለዝገይሽ እዚ ንብረት ኣብ ዘይርከብ ቦታ ወሲደ ክሓብአሉ ከምዝደሊን ሓቲቱኒ። ኣነ’ውን ተሰማሚዐ ንኣጋ ምሸቱ ኣፀልሚትና ክንራኸብ ተቛፂርና ተፈላሊና።
ኣብ ቆጸሮና ሰዓት ናፍታ ዓሪፉላ ዝነበረ ገነት ሆቴል እንተኸድኩ ሓጎስ ዝተብሃለ ኩልሻዕ ክንወፅእ ክንኣቱ ዝሪኤና ዝነበረ ዋርዲያ ድምፁ ኣትሕት ኣቢሉ ብፍርሒ “ኣታቖልዓ እንታይ ትገብር ኣለኻ ኣብዚ! ጥፋእ ከብዚ ኪድ ኪድ ይብለካ ኣለኹ!” ይብለኒ። እንታይ ገይረ እንተበልኩዎ ‘’ኣፍታ ከምዚኣ ዝበለት ቦታ ፅንሐኒ ሀዚ ክስዕበካ እየ” ኢሉ ቐልበይ ጊፊፉ መሊሱኒ። ኣነውን ቐልጢፈ ከይደ ካፍታ ዝበለኒ ቦታ ቁሩብ ሕልፍ ኢለ ተፀቢየዮ። ዋርዲያ ሓጎስ ከምታ ዝበላ በይኑ መጺኡ ብደውና ከምዚ ዝስዕብ በለኒ፣ “ዳዊት ሎሚ ንጉሆ ብናይ ደህንነት መኪና ተኣሲሩ ተወሲዱ ኣሎ።” መን እዩ ዳዊት? በልኩዎ “እዚ ምሳኻ ዝኸድይ ኣብዚ ሆቴል ዝዓረፈ ሰብኣይ።” ለካ ካሊእ ኣነ ዘይፈልጦ ሽምውን ኣለዎ! ደሓር ከምዝፈለጥናዮ እንተነኣሰ ሰለስተ ሽም ዝነበሮ ሰብ እዩ። ብዝኾነ ሓጎስ ዘረብኡ ብምቕፃል “ኣብዚ ሆቴል ኩልሻዕ ዝመላለሱ ሰለስተ ሰባት ናይ ንግዲ ታርጋ ዘለዋ ሚኒባስ ሒዞም መፂኦም እዮም ወሲዶምዎ። ምስ ዳዊት ክልተ ኣዋልድ’ውን ነይረን ግን ኣይወሰዱወንን። ስለዚህ ፈጺምካ ኣብዚ ቦታ ከይትመፅእ፣ ብዚ መገዲ’ውን ከይትሓልፍ” ክብል ብኣፅንዖት ነጊሩኒ ከይዱ።
ብዝኾነ እዚ ብዓል ብዙሕ ሽም እተን ዝበለኒ ንብረት እንተየቐበለኒ ብደህንነት ተታሒዙ ኣሰሩ ጠፊኡና ኣሎ። ንሕናውን ናቱ ዕፃ ከይበጽሐና ኣብ ገዛ ዝነበረና ናይ ወያነ ደርፊታትን ጋዜጣ ወይንን ኣኻኺብና ሰብ ኣብ ዘይረኽቦ ሓቢእና ናፍቲን ናፍቲን ክንብል ቐኒና ገዛና ተመሊስና። ኣፍቲ ኣብ ገዛ ዘይቀነናሉ እዋን ሓንቲ ዘይፈልጣ በተልሄም ዝተብሃለት ሰብ 20 ጊዜ ዝኸውን ደዊላ ከም ዝሰኣነትኒን ስልኪ ቑፅራ እውን ከምዝገደፈትለይን መልእኽቲ ጸኒሑኒ። ካብ ወይዘሮ ሙሉ ተቐቢለ ደዊለላ። ሓንቲ ጊዜ ኣብ ገነት ሆቴል ክፍሊ ሒዙ ምስ ዝነበረ ‘’ሃይለ’’ ዝተብሃለ ሰብ ረኺባትኒ ከምዝነበረት ብምዝኽኻር ንሱ ኣብ ማእከላዊ ምርመራ ምእሳሩ ከምዘረጋገፀትን ንሕናውን ሓደጋ ከጋጥመና ስለዝኸእል ካፍቲ ቦታ ብቕልጡፍ ክንጠፍእ ከምዘለናን ነጊራትኒ ስልካ ዓጺያቶ። ዝገርም እዩ! እዚ ተኣሲሩ ኣሰሩ ጠፊኡና ዘሎ ሰብ ካሕሳይ፣ ዳዊት፣ ሃይለ ዝብሉ ሰለስተ ሽማት ዘለዎ ሰብ ምዃኑ ተረዲእና። ከምቲ ቤቴልሄም ዝበለቶ ናይዚ ሰብ ምትሓዝ ንኣናውን ዝልክም ክኸውን ከምዝኽእል ኣሚትና።
ኩሉ ናሓመቐ ከይዱ። ካብ ቀበሌ ዝምፅእ ዝነበረ ናይ ምዝገባ ጎስጓስ፣ ካብ ሻለቃ ዝግበር ዝነበረ ናይ ምዝገባ ድፍኢትን ናይዚ ሰብ ምእሳርን ተደሚሩ ኣብ ሓደጋ ከምዘለና ግልጺ ኮይኑልና ኣሎ። ሓሓሊፍና ውፅእ ኢልካ ካብ ምቕናይ ዝለለ ግና ገዛን ቦታን ኣይቀየርናን። ካፍተን ሰበይቲ ዝሓሸ ሰብ’ውን ኣይምተረኸበን። ናብ ቤተሰብ ምኻድ ይከኣል ነይሩ ግና ሓቢርካ ምጥፋእ እዩ ዝከውን። መቸም ብዙሕ ተይተጨናነቕና ናፍቲን ናፍቲን ጸኽደምደም ክንብል እዋን ሓለፈ። ከምዘይበጽሕ የለን ናይ ደርጊ መወዳእታ 2 መዓልቲ ተረፎ። ኣብዚ እዋን ሳላ ብልሓተኛ ዓርክና ማሕሙድ ኢብራሂም ክላሽን’ውን ኣብ ገዛና ኣቐሚጥና ኣለና። ገለ ተመፀ ድማ መዋፅእቲ ክፈጥረልና ተኽእሎ ኣለዎ ኢልና ዝተኣማመናሉ ናይ ብዙሕ ዓመታት ተጋድሎ ልምዲ ዘለዎ ሓው ምሳና ስለ ዘሎ እታ ክላሽን ኣረኪብናዮ ኣለና።
ራዲዮ፣ ቴሌቪዥን መንግስቲ ‘’ኣስገንጣይ ተገንጣይ ወንድብዴዎች’’ ወዘተ ናበለ ተኽኽ ከብላና ከምዘይ ሓገያ ኣብዛ መዓልቲ ግን ኣብ ጭንቀት ከምዘለዋ ግልጺ ነይሩ። ንሕናውን ካብ ስምዒታት ሓሊፉ ፖለቲካ ብዑምቀት ክንትንትን ዝኽእል ዓቕሚ ስለዘይነበረና እቲ ኩነታት ብጥሪኡ ካብ ምግምጋምን ምውጋዕን ንላዕሊ ዝኸይድ ግምት ኣይነበረናን። ከምቲ መንግስቱ ሃ/ማሪያም “ወያኔዎች በዚሁ በመዲናችን በየኣንድ መቶ ሜትሩ ይገኛሉ” ዝበሎ እቲ ምሳና ዘሎ ሙኩር ተጋዳላይ’ውን ፍቖዶ ቀቀኒዩ ይመፅእ እሞ “ኣጆኹም ኣዲስ ኣበባ ብብፆት ተወሪራ ኣላ” ናበለ ሞራል ይህበና ነበረ። ንሕና’ውን ተጋደልቲ ክንርኢ ተሃንጢና ኣለና። ብፍላይ እቶም ሽሞም ዝገነነ በዓል ስየ፣ ሓይሎም፣ ፃድቃን፣ ሳሞራ፣ ጆቤ፣ ኣቦይ ስብሓት፣ ኣባይ ፀሃየ፣ መለስ፣ ስዩም፣ ተወልደ፣ ኣርከበን ካልኦት ጀጋኑን እንታይ ከምዝመስሉ ንምርኣይ ተመነና።
ኣፍታ መዓልቲ፣ ማለት ግንቦት 18 ምስ መሰየ ድማ ወይዘሮ ሙሉ ብድሕሪት ሳሎን መጺኤን ከምዚ በላኒ፣- “ሻለቃ እናንተን ኣጥፍቶ ራሱን ሊያጠፋ እየተናገረ ነው ያለው። ሲልያለቅስ ነው የየዋለው፣ ደግሞም 3 ክላሽን፣ ብዙ የጥይት ካዝና፣ 2 ሽጉጥ እና ከረጢት ሙሉ የእጅ ቦምቦች እቤት ውስጥ ማስቀመጡን በኣይኔ በብርቱ ኣይቻለሁ። ይፈጃቹሃል፣ ሁላችንን የፈጀናል ልጆቼ። ስለዚህ ዛሬ ተመካከሩ እና ሳይቀድማቹ ኣንድ ነገር ኣድርጉ” በላና። ሕራይ ኢልናየን ወጊሑ ግንቦት 19 ኾነ።
ኣነ፣ ማሕሙድ ኢብራሂም፣ ፍሰሃ፣ ጣዓመ ንጉሰ (ጠዓመ ራያ) ኮይና ኮፍ ኢልና መኺርና ተጋደልቲ ኣዲስ ኣበባ እስካብ ዝኣትዉ ድማ ንሻለቃ ክንማርኾ’ሞ ኣብ ናትና መደቀሲ ኣሲርናዮ ክንጽንሕ ተሰማሚዕና። ተጋደልቲ ፅባሕ እንተኣተዉ ፅቡቕ ተዘይኣቲዮምውን ድሕሪ ፅባሕ ምእታዎም ኣይተርፍን ኢልና ደምዲምና። ኣብዛ ዕለት (ግንቦት 19) ኣብ ኣለም በቃኝ ቤት ማእሰርቲ ዝነበሩ ንፈልጦም እሱራት ካብ ምርካብ ጀሚሩ ኣዲስ ኣበባ ኮለል ኢልና ብፍርሒ ዝተውሓጠት ወታሃደራት ናተበተኑ ዝኣትዉዋን ድሮውን ክላሽን ምሻጥ ዝጀመሩላን ከተማ ኮይና ዊዒላ። ኣብዝወዓልና ዊዒልና ንጽባሒትኡ ኣዲስ ኣበባ ኣብቑጽጽር ሰራዊት ኢህወደግ ከምትወድቕ ተኣማሚና ምሸት ገዛ መጻና።
ሸለቃ ምስ ሰራዊቱ ተሳዒሩ ካብ ግንባር ሃዲሙ ኣዲስ ኣበባ መጺኡስ ኣብ ገዛ ብዘይ ዓጀብቲ ካብ ዝዕፆ ቑሩብ መዓልቲታት ገይሩ ኣሎ። መኪንኡ’ውን ኣፍቲ ዝተለመደ ቦታ የላን። ክንውጽእ ክንኣቱ ኣብ ሳሎን ኮፍ ኢሉ ከምዝርኤና ንፈልጥ ኢና። ሻለቃን ናይተን ተባዕ ሰበይቲ ደቀንን ኣብ ሳሎን ኮይኖም ዝሓዘነት ናይ ደርጊ ቴሌብዥን ይሪኡ ከምዝነበሩ ኣስተውዒልና። ናይ መወዳእታ ሰዓት ስለዝበጽሐ ንወይዘሮ ሙሉየ ቀስ ኣቢልና ብድሕሪ ገዛ ፀዊዒናየን። ማሪኽና ኣብ ገዛ ኣሲርና ክነፅንሖ ከምዝወሰና’ውን ነጊርናየን። ንሰን’ውን ኣብ ፍርሒ ነይረን ግን ብሓሳብና ተሰማሚዐን። ኣፍታ ሰዓት ሽጉጥ ተዓጢቑ ከምዘሎ ሓቢረን ብቕልጡፍ ክንፍፅሞ ነጊረናና። በቲ ውዕልና መሰረት ድማ ጊዜ እንተይኣጥፋእና ኦፕሬሽን 5 ደቓይቕ ብኸምዚ ዝስዕብ ፈጺምናያ፣-
እታ ዘላትና ክልሽን በቲ ሙኩር ሰብ (ፍሰሃ) ተታሒዛ ካልኦትና ድማ ጥራሕ ኢድና ኾይና ብድሕሪት ማዕፆ ናብ ሳሎን ድንገት ብምእታው ‘’እጅ ወደ ላይ ሻለቃ፣ እንዳትንቀሳቀስ’’ ምስበልናዮ ኣፍታ ዘለዋ ብድንጋፀ ኣፍጢጡ ረኣየና። ኢድካ ንላዕሊ ግበር ኢልና ድማ ብቐሊሉ ኣብቁጽጽር ኣውዓልናዮ። ብድሕሪኡ ንኽረጋጋዕ ብምንጋር ኩሎም ዝሓብኦም ዕጥቅታት ኣብ ዘለዎ ኾፍ ምስበለ ንኽዛረብ ኣገዲድናዮ። ኩሉ ዕጥቁ ድማ በተን ሰበይቲ ገይርና ተረከብናዮ። 3 ክላሽን፣ 5 ተወሳኺ ጥይት ዝመልአ ካዝና፣ 25 ኣብ ሕሩጭ ዝትሓብአ ዝተፈላለየ ዓይነት ቦምብ፣ ሽጉጥ ብሰላም ኣረኪቡ። ሽዑ ሻለቃ ድምጺ ዓው ኣቢሉ አይ አይ አይ … ኢሉ በኸየሞ ‘’ወይኔ ኣክሊሉ፣ እናንተም እናንተም … እዚሁ ሆናቹ ወይኔ ኣክሊሉ …” ክብል ኣምረረ። ብወገና ድማ ከነጸናንዕ ተኸኽ በልና። ኣሕዋቱ ከምዝኾናን ዋላ ሓንቲ ከምዘይንገብሮን ኣብ ቅድሚ ኣሙኡ ነጊርና ኣብ ቑፅፅርና ከምዝሓድር ኣረዲእና ካፍቲ ዝነበሮ ሳሎን ናብ መደቂሲና ዓጂብና ወሲድናዮ። ወይዘሮ ሙሉየ ከምተሓጎሳ ይፍለጣ ነይረን ግን “ኣይዞህ ወንድሞችህ ናቸው” ናበላ ኣብ ሳሎን ተሪፈን።
መሓሙድ ኩልጊዜ ብልሓት ኣይስእንን መፃእኹ ኢሉ ብምፍላይ፣ ኣብ ቐረባ ካብ ዝርከብ ናይ ጉራጌ ዱንኳን ኸይዱ 3 ዙርባ ጫት ኣምጺኡ ንሻለቃ ዓደሞ። ወዮ እሱር ሻለቃ’ውን ፈውሲ ብኽያት እንተኾኖ ክቕሕም ተሰማሚዑ። ጫት ዝቕሕም ናቓሓመ ዝሕሉ ናሓለው ሓደርና። ሻለቃ ምእንታን ንወግዒ ክምችወሉ ይመስለኒ ቕድሚ ኑዛዜ “ናይ መቐለ ዶ ወይስ ናይ ኣስመራ ተጋሩ ኢኹም” ኢሉ ቀስ ኣቢሉ ብምርግጋፅ ዘረባ ጀሚሩ። ናይ ትግራይ ምዃና ብምርግጋፅ እቲ መድረኽ ገደፍናሉ። ሻለቃ እቲ ቖፅሊ ሓመድ ኽገብሮ ጀመረ፣ ፅንሕ ኢሉ ድማ ብምርቃና ክናዘዝ ጀሚሩ። ወዮ ኣብ ወፍሪ ቴዎድሮስ፣ ወፍሪ ዋለልኝ፣ ሰሜን ሸዋ ሰራዊቱ ሒዙ ገጢሙ ናተሸነፈ ዝሃደመ ሻለቃ ምዃኑ ናፈለጥናዮስ ንሳ ናገደፈ ዕድሚኡ ሙሉእ ናብ ሰሜን ግንባር ከይዱ ከምዘይፈልጥን ኣብ ናይ ሱማሌ ወረራ ክምክትን ድንበር ክከላኸልን ዕድሚኡ ከምዘሕለፈ ሕንኽ ከይበሎ ተሪኹልና። ወሲኹ ድማ ደርግ ንኻልኦት ብፆቱ ፎቖዶ ኣውሮፓን፣ ኣሜሪካን ሶቪየትን ንትምህርቲ ክስደድ እንተሎ ንሱ ግና ዘመድ ስለዘይብሉ ኣብ በረኻታት ኦጋዴን ተደርቢዩ ዝዝክሮ ዝሰኣነ ሰብ ከምዝነበረ ቡቁጭት ናበኸየ ተረኸልና። ብሓጺሩ “እውነቴን ነው የምላቹ ወንድሞቼ፣ ደርግ ያደረሰብኝ እንግልትና ጭካኔ እኮ ውይውይ ውይ … እረ ተዉኝ እህእህ….” ናበለ ከም ሃገሩ ናማረረ ሓዲሩ ከም ዘይወግሕ የለን ወግሐ ግንቦት 20 1983 ዓ.ም ኮነ።
መሬት ምውጋሕ ክጅምር ጀጋኑና ዝትኩስዎ ጥይት ተሰምዐ፣ ተኹሲ ናበርተዐ ቀጸለ። ብርሕቐት ናይ ኸቢድ ብረት ዝመስል ድምፂ ይስማዕ። ብርሃን ወገገግ ምስበለ ደገ ውጥም ቕልቅል ናበልና ብተደጋጋሚ ምስ ኣረጋገጽናን ንደገ ወጺእና ዝተወሰኑ እግረኛ ሰራዊት ኢህወደግ ፀግዒ ፀግዒ ዝሓዙ ኣስተውዒልና። ሽዑ ኣብ ገዛ ዝተርፍ ሰብ ኣይክህሉን፣ ንደገ ክንወፅእ ወሲና። ሻለቃ ምእንቲ ደሕንነቱ ክብል ከይተንቀሳቐሰ ንባዕሉ ኣብ ገዛ ኣሲሩ ክጸንሕ ኣእሚናዮ ነቶም ኣብ ማእኸል ኣዲስ ኣበባ ተማረኹ ዕጥቂ ሒዝና ብመሪሕነት ተጋዳላይ ሓውና ናፍቶም ታንክታት፣ ላንድ ክሩዘር፣ ወታሃደራዊ ማኻይን፣ ዝበዝሑ ደማ ብእግሪ ተሰሊፎም ክኸዱ ዝረኣናዮም ጀጋኑ ተጋደልቲ ተጸምቢርና። ኣብ ኣህጉርና ዝገዘፈ ሰራዊት ዝነበሮ ደርግ ወዲቑ ርእሰ ከተማ ሃገርና ብጀጋኑ ክትተሓዝ ምርኣይ ምእማን ዝጸግም እዩ ነይሩ።
ዕጥቂታት ተሰኪምና ናብ ፅርጊያ ክንወጽእ ዝረኣየና ብርሑቕ ዝፈልጠና ናይ ሰፈር ሰብ ገረሞ፣ ጉድ ድማ በለና። ተጋደልቲ’ውን ብየማን ፀጋም ኮይኖም “መን ኢኹም ንስኹም”? ክብሉ ኣዋጠሩና። ብዝኾነ እቲ ዝመርሐና ዝነበረ ሓውና ብዝፈልጦ ናይ ተጋደልቲ ቛንቛ ተረዳዲኡዎም ብሰሓቕ ተቐቢሎምና። እቲ ዕጥቂታት ኣረኪብናዮም ምስኦም ኣብ መኪና ሰቒሎምና ናብ ዝኸዱዎ ከይድና ርእሰ ከተማና’ውን ኣብ ምርኮ ከውዕሉዋ ብዓይንና ሪኢና። ዝተሰቐልናላ መኪና ብቐጥታ ናፍቲ ኸቢድ ተኹሲን ፍንዳታን ዝነበሮ ኸባቢ ኣራት ኪሎን ቤተመንግስቲን ገፃ ኣምሪሓ። ንሕና እውን ናይ ቦታ ሽማትን ጎዳናታት ክንሕብረሎም ብሓደ ጠርናፊ ተነጊሩና። ኣፍቲ ኸባቢ ምስበፃሕና ዝፍንድእ ድምጺ ሓዊሱ ፅዑቕ ቶኹሲ ይቕፅል ነይሩ። ኣፍታ እዋን ካብ ቤተመንግስት ብላንድ ክሩዘር ሃዲሞም ክወጽኡ ኣፍታ ናይ ፓርላማ መዕፅፊት ጥቓ ዘላ መስቀለኛ ናይ ትራፊክ መብራህቲ መኪንኦም ብኸቢድ ናይ ኢድ ብረት ተወቒዓ መግዲ ሲሒታ ተጋጪያ ኣብ ውሽጣ ዝነበሩ ሰባት፣ ብፍላይ ሓደ ቐዪሕ ሰብኣይ ምስ ሳምሶናይቱ ናይ ድሕሪት ማዕጾ ተኸፊቱ ኣብ እግሪ መኪና እንትወድቕ ብዓይንና ረኣና። ቤተ መንግስት ኣብ ቁፅፅር ወዓለት። ኣውኡ ዝነበሩ ተኣመንቲ ኮማንዶታት እውን ተማረኹ። ተኹሲ ቐኒሱ እቲ ዝፍንድእ ዝነበረ ግን ቐጺሉ ጥይትቤት ዝበሃል ይቃፀል ከምዘሎውን ክዛረቡ ሰሚዕና። ካብዚ ንድሓር ኣባላት ኣታ ኣብ ኣዲስ ኣበባ ሻለቃ ዝማረኸት ጉጀለ’ውን ኣዲስ ኣበባ ይፈልጡ እዮም ተባሂልና ናብ ኩሉ ገፅ በተኑና’ሞ፣ ዐዕዮና ተውሃበና።
ኣነ ዘለኹዋ ንስድስት ኪሎ፣ ደሓር ንፒያሳ፣ጊዮርጊስ ቐጸለት። ኣብ ፒያሳ ኣብ ሰሜን ኣሜሪካ ዝዓረዱ ብኣማራጭ ሃይሎች ስም ዝተኣኻኸቡ ውድባት፣ ሰራዊት ኢህወደግ ናብ ኣዲስ ኣበባ እንትግስግስ ብዶብ ሱዳን ተበጊሶም ኸባቢ ጎንደርን ቤንሻንጉልን ገይሮም ንሰራዊት እህወደግ ብሕቚኡ ክወግኡ ዝፈተኑ እርይራይ ኢህኣፓ፣ ኣባላት ደርግን ካልኦትን ዝተዳለወ ሓያል ናይ ተቓውሞ ኣድማ ገጠመና። ኣብ ቤት መዘጋጃ ግቢ ብውሽጥን ብደገን ኸቢብና ኣለና፣ ሰልፈኛ እቲ ናይ ሚኒሊክ ኣደባባይን ኣራዳ ፖስታቤት ኸባቢ ናዞረ “ወያኔ፣ ኣስገንጣይ” ወዘተ ዝብል ደርጊ ዝብሎ ዝነበረ ቃላት ዝደግሙ ሰልፈኛታት ነይሮም። ሰልፈኛታት ካብ ፀርፊን እንቱፍ ምባልን ሓሊፎም እምኒን ሓደ ክልተ ጊዜ’ውን ቦምብ ደርቢዮምልና። ሓንቲ ቦምብ ሰኣን ክእለቱ ምስ ቀለበታ ደርቢዋ እታ ሓንቲ ድማ ክድርቢያ ክብል ካብ ርሑቕ ተጋዳላይ ቐዲሙዎ ኣብ ሞንጎ ሰልፈኛታትን ተጋደልቲን ዝነበረ ሰፊሕ ክፍቲ ቦታ ወዲቓ ትኪ ብትኪ ኮይና። ካፍቶም ሽዑ ዝተትሓዙ መራሕቲ ናዕበኛታት ሓደ ኣብ ዓዲግራት ናይ ደህንነት ኮይኑ ሰብ ዘሳቒ ዝነበረ ኣባል ደርግ ከምዝነበረ ሓደ ወዲ ዓዲግራት ተጋዳላይ ኣለሊይዎ። ኣነውን ኣፍቲ ኣድማ ካብ ዝነበሩ ሸምቦቆ ዝሓዘ ዕድሚኡ ኣብ መፋርቕ ሰላሳታት ዝርከብ ሰብ ዓይነይ ከንቁረኒ ፈተነ። ኣብ ቁፅፅር ውዒሉ ኣብ ጅቡኡ 4 ዝተፈላለየ መለለዪ መንነት ተረኺቡዎ ግና ተለቒቑ።
ይዝክር ኣፍታ እዋን ብሓደ ገፅ ለገሰ ኣስፋው ከምልጥ ተታሒዙ ዝብል ዜና ብራዲዮ ይመሓላለፍ እሞ ኣብ ሞንጎ ናይ ኣስቴርን ኤፍሬምን ደርፊ ብተደጋጋሚ ይልቀቕ ነበረ (ናይ ሽዓ መዓልቲ ዝነበረ ዲጄ ክነፍዕ!)። ብካሊእ ገጽ ድማ ኣብ ድሕሪት ክሳዱ ንእሽተይ ውጋእ ትመስል ዝነበረቶ ተጋዳላይ (ወዲ መድሂን እዩ ዝበሃል’ኳ ኢሎምና) ምስ ካለኦት ብፆቱ ብጂፕ ዝመስላ ወታሃደረዊ መኻይን ናተንቀሳቐሱ “ሰልፍ በህግ እስኪፈቀድ ድረስ በየቤታቹ ሆናቹ ተከታተሉ። ኣሁን ለድህንነታቹ ኣደጋ ስላለው እባካቹ እስኪፈቀድ ድረስ በየቤታቹ ሆናቹሁ ተከታተሉ” እንዳበሉ ብመጉልሒ ድምጺ ይዛረቡን ንቲ ሰልፊ ክብትኑ ይፅዕሩን ነይሮም። እቲ ሰልፊ ንወያነ ፈጺሞም ብዘይቕበሉ ሓይላታት ስለዝተዳለወ ዕግርግር ቐጺሉ። ናዕበኛ ሓንቲ ጥይት ንሰማይ ክትኮስ ተላ ጥራይ ይብተን ነበረ።
ብናይ ዕላማ ፅንዓቶምን ሰፍ ዘይብል መስዋእቶምን ኣዲስ ኣበባ ዝኣተዉ ጀጋኑ መንግስቲ ኣሜሪካ ተሓባቢሩዎም እዩ ተዓዊቶም ዝብሉ ሓይሊ ትምክሕተኛታት ብዝነዝሑዎ ወረ ዝተደናገረ ሓንቲ ኣፍልጦ ዘይብሉ ኣድመኛ ካብ ፒያሳ ናብ ሽሮ ሜዳ ብምኻድ ንኣሜሪካ ኤምባሲ ረበሸ ብእምኒ እውን ደብደበ። ከምኣ ኢልና ዊዒልና ንምሸቱ ብሰባ ደረጃ ገይርና ውሽጣውሽጢ ናብ ስድስት ኪሎ ደይብና እስካብ ናይ ለይቲ ሸውዓተ ሰዓት ኣፍቲ ኸባቢ ናተዛወርና ኣምሲና ኣብ ብሄራዊ ሚዚየም ልዕል ኢሉ ዝርከብ ሓደ ናይ መንግስቲ ቤት ፅሕፈት ኣቲና ምስ ተጋደልቲ ተሓዊስና። ሻሂ መርቲ ብዝብል ናይ ቲማቲም ታኒካ ጋቢዞምና ሰቲና ደቂስና ሓዲርና።
ብድሕሪኡ ምስቶም ሪኢኻዮም ዘይጽገቡ ጀጋኑ ዝኣዘዙና ስራሕቲ ክንገብር ፎቖዶ ክንውዕል ክንሓድር ሓሙሽተ መዓልቲ ፀኒሕና፣ ናብ ገዛ ተደውልና ወይዘሮ ሙሉየ፣ “ሻለቃ እናንተ ሳትመጡ እጄን ለወያኔ ኣልሰጥም ብሎ በፍርሃት እያለቀሰ ነው’ና ሰውየው ጨርቁን ሳይጥል እባካቹ ራሳቹ ውሰዱት’’ ክብላ ተማሕጺነናኒ። እተን ተባዕ ሰበይቲ ክሪኡወን ዝደለዩ ክልተ ተጋደልቲ ሒዘ ናፍቲ ገዛ ብመኪና ኸይደና ዓሊለን ድማ ተቐቢለናና። ሻለቃ ካብ ዝተሓብኦ መደቀሲ ወጺኡ ብፍርሒ ገጹ ሓመድ መሲሉ ውቃቢኡ ርሒቑዎ መጸ እሞ ከምዝናፈቐ ሰብ ኣገላቢጡ ሰዓመኒ፣ ንቶም ጀጋኑ ድማ “እንኳን ደህና መጣቹ ውንድሞቼ” በሎም ብክልተ ኢዱ ናጨበጠ። ሙሉእ ዓርሰ እምነትን ህዝባዊነትን ዝተላበሱ ጀጋኑ ተጋደልትና ድማ ንሱ ብዘይተጸበዮ ኹነታት ብምቕሉልነት ሰላም ኢሎም፣ ኣጻዊቶም፣ ኣስሒቖም ኢዱ ክህብ ንጦር ሃይሎች ብመኪና ወሲድናዮ። ኣፍቶም መዝገብቲ ቐሪቡ ናተንቀጥቀጠ ዕጥቁ ኣቐዲሙ ከምተማረኸ ብምግላፅ መዓርጉን ሽሙን ኣመዝገበ። “በራዲዮ እና በቴሌቪዥን ለተሃድሶ እስክትጠሩ ድረስ ወደ ቤትህ መሄድ ትችላለህ” በሉዎ። ናቱ ስርዓት ከምኡ ዝገብር ስለዘይነበረ ምእማን ኣቢዎ “በቃ ልሂድ”? ኢሉ ብምርግጋፅ ፍርቂ መገዲ ምሳና ብመኪና ክምለስ ሓቲቱና ሒዝናዮ ድማ ተመለስና። በቲ ኩነታት ብምግራም ኣመስጊኑና ካብ መኪና ወሪዱ መናዕ መናዕ ናበለ ገዝኡ ኣተወ።
ኩሉ ሓሊፉ ሂወትና ኣብ ኢድና ጨቢጥና ንኸድሉ እዋን ተጋሂዱ። ንመመላእታ ሚኢቲ ዓመት ኢትዮጵያን ህዝባን ሰንሰን ዘበለ ሸዋዊ ስርዓት ንኸይምለስ ተደምሲሱ። ቐልቢ ህዝቢን ፖለቲካን ኣፈንቱ ቐይሩ፣ ቕድሚኡ ብወረ ንሰምዖም እምበር ዘይንፈልጦም ዝነበርና ነፃ ፕሬስ፣ ዴሞክራሲ፣ ሕገመንግስቲ፣ ስግግር መንግስቲ፣ ህዝባዊ መንግስቲ፣ ብዙሃን ፓርቲ፣ ሰላማዊ ሰልፊ፣ ተቓዋሚ ውድብ፣ ብሄር ብሄረሰብ ወዘተ ወዘተ ናይ ኢትዮጵያ ዕለታዊ ዘረባን ኣትኩሮትን ኮይኖም ቐፀሉ። ሃገርና ኣንፃራዊ ሰላም ዓሲሉዋ ዜጋታት ብዘይ ሓንቲ ይሕለፍን መለለዪ መንነትን ናብ ዝደለይዎ ኣንፈት ሃገሮም ወፊሮም ስርሖም ከሳልጡ ዕድል ተረኺቡ። ትማሊ ንዛ ሃገር ኣብ ቅድሚ ዓለም ናብ ጥሜትን፣ ስደት፣ ውርዴትን ጨፍጫፊ ስርዓትን ኣእቲዮም ብሕድሕድ ኲናት ደም ዘውሐዙላ ከም ሻለቃ ኣክሊሉን መሓዙቱን ዝበሉ ደጋዊያን’ውን ከም ሃገሮም ብሰላም ዝነብርሉ፣ ንርእሶም ናብ ጋዜጠኛ ቀይሮም ብሓዱሽ መልክዕ ዝቃለስሉ፣ ውድብ መስሪቶም ኣካል ስግግር መንስግስቲ ዝኾኑሉን ንቲ መሰል ዝሃቦም ስርዓት መሊሶም ዝቃወሙሉን፣ ናብ ድሌቶም ተንቀሳቒሶም ዝነብሩሉን ዝሰርሑሉን ስርዓት ሳላ መስዋእቲ ጀጋኑ ተረጋጊጹ።
ብምዃኑ ድማ ናፍቲ ትማሊ ብናፓልምን ታንክን መዳፍዕን ገይሮም ብጭካነ ዘንደድዎ ህዝቢ ትግራይ’ውን እንተይተረፈ ነጋዳይ ኮይኖም ይምለስዎ ጀሚሮም። ድሕሪ ሓደ ዓመት ይኸውን ኣብ መቐለ ምስ መሓዙተይ ኣብ ሓደ ቤት ብልዒ ኮፍ እንትንብል ካብዙይ መፀአ ዘይበሃል ሰብ ብድሕሪተይ መጺኡ ተጠምጠመኒ። ናይቲ ጨካን ስርዓት ናይ ቀደም ወታሃደር ናይ ሎሚ ነጋዳይ ሻለቃ ኣክሊሉ እዩ ነይሩ። ተዋስኦ ብዝመስል ኣገላልጻ ድማ ‘’ኣንተ የልጅ ትልቅ ሰው፣ በዚያን ቀውጢ ወቅት፣ ተስፋ በቆረጥኩበት የመጨረሻዎቹ ደቂቃዎች ሂወቴን ያተረፍካት ሰው ነህ… ኣንተና ውንድሞችህ እንደዛ ባታደርጉ ኣሳዛኝ ነገር ሊከሰት ይችል ነበር፣ እዚህ ቆመንም ኣናወራም ነበር’’ ኢሉ ናብቶም ምስኡ ዝነበሩ ሰባት ወሲዱ ኣፋሊጡኒ። ኮፍ ኣቢሎምኒ እቲ ሕሉፍ ታሪኽ’ውን ብሓፂሩ ተረኸሎም’ሞ ብኣ ተፈላለና።
ድሕሪ ውድቀት ደርጊ
ወይዘሮ ሙሉየ ድሕሪ ውድቀት ደርጊ እውን ኣዴና ኮይነን ቀጺለን። እቶም ምስ ዓበይቲ ደቀን ሓዊሰን ዘምህርኦም ዝነበራ ደቂ እቶም ኸቢድ ግፍዒ ዝወረዶም ትግራዋይ እውን ኣብ ቁም ነገር በጺሖም። ኣዶ ደቆም’ኳ ካብ ገዛ ወጺኣ እንተረፈት ንሶም ኣብ ናይ መንግስቲ ስራሕ ቐጺሎምስ ዕድመ ሂቡዎም ንጥሮታ በጺሖም። ዘይተርፍ ተፈጥሮኣዊ ከይዲ ኮይኑ ወይዘሮ ሙሉየ’ውን ብዝሓደረን ሕማም ካብዛ ዓለም ተፈሊየን። ኣብዚ ክፉእ ዘበን ሰብ ንሰብ ዘጥፈአሉ ኩነታት ከምዚአን ዝበላ ሕያወይቲ ኣዶ እውን ነይረን።
ነቲ ኣረመኒያዊ ስርዓት ሓመድ ድበ ዘእተዉዎ ዝለዓለ ዲሲፕሊን፣ ፈተኽ ዘይብል ፅንዓትን ህዝባዊነንትን ዝተዓተቑ ንሃገርም ኩለንተንኦም ዝሃቡ ውፉያት ጀጋኑ ብዘይ ሓንቲ ጥሮታ ዓዲ ዓዶም ክፋነዉ እንተለዉ (ደሓር’ኳ ኣብ ባድመ’ውን ንመስዋእቲ ተዓዲሞም) ሻለቃ ኣክሊሉን መሓዙቱን ግን ነጋዶ ናይ ምዃን ዕድል ተዋሂቡዎም። ኩሉ ተረሲዑስ ሳላ መንግስቲ ኢህወደግ ድሕሪ ተሃድሶ ተወዲቡ ኣብ ናይ መጓዓዚያ ንግዲ ማሕበር ይነጥፍ ከምዘሎ ኣብ መቐለ ድንገት ምስተራኸብና ነጊሩኒ።
እቲ ደህነነት ኣሰሩ ዘጥፍኡልና በዓል ብዙሕ ሽም ሰብ ሞይቱ ኢልና ምስቐበጽና ኣብ 1986 ዓ.ም ኣብ ትግራይ፣ ሩባ ወርዒ ኣነ ንምዕራብ ንሱ ንምብራቕ ገፅና ክንሳገር ጎፍ ንጎፍ ተራኺብና። ብድንጋፀ ተፋጢጥና ደው ኢልና፣ ክልቴና ምእማን ኣቢዩና። ድሕሪ ሰላምታ ንፍርቂ ሰዓት ዝኸውን ኣብ ዓብዪ እምኒ ኮፍ ኢልና እቲ ዝነበረ ኩነታት ገሊጹለይ። ክእሰር እንተሎ እታ ምሸት ቖሪሩዎ ዝሃብኩዎ ጀኬት ተኸዲኑ ከምዝነበረን ናተይ ዓርባዕተ ጉርዲ ፎቶ ኣብ ጁባ ከምዝረኸበን ገሊጹለይ። እተን ስእሊ ማእከላዊ ምርመራ ዝኣተወላ መዓልቲ ኣብ ካልሱ ቐርቂሩ ፀኒሑ ኣብ ሽንትቤት ሽዑ ንሽዑ ከምዘእተወን ነጊሩኒ። ኣፍቲ እዋን ንኣብርሃም ያየህ ይረኽቦ ከምዝነበረን ደህንነት ጠርጢሮም ከምዝሓዙዎን ሂወቱ እስካብ ዝስሕት ብመግረፍቲን ቶርቸርን ከምተሳቐየን እውን ገሊጹለይ። ብዛዕባ እቲ ሚስጥራዊ ዝበሎ ሰነድን ብረትን ግን ዝበለኒ ነገር የለን፣ ኣነውን ኣይሓተትኩዎን። ኣውጊዕና ስልከይ ሂበዮ ኣፍታ በረኻ ተፈላሊና። ብድሕሪኡ ደሃዩ የብልናን።
እቲ ንሻለቃ ክንማርኽ ክላሽን ዝዓመረ ሙኩር ተጋዳላይ ኣብ ናይ ኢትዮ- ኤርትራ ውግእ ኣብ ባድመ ግምባር ኸቢድ መውጋእቲ ገጢሙዎ ምስቲ ናይ ደርግ እዋን ዝነበሮ 11 መውጋእቲ ተደሚሩ ኣብ ሕማቕ ኩነታት ስለዝበፅሐ ብጥሮታ ካብ መከላኸሊ ሃገር ተሰናቢቱ ብሂወት ኣሎ። ደፋር ጣዓመ ራያ ናብ ደብረዘይት ደሓር ናብ ኣዋሽን ምዕራብ ሃረርጌን ምስ ሰራዊት ቐጺሉ ድሕሪ ሓደ ዓመት ኣብ ናይ ኦነግ ብኣግማል ምርጋፅ ዝተሓገዘ ውግእ ዊዒሉ ብጎድኑ ተወጊኡስ ተሓኪሙ ድሒኑ። ሀዚ ኣብ ናይ ውልቀ ስራሕ ተዋፊሩ ኣብ ኣዲስ ኣበባ ይርከብ። ብልሓተኛ ማሕሙድ ኢብራሂም ኣብ ሪያድ ዕዉት ሂወት ይመርሕ ኣሎ። ተዘክሮ ግንቦት 20 1983 ዓ.ም ብሓጺሩ እዚ ይመስል።
ኽብሪን መጎስን ንጀጋኑ ሰማእታትና! ውግዘት ነቶም በላዕቲ ሕድሪ!
********


text:
1ዓይሁዶኮ ሓውሾ ኬላ ጋፔስካፓ ሜግዴላ ዓጮ ማይራማ፥ ያይቆቤ ዒንዳ ማይራማ፥ ሴሎሜንታ ዎላ ዬሱሴኮ ሌዞ ቲሽካኒ ሳውቃ ቲሺ ሻንቄኔ፤ 2ዉዴ ጉቴ ዓባ ፆፆርቃኣና ዱኡፖ ዔቶ ቤዞ ዔያታ ዓኣዼኔ። 3ዔያታ ዎሊ ኮራ፦ “ሹጫሢ ዱኡፖ ዔቶ ካራፓ ዖኦኒ ኑም ኮላሲ ሺኢሻንዳይ?” ጌዒ ዎላ ጌስቲ ጌስቲ ዓኣዼኔ። 4ዔያቶ ዬያ ጌይሴሢ ዱኡፖ ዔቶ ካሮ ዎዾና ሹጫሢ ኮሺ ዼኤፒታሢሮኬ። ዬካፓ ዔያታ ዼግ ጌዒ ዛጋዖ ሹጫሢ ኮላዺ ዓኣንቴ ዴንቄኔ። 5ዱኡፖ ዔቶ ዔያታ ጌላዛ ቦኦሬ ዖዶሲ ዓፒላ ማኣዔ ዼጌ ሚዛቆ ዛላ ዴዒ ዓኣንቴ ዴንቃዖ ዲቃቴኔ። 6ዒዚ ጋዓንቴ ዔያቶም ሂዚ ጌዔኔ፦ “ዶዱዋቴ፥ ዲቃቲፖቴ፤ ዒንሢ ኮዓሢ ሱፂንቴ ናዚሬቶ ዬሱሴ ማዔሢ ታኣኒ ዔራኔ፤ ዒዚ ዔቄኔ፥ ሓይካ ባኣሴ፤ ዱኡኪንቴ ቤዞ ሓይሾ ሓኣዛጉዋቴ፤ 7ሓሢ ዒንሢ ዓኣዺ ጴፂሮሴና ሓንጎ ዒዛኮ ጊንፆ ሓንታ ናኣቶናም ሓያኮ ቤርታ ዒዚ ዒንሢም ኬኤዜሢ ጉዲ ጌሊላ ዒንሢ ቢሪ ዓኣዻንዳኔ፤ ዒኢካ ዒዛ ዒንሢ ዛጋንዳኔ ጌዒ ኬኤዙዋቴ” ጌዔኔ። 8ላኣሎንሢያ ዒጊቹሞና ጎጋይቂ ጎጋይቂ ዱኡፖ ዔታፓ ኬስኪ ጳሽካዖ፥ ዔያታ ኮሺ ዒጊጬያታሢሮ ፔቴታዖ ዖኦማኣ ኬኤዚባኣሴ። 9ዬሱሴ ዉዴ ጉቴ ሓይባፓ ዔቄስካፓ ቤርታዺ ላንካይ ፑርታ ዓያና ዒዚ ኬሴ ሜግዴላ ዓጮ ማይራሞም ጴዼኔ፤ 10ዒዛኣ ዴንዲ ዖዪሢና ዬኤፒናይዳ ዓኣ ዒዛኮ ጊንፆ ሓንታ ናኣቶም ኬኤዜኔ፤ 11ዒዛ ዔያቶም፦ “ዬሱሴ ሓይባፓ ዔቂ ሓሢ ሳዛና ዓኣንቴ ታኣኒ ታ ዓኣፒና ዛጌኔ” ጌዒ ኬኤዛዛ፥ ዔያታ ጋዓንቴ ዒዞሲ ጎኔኬ ጌይ ጉሙርቂባኣሴ። 12ዬካፓ ሓሣ ላሚ ካታማፓ ዙሎ ዓኣዻያ ላምዖ ዒዛኮ ጊንፆ ሓንታስኬንሢም ዬሱሴ ዱማ ጎይሢና ጴዼኔ። 13ዔያታ ሓሣ ዴንዲ ዓቴ ዬሱሴኮ ጊንፆ ሓንታ ናኣቶም ኬኤዛዛ፥ ጊንፆ ሓንታ ናኣታ ጋዓንቴ ዬንሢሲያ ጉሙርቂባኣሴ። 14ዬካፓ ታጶ ፔቴዞንሢ ካሣ ሺኢሺ ዴዒ ሙዓንቴ ዬሱሴ ዔያቶም ጴዻዖ ዔያቶኮ ጉሙርቂፆ ዓቲፆና ሓሣ “ዬሱሴ ሓይባፓ ዔቂ ሳዛና ዓኣንቴ ኑኡኒ ኑ ዓኣፒና ዛጌኔ” ጌዒ ዔያቶም ኬኤዜ ዓሶኮ ሓይሶ ዔኪባኣሢሮ ዒናኣ ዔያቶኮ ዒፂ ዶዴሢሮ ዔያቶ ቦሄኔ። 15ሂዚያ ዔያቶም ጌዔኔ፦ “ዓጮ ቢያ ዴንዱዋቴ፤ ዓሶ ቢያሢም ሓያ ኮዦ ሓይሶ ዔርዙዋቴ። 16ጉሙርቂ ጎናሲ ፆሲ ዔኬሢና ዋኣሢና ማስቴሢ ዻቃንዳኔ፤ ፆሲ ጉሙርቂ ጎናሲ ዔኩዋኣሢ ጋዓንቴ ፑርታና ዎጊንታንዳኔ። 17ታና ጉሙርቂ ጎናሲ ዔካዞንሢም ቢያ ሓንሢ ዲቃሣ ማዾንሢ ማዻንዳ ቢታንቶ ዒንጊንታንዳኔ፤ ታ ሱንፆና ፑርቶ ዓያኖዋ ዔያታ ኬሳንዳኔ፤ ዓኪ ሙኡቺና ጌስታንዳኔ፤ 18ሾኦዦ ዔያታ ኩቻ ዓርቄቶዋ ሓሣ ዓሲም ዶርዖ ማዒ ዎዻ ባኣዚታዖ ዔያታ ዑሽኬቶ ዔያቶም ዶርዖ ማዓዓኬ፤ ኩጮ ዔያታ ሓርጊንቴ ዓሶ ዑፃ ጌሣዛ ሓርጊንቴ ዓሳ ዻቃንዳኔ።” 19ጎዳ ዬሱሴ ዬያ ቢያ ኬኤዜሢኮ ጊንፃፓ ጫሪንጮ ዓኣዺ ፆሲኮዋ ሚዛቆ ዛላ ዴዔኔ፤ 20ዬሱሴኮ ጊንፆ ሓንታ ናኣታ ቢያ ቤዛ ዓኣዺ ዓኣዺ ዔርዜኔ፤ ጎዳሢያ ዔያቶና ዎላ ማዼኔ። ዲቃሣ ማዾ ማዻንዳ ጉዲ ቢታንቶ ዔያቶም ዒንጊ ዔርዚፆዋ ዔያቶኮ ዒ ዶዲሼኔ። ]
Copyright
Learn More


text:
ገበር | ጸሎት ጥቕሚ ኣለዎዶ፧
ሰባት ዚጽልዩ ስለምንታይ እዮም፧
“ውሉፍ ተጣላዒ እየ ነይረ። ክዕወት እሞ ብዙሕ ገንዘብ ክረክብ እጽሊ እኳ እንተ ነበርኩ፡ ዋላ ሓንቲ ውጽኢት ኣይነበሮን።”—ሳሙኤል፡ * ኬንያ።
“ኣብ ቤት ትምህርቲ ኽንጽሊ ኸለና ነቲ እተመሃርናዮ እተሸምደደ ጸሎት ጥራይ ኢና ንደጋግም ኔርና።” —ተሬዛ፡ ፊሊፒንስ።
“ጸገማት ኬጋጥመኒ ኸሎን ሓጢኣተይ ንኺሕደገለይን ዝሓሽኩ ክርስትያን ንክኸውንን እየ ዝጽሊ።”—ማግደሊን፡ ጋና።
እዚ ሳሙኤልን ተሬዛን ማግደሊንን ዝሃብዎ ርእይቶታት፡ ሰባት ብእተፈላለየ ምኽንያታት ከም ዚጽልዩን ገሊኡ ጸሎት ዝያዳ ትርጉም ከም ዘለዎን ዜርኢ እዩ። ገሊኦም ሰባት ዜቕርብዎ ጸሎት ልባዊ ኪኸውን ከሎ፡ ናይ ካልኦት ግና ካብ ልቢ ዝነቐለ ኣይኰነን። ይኹን እምበር፡ ብኣማእታት ሚልዮናት ዚቝጸሩ ሰባት፡ ናይ ቤት ትምህርቲ ፈተና ንኺሓልፉ፡ እታ ዝፈትውዋ ጋንታ ንኽትዕወት፡ ኣብ ናብራ ስድራ ቤቶም መሪሕነት ኣምላኽ ንኺረኽቡ ወይ ድማ ንኻልእ እተፈላለየ ምኽንያታት ምጽላይ ኣድላዪ ዀይኑ ይስምዖም እዩ። መጽናዕትታት ከም ዚሕብሮ፡ ገሊኦም ሃይማኖት ዘይብሎም ሰባት እውን ከይተረፉ ስርዓታውያን ኰይኖም ይጽልዩ እዮም።
ንስኻኸ ትጽሊዶ፧ ትጽሊ እንተ ዄንካ ንምንታይ ኢኻ ትጽሊ፧ ናይ ምጽላይ ልማድ ይሃሉኻ ኣይሃሉኻ ብዘየገድስ፡ ‘ጸሎት ጥቕሚ ኣለዎ ድዩ፧ ጸሎት ዚሰምዕ ኣካል ኣሎዶ፧’ ኢልካ ትሓስብ ትኸውን። ሓደ ጸሓፊ፡ ንጸሎት ከም “ሓደ ኣገባብ ሕክምና” ገይሩ ጥራይ ከም ዚርእዮ ገለጸ። ገሊኦም ክኢላታት ሕክምና እውን “ከም ኣማራጺ መድሃኒት” ገይሮም እዮም ዚገልጽዎ። እቶም ዚጽልዩ ሰባት ትርጉም ንዘይብሉ ልማድ ጥራይ ድዮም ዚስዕቡ፧ ካብ ጸሎት እቲ ዝበለጸ ኺረኽብዎ ዚኽእሉኸ ሕክምናዊ ጥቕሚ ጥራይ ድዩ፧
ብኣንጻር እዚ ግና መጽሓፍ ቅዱስ፡ ጸሎት ካብ ሓደ ኣገባብ ሕክምና ንላዕሊ ትርጉም ከም ዘለዎ ይገልጽ እዩ። ብዛዕባ ግቡእ ነገራትን ብቕኑዕ መገድን ንዚቐርብ ጸሎት ዚሰምዕ ኣካል ከም ዘሎ እዩ ዚነግረና። እዚ ግና ሓቂ ድዩ፧ ገለ መርትዖታት እስከ ንርአ።
^ ሕ.ጽ. 3 ገሊኡ ስማት ተቐዪሩ እዩ።


text:
ንስድራ ቤት | ኣተዓባብያ ውሉዳት
ውሉድካ ንዕድመ ብጽሕና ኺዋጽኣሉ ምሕጋዝ
ጸገም
ነቲ ህጻን ዝነበረ ውሉድካ ኣብ ሕቕፎኻ ሒዝካሉ ዝነበርካ እዋን ከምዛ ትማሊ ዀይኑ ይስምዓካ ይኸውን። ሕጂ ግና ናብ ብጽሕና እዩ ዚኸይድ ዘሎ።
ውሉድካ ነዚ ናብ እኹል ሰብ ዚሰጋገረሉ፡ ሓድሓደ ግዜ ድማ ዜጨንቕን ዜሰንብድን ኪኸውን ዚኽእል እዋን ኪዋጽኣሉ ኽትሕግዞ እትኽእል ብኸመይ ኢኻ፧
ክትፈልጦ ዘሎካ
ብጽሕና ዚጅምረሉ ዕድመ እተፈላለየ እዩ። ካብ ሸሞንተ ዓመት ክሳዕ 17 ዓመት ኣብ ዘሎ ዕድመ ኺጅምር ይኽእል እዩ። ለቲንግ ጎ ዊዝ ላቭ ኤንድ ኮንፊደንስ ዘርእስታ መጽሓፍ ከም ዝገለጸቶ፡ “ብጽሕና ኣብ እተፈላለየ ኽሊ ዕድመ እዩ ዚጅምር።”
ብጽሕና ርእሰ ምትእምማንካ ኼጥፍኣልካ ይኽእል። እቶም ኣብ ዕድመ ብጽሕና ዘለዉ ውሉዳት ምስ ካልኦት ኪነጻጸሩ ኸለዉ ዝያዳ ተነቀፍቲ ኪዀኑ ይኽእሉ እዮም። ጃሬድ ዝስሙ መንእሰይ፡ “ብዛዕባ ትርኢተይን ተግባራተይን ዝያዳ ኽግደስ ጀሚረ። ምስ ካልኦት ክኸውን ከለኹ፡ ከም ስግንጢር ገይሮም ይርእዩኒ እንተ ዀይኖም የተሓሳስበኒ ነይሩ” ብምባል ተዘክሮኡ ይገልጽ። * ብፍላይ ፈጸጋ ኺወጾም ከሎ ርእሰ ምትእምማን ኬጥፍኡ ይኽእሉ እዮም። ጓል 17 ዓመት ዝዀነት ኬሊ፡ “ገጸይ እተበላሸወን ክፍእቲ ዝዀንኩን ኰይኑ ይስምዓኒ ስለ ዝነበረ እበኪ ነይረ” ብምባል ተዘክሮኣ ገለጸት።
እቶም ቀልጢፎም ኣብ ዝባጽሑ ዝያዳ ጸገማት እዩ ዜጋጥሞም። ብፍላይ እተን ቀልጢፈን ኣጥባት ዜውጽኣ ወይ ቅርጺ ሰበይቲ ዚሕዛ ኣዋልድ ኣደዳ ላግጺ ኪዀና ይኽእላ እየን። ኤ ፓረንትስ ጋይድ ቱ ዘ ቲን ይርስ ዘርእስታ መጽሓፍ፡ “ኣቓልቦ እቶም ብጾታዊ መገዲ ዝያዳ ተመክሮ ኼጥርዩ ዚደልዩ ብዕድመ ዚዓብዩወን ኣወዳት እየን ዚስሕባ” በለት።
ብጽሕና ኻብ ብስለት እተፈልየ እዩ። ምሳሌ 22:15፡ “ንልቢ ቘልዓ [“መንእሰይ፡” NW እግረ ጽሑፍ] ዕሽነት ተቘራንይዎ ኣሎ” ትብል። ብጽሕና ኸኣ ነዚ ኣይቅይሮን እዩ። ሓደ መንእሰይ እኹል ሰብ ዝዀነ ኺመስል ዚኽእል እኳ እንተ ዀነ፡ ዩ ኤንድ ዮር ኣዶለሰንት ዘርእስታ መጽሓፍ ከም ዝገለጸቶ፡ “ጽቡቕ ውሳነታት ኪገብር፡ ብሓላፍነት ኪመላለስ፡ ርእሰ ግትኣትን ብስለትን ኬርኢ ይኽእል እዩ ማለት ኣይኰነን።”
ክትገብሮ እትኽእል ነገራት
ንውሉድካ ኣብ ዕድመ ብጽሕና ኸይበጽሐ ኸሎ ብዛዕባኡ ኣዘራርቦ። ንውሉድካ ኸም ጽግያትን (ንኣዋልድ) ብለይቲ ዚፈስስ ዘርእን (ንኣወዳት) ዝኣመሰለ ነገራት፡ ኬጋጥሞ ምዃኑ ንገሮ። እዚ ተርእዮ እዚ፡ ከምቲ ቐስ እናበለ ዚርአ ናይ ብጽሕና ለውጥታት ዘይኰነስ፡ ሃንደበት ዜጋጥምን ዜጨንቕን ሕሉፍ ሓሊፉ ዜፍርህን ኪኸውን ይኽእል እዩ። ብዛዕባ እዚ ጕዳይ እዚ ኽትዛራረብ ከለኻ፡ ብጽሕና፡ እኹል ሰብ ክትከውን መገዲ ዚጸርግ ጠቓሚ ለውጢ ምዃኑ ብኣወንታዊ መገዲ ግለጽ።—ስርዓት መጽሓፍ ቅዱስ፡ መዝሙር 139:14።
ብግልጺ ተዛረብ። ጆን ዝስሙ መንእሰይ፡ “ወለደይ ብዛዕባ ብጽሕና ኺዛረቡኒ ኸለዉ ላዕለ ላዕሉ ጥራይ እዮም ዜዕልሉኒ ነይሮም” ብምባል ተዘክሮኡ ገለጸ። ቀጺሉ ኸኣ፡ “ብግልጺ እንተ ዚዛረቡኒ ምሓሸ ነይሩ” በለ። ኣላን ዝስማ ጓል 17 ዓመት መንእሰይ እውን ብተመሳሳሊ፡ “ኣደይ ነቲ ኣብ ኣካላተይ ዚርአ ዝነበረ ለውጥታት ክርድኦ ሓጊዛትኒ እያ፣ ብዝያዳ ግና ብስምዒታዊ መዳይ እንተ ትሕግዘኒ ምሓሸ ነይሩ” በለት። ካብዚ እንረኽቦ ትምህርቲ፡ ብዛዕባ እዚ ምስ ውሉድካ ምዝርራብ ኬሰክፈካ ዚኽእል እኳ እንተ ዀነ፡ ብዛዕባ ዅሉ መዳያት ብጽሕና ብግልጺ ኻብ ምዝራብ ድሕር ኣይትበል።—ስርዓት መጽሓፍ ቅዱስ፡ ግብሪ ሃዋርያት 20:20።
ኬመያይጠኩም ዚኽእል ሕቶታት ሕተት። ውሉድካ ፍዅስ ኢልዎ ምእንቲ ኼዘራርበካ፡ ብሰንኪ ብጽሕና ንኻልኦት እንታይ የጋጥሞም ከም ዘሎ ሕተቶ። ንኣብነት፡ ንጓልካ፡ “ካብ መማህርትኺ ጽግያት ከም ዝጀመረን ዚዛረባ ኣለዋዶ፧ እቶም ኣወዳትከ ነተን ቀልጢፈን ዝጐርዘዋ ኣዋልድ የላግጹለንዶ፧” ኢልካ ኽትሓትታ ትኽእል ኢኻ። ንወድኻ ድማ፡ “መማህርትኻ ነቶም ኣካላዊ ዕቤት ዘይገበሩ መንእሰያት የባጭውሎምዶ፧” ኢልካ ኽትሓትቶ ትኽእል ኢኻ። እቶም ኣብ ዕድመ ብጽሕና ዘለዉ ውሉዳት፡ ብጽሕና ንኻልኦት ብኸመይ ከም ዝጸለዎም ኪነግሩኻ ምስ ዚጅምሩ፡ ብዛዕባ ስምዒታቶምን ዜጋጥሞም ነገራትን ናጻ ዀይኖም ኬዕልሉኻ ኺፈዅሶም ይኽእል እዩ። ኪዛረቡኻ ኸለዉ ድማ፡ “ንምስማዕ ቅልጡፍ፡ ንምዝራብ ደንጓዪ” ኹን።—ያእቆብ 1:19።
ውሉድካ ‘ግብራዊ ጥበብን ምምዝዛንን’ ኬማዕብል ሓግዞ። (ምሳሌ 3:21፡ NW) ብጽሕና ኣካላውን ስምዒታውን ለውጥታት ዚረኣየሉ ግዜ ጥራይ ኣይኰነን። እዚ ግዜ እዚ፡ እቲ ኣብ ዕድመ ብጽሕና ዘሎ ውሉድካ፡ እኹል ሰብ ምስ ኰነ ጽቡቕ ውሳነታት ኪገብር ዚሕግዞ ናይ ምሕሳብ ክእለት ዜማዕብለሉ እዋን እዩ። ነዚ ኣጋጣሚ እዚ፡ ኣብ ውሉድካ ጽቡቕ ስነ ምግባራዊ ስርዓት ንምስራጽ ተጠቐመሉ።—ስርዓት መጽሓፍ ቅዱስ፡ እብራውያን 5:14።
ኣይትተሓለል። ብዙሓት መንእሰያት ብዛዕባ ብጽሕና ምስ ወለዶም ኪዛራረቡ ዚደልዩ ኣይመስሉን እዮም፣ በዚ ግና ኣይትተዓሾ። እታ ዩ ኤንድ ዮር ኣዶለሰንት ዘርእስታ መጽሓፍ፡ እቲ “ፈጺሙ ዘይግደስ፡ ብዛዕባኡ ንምዝራብ ባህ ዘይብሎን ዜሰልክዮን፡ ወይ ጸማም እዝኒ ዚህብ ዚመስል ውሉድ እውን ከይተረፈ፡ ንዅሉ ዝበልካዮ ኺዝክሮ ይኽእል እዩ” በለት።
^ ሕ.ጽ. 8 ኣብዛ ዓንቀጽ ዚርከብ ስማት ተቐዪሩ እዩ።


text:
1ከምኡ ድማ ኣብ ኢቆንዮን ጳውሎስን በርናባስን ኣብ ቤተ ጸሎት ኣይሁድ ኣትዮም ብዙኃት ኣይሁድን ግሪካውያንን ክሳዕ ዝኣምኑ ሰበኹ። 2እቶም ምእማን ዝኣበዩ ኣይሁድ ግና ነቶም ኣሕዛብ ኣብ ልዕሊ እቶም ኣመንቲ ብጽልኢ ኸም ዝለዓዓሉ ገበርዎም። 3ጳውሎስን በርናባስን ግና ብዛዕባ ጐይታ ብትብዓት እናተዛረቡ ንነዊኅ እዋን ኣብኡ ተቐመጡ። ጐይታ ኸዓ በቲ በእዳዎም ክገብርዎ ዝህቦም ዝነበረ ምልክትን ተኣምራትን ነቲ ናይ ጸጋኡ ቓል የጽንዖ ነበረ። 4ደቂ እታ ኸተማ ኸዓገሊኦም ምስ ኣይሁድ ገሊኦም ድማ ምስ ሓዋርያት ኮይኖም ኣብ ክልተ ተኸፈሉ። 5ኣሕዛብን ኣይሁድን ከዓ ምስ መራሕቶም ኮይኖም ከሳቕይዎምን ብእምኒ ቐጥቂጦም ክቐትልዎምን ተልዓሉ። 6ሓዋርያት ድማ እዙይ ምስ ረአዩ ናብ ሊቃኦንያ ልስጥራን ደርቤን ዝበሃላ ኸተማታትን ናብ ከባቢአን ዘሎ ሃገርን ሃደሙ። 7ኣብኡ ኸዓ ወንጌል ይሰብኩ ነበሩ። 8ኣብ ልስጥራን እግሩ ዝሰለለ መፃጕዕ ኮይኑ ዝተወለደ ፈጺሙ ክወሳወስ ዘይኽእል ሓደ ሰብ ተቐሚጡ ነበረ። 9እዝ ሰብዙይ ጳውሎስ ክዛረብ እንተሎ ይሰምዕ ነበረ። ጳውሎስ ከዓ ኣተኲሩ ጠመቶ ክሓዊ እምነት ከም ዘለዎ ርእዩ ድማ 10ብዓብዪ ድምፂ፦ ቀጥ ኢልካ በእጋርካ ደው በል! በሎ። ሽዑ ንሽዑ ኸዓ ብድድ ኢሉ ኸደ። 11ሽዑ እቶም ሕዝቢ ነቲ ጳውሎስ ዝገበሮ ምስ ረአዩ ድምፆም ዓው ኣቢሎም ብቛንቋ ሊቃኦንያ ኣማልኽቲ ሰብ ተመሲሎም ናባና ወሪዶም በሉ። 12ንበርናባስ ድያ ንጳውሎስ ድማ ዋና ተዛራቢ ስለ ዝነበረ ሄርሜስ ኢሎም ሰመይዎም። 13ካህን ናይታ ኣብ ማዕዶ ኸተማ ዝነበረት ቤተ መቕደስ ድያ ድማ ኣብዑ ርን ጕንጕን ዕምበባን ናብቲ ኣፍ ደገ ኣምጺኡ ምስቶም ሕዝቢ ኾይኑ ኽሥውዐሎም ደለየ። 14እንተኾነ እቶም ሓዋርያት በርናባስን ጳውሎስን እዙይ ምስ ሰምዑ ኃዚኖም ክዳውንቶም ቀደዱ እናእወዩ ድማ ናብቶም ሕዝቢ ኣቢሎም ጐየዩ 15ከምዙይ ከዓ በልዎም፦ ኣቱም ሰባት! ስለምንታይ ከምዙይ ትገብሩ? ንሕናውን ከማኻትኩም ሰብ ኢና ነዝ ኸንቱ ነገር ኃዲግኩም ናብቲ ሰማይን ምድርን ባሕርን ኣብኣቶም ዘሎ ዂሉን ዝፈጠረ ሕያው እግዚኣብሔር ክትቀርቡ ወንጌል ንሰብከልኩም ኣለና። 16ብዝኃለፈ ዘመናት እግዚኣብሔር ንዂሎም ኣሕዛብ በብዝደለይዎ መንገዲ ክኸዱ ኃደጎም። 17ምስዙይ ከዓ ጽቡቕ እናገበረ ካብ ሰማይ ዝናምን ዘመን ፍርያትን እናሃበኩም ብምግብን ብሓጐስን ንልብኹም እናጽገበ ሕያው ከም ዝኾነ ንባዕሉ ብዘይ ምስክር ኣይኃደገን። 18እዝ ዂሉ ተዛሪቦምውን እቶም ሕዝቢ ኸይሥውዑ ሎም ብግዲ ኸልእዎም። 19ኣይሁድ ግና ካብ ኣንጾኪያን ካብ ኢቆንዮንን መጺኦም ነቶም ሕዝቢ ኣስድዕዎም። ንጳውሎስ ከዓ ብእምኒ ቐጥቀጥዎ፤ ዝሞተ መሲልዎም ድማ ጐቲቶም ካብታ ኸተማ ኣውፅእዎ። 20እቶም ደቀ መዛሙርቱ ኣብ ዙርያኡ ደው ምስ በሉ ኸዓ ብድድ ኢሉ ናብ ከተማ ኣተወ ንጽባሒቱ ድማ ምስ በርናባስ ናብ ደርቤን ከደ። 21ጳውሎስን በርናባስን ኣብ ደርቤን እናሰበኹ ብዙኃት ደቀ መዛሙርት ኣፍረዩ፤ ናብ ልስጥራንን ናብ ኢቆንዮንን ናብ ኣንጾኪያን ተመልሱ። 22 ናብ መግሥቲ እግዚኣብሔር ክንኣቱ ዝግብአና ብብዙኅ መከራ እዩ እናበሉ ነቶም ደቀ መዛሙርት ኣጸናንዕዎም ኣብ እምነቶም ጸኒዖም ክነብሩውን ኣተባብዕዎም። 23ኣብ ነፍስ ወከፍ ቤተ ክርስቲያን መራሕቲ ምስ ሸሙሎም ድማ ብጾምን ብጸሎትን ናብቲ ዝኣመንዎ ጐይታ ኣማዕቖብዎም። 24ብጲስድያ ኃሊፎም ናብ ጵምፍልያ ኸዱ። 25ኣብ ጴርጌ ነቲ ቓል ምስ መሃሩ ናብ ኣጣልያ ወረዱ። 26ካብኣ ኸዓ ናብ ኣንጾኪያ ናይ ሶርያ ብመርከብ ተሳገሩ፤ ኣንጾኪያ ነቲ ዝፈጸምዎ ሥራሕ ንጸጋ እግዚኣብሔር ኃደራ ዝተወፈዩላ ዓዲ እያ። 27ናብኣ ምስ በጽሑ ምእመናን ቤተ ክርስቲያን ኣኪቦም እቲ እግዚኣብሔር ዝገበረሎም ዂሉን ነሕዛብ ከዓ ኣፍ ደገ እምነት ከም ዝኸፈተሎምን ነገርዎም። 28ምስቶም ደቀ መዛሙርት ድማ ብዙኅ መዓልቲ ጸንሑ።
Copyright
Learn More


text:
ድምፅና ድምፂ ህዝቢ እዩ
ዝተስተኻኸለ ዕላማን ራእይ ልምዓትን ሒዝካ ነዚ ንምፍፃም ዝሕግዙ ንፁራት ፓሊሲታትን ስትራቴጅታትን ብምሕንፃፅ ስሉጥን ቀፃልን ልምዓት ምርግጋፅ ኣብ ህልዉና ሓንቲ ዓዲ ክንደየናይ ቁልፊ ከም ዝኾነ ኣየካትዕን። እዚኣቶም ኣብ ዘይተነፀርሉ ዝካየድ ጉዕዞ ልምዓት ከዓ ካብ ዓይኒ ዕሙተይ ምንቅስቓስ ኣይፍለን። ዉፅኢቱ እውን ብቐሊሉ ወዲቕካ ድሕሪ ኹሉ ተሰሪዕኻ ምንባር እዩ። ፅርየት ዘለዎ ዕላማ፣ ስትራቴጅን ፖሊስን ኣቐሚጥካ ኣብ ተግባር እንተዘይዉዒሉ ድማ ጭቡጥ ዉፅኢት ዘይብሉ ከንቱ ነገር እዩ ዝኸዉን።
ብመሰረት እዚ ፖሊሲታትን ስትራቴጅታትን ንምፍፃም ሃለዋት ፃዕራም ህዝቢ ወሳኒ ምዃኑ እውን ምግንዛብ የድሊ። ነቲ ፃዕራም ህዝቢ ወኪሉ ዝመርሕን ዘተሓባብርን መሪሕ ድማ ልዑል ቦታ ኣለዎ። ብፍላይ ጠንካራ ዝኾነ ዉዳበ ቤት ምኽሪ እንተሃልዩ ልምዓትና ንቕድሚት ካብ ምስጓም ሓሊፉ ኣብ ሰናይ ምምሕዳር ዝርኣዩ ፀገማት እውን በብእዋኑ እናተስተኻኸለሉ ዝኸይድ ዕድል ሰፊሕ እዩ። እዚ ብመንፅር ህልዊ ኩነታትና ምስ እንሪኦ ድማ ረብሕኡ ዓብይ ከም ዝኾነ ብተግባር እናሰርሑ ኣብነታውያን ካብ ዝኾኑ ዘለዉ ከባብታት ምዉሳድ ይከኣል እዩ። ካብቶም ብጥንካረኦም ዝፍለጡ ኣብያተ ምኽሪ ድማ ቤት ምኽሪ ከተማ ኮረም ሓደ እዩ።
ከም ዝፍለጥ ኣብ ምፍፃም ህዝባውን መንግስታውን መደባት ቅድሚ ኹሉ ክመፅእ ዘለዎ ብቑዕን ዘስርሕን ትልሚ ምድላዉ እዩ። ነዚ ዝተገንዘበ ቤት ምኽሪ ከተማ ኮረም እውን ፈለማ ናይ ባዕሉ ቀፂሉ እውን በብብርኩ ናይ ዝርከቡ ፈፀምቲ ኣካላት ትልሚ ዘስርሕ ምዃኑን ዘይምዃኑን ርእዩን ኣፅዲቑን እዩ ናብ በጀት ዓመት መደባት ዝኣቱ። ንኣብነት ኣብ 2008፣ ከምኡ እውን ኣብ 2009 ዓ.ም ትልምታት ምስ ተዳለዉ ክስተኻኸሉ ዝግብኦም ትልምታት እንተሃልዮም ኣቐዲሙ መስተኻኸሊ ርኢቶታት ብምሃብ ክስተኻኸሉ ገይሩ ዝነበሮም ጥንኩርን ድኹምን ጎኒ ምስጓም ከዓ ናብ ተግባራዊ ምንቅስቓስ ኣትዩ ከይዲ ኣፈፃፅመኦም ክከታተል ጀሚሩ።
ከም ቤት ምኽሪ ናብ ተግባር ምዕራፍ ምስ ኣተወ ካብ ዝሰርሖም ስራሕቲ እቲ ሓደ ትካላዊ ኣሰራርሓ እናተኸተልካ ግቡእ ስርዓት ክትትልን ቁፅፅርን ብምክያድ ዉክልና ህዝቢ ምርግጋፅ እዩ። ኣብታ ከተማ ካብ ዘለዉ ሓሙሽተ ጠርነፍቲ ቀወምቲ ኮሚቴ፣ ቀዋሚ ኮሚቴ በጀትን ኦዲትን፣ ማሕበራዊ ከምኡ እውን ሕግን ምምሕዳርን ብቐዋምነት ተመዲቦም ዝሰርሑ እዮም። ኣከብቲ ቀወምቲ ኮሚቴ ጉዳይ ደቂ ኣንስትዮን ኢኮኖምን ግና ነቲ ናይ ቤት ምኽሪ ስራሕ ምስ ካልእ መደቦም ብምድራብ ይፍፅሙ። እዚ ኮይኑ እውን ግን ኩሎም ቀወምቲ ኮሚቴ ንዝተዉሃቦም ዉክልና ህዝቢ ከረጋግፁ ትልሚ መሰረት ገይሮም ኣብ ክልተ ሰሙን ሓደ ግዘ ኣብ ጣብያታት ዳህሳስ ዘካይድሉ ስርዓት ኣለዎም። ዳህሳስ ጥራሕ እንተይኮነስ ውፅኢት ናይቲ ዝረኸብዎ ዳህሳስ ግብረ መልሲ እውን ይልእኹ እዮም። ቀንዲ ትኹረት ዳህሳሶም ድማ ትልምን ፍፃመን ናይ ምንፅፃር ከይዲ ዝተኸተለ እዩ።
ውፅኢት ዳህሳስ መሰረት ብምግባር ድማ ዝርዝር ጥንካረታትን ሕፅረታትን ፈልዮም ብግብረ መልሲ መልክዕ ነናብ ዝምልከቶ ኣካል ይልእኹ። እዚ ዝግበረሉ ምኽንያት ድማ ብሉፃት ተመክሮታት ንምስፋሕን ንዘጋጥሙ ጉድለታት ከዓ መፍትሒ ንምቕማጥን ዝዓለመ ከም ዝኾነ ኣፈ ጉባኤ ቤት ምኽሪ ከተማ ኮረም ኣይተ ወልዳይ ገብረመድህን ይገልፁ።
ዉፅኢታት ዳህሳስ መሰረት ብምግባር ምስ ዝምልከቶም ኣካላት ምይይጥ ምስ ተገበረ ከዓ ናብ ናይ ቤት ምኽሪ ጉባኤ ንዉሳነ ሓሳብ ይቐርቡ። ምኽንያቱ ቤት ምኽሪ ዝፍፅሞም ስራሕቲ መሊሱ ዝርእየሎም ጉባኤ እዩ። ኣብታ ከተማ ዝካየዱ ጉባኤታት ቤት ምኽሪ ድማ ዘድሊ ምልኣተ ጉባኤ ብምሓዝ እዮም ዝፍፀሙ። ንኣብነት ኣብ 2008 ዓ.ም ዓመታዊ ምልኣተ ጉባኤ ቤት ምኽሪ ወረዳ 93 ምኢታዊ ብማእኸላይ ነይሩ። ኣብ ጣብያታት ድማ እቲ ዝንኣሰ 60 ምኢታዊ ኮይኑ ዝለዓለ 85 ምኢታዊ ምልኣተ ጉባኤ ብምሓዝ ይካየድ ከም ዝነበረ እዮም ኣይተ ወልዳይ ዘረድኡ።
ኣብ ምሳላጥን ዕዉትነትን ጉባኤታት ቤት ምኽሪ ጣብያ ይኹን ወረዳ ግደ ኔትዎርክታት ወሳኒ እዩ። ብመሰረት እዚ ከም ቤት ምኽሪ ከተማ 32፣ ኣብ ጣብያታት ድማ 88 ኔትዎርክታት ኣለዋ። እዚአን ናብ ተግባራዊ ስራሕ ኣትየን ሕድሕደን ዝሓዝኦ ኣባል ቤት ምኽሪ ናብ ጉባኤ ክኸትት ኣብ ምግባር ይኹን ስራሕቱ ብዕዉት ኣገባብ ክፍፅም መሪሕ ተርአን ኣብ ምፍፃም ይርከባ። ስለ ዝኾነ እውን እተን ኣብ ዝበዝሕ ከባብታት ትግራይ ዝርከባ ኣብያተ ምኽሪ ገና ኣዝዩ ዘይተጠናኸረ ዉዳበ ኔትዎርክ ዘለወአን እንተኾና እውን ቤት ምኽሪ ከተማ ኮረም ግና ናብ ተግባራዊ ስራሕ ኣትዪ ዕዉት ስራሕቲ ኣብ ምስራሕ ይርከብ። ካብ ምሽጥር ዓወት ቤት ምኽሪ ከተማ ኮረም ሓደ እምበኣር እዚ እዩ።
ብመሰረት እዚ ኣብ ቤት ምኽሪ እታ ወረዳ ዋዒ እናፈጠርካ ካብ ላዕሊ ክሳብ ታሕቲ ብልሒ ዘለዎ መሪሕነት ንምፍጣር ማእኸል ዝገበሩ ስራሕቲ ይስርሑ። እዚ ኣብ ኣብያተ ምኽርን ኣባላተንን ዘሎ ብርኪ ኣፈፃፅማ ለዉጢ እናርአየ ዝኸደሉ ኩነታት ኣሎ። ነዚ ንምርኣይ ከም ከተማ ንዘለዋ ሰለስተ ጣብያታት ብኣብነት ኣልዒልካ ምድህሳስ ይክኣል እዩ። ኣብ 2008 ዓ.ም ካብ ሰለስቲኡ ጣብያታት እተን ክልተ ስርርዐን ቅድሚት እንትኸውን ካብተን ሰለስተ እታ ሓንቲ ግና ዝርርዓ ኣብ ማእኸል ነይሩ።
እዚ ጥራሕ ዘይኮነስ ኣባላት ቤት ምኽሪ ወረዳን ጣብያን ብርኪ ሞዴልነቶም እንታይ ከም ዝመስል እውን እናተዓቀነ እዩ ዝኽየድ። እቲ ቀንዲ መዕቀኒ ኣብ ዝተዉሃበካ ህዝባዊ ስራሕቲ መርኣያ ምዃን እዩ። እዚ ድማ ብምዕዋት መደባት ልምዓትን ምንጋስ ሰናይ ምምሕዳርን ይረጋገፅ። በዚ መርኣዩ እዚ ከም ወረዳ ካብ ዘለዉ 197 ኣባላት ቤት ምኽሪ እቶም 120 ብሞዴልነቶም ቅድሚት ዝስርዑ እንትኾኑ 64 ከዓ ኣብ ማእኸል ተሰሪዖም ኣለዉ። ዝተረፉ 13 ናብ ዝድለ ብርኪ ሞዴልነት ብዘይምምፅኦም ኣብ ድሕሪት ተሰሪዖም ይርከቡ። ብተመሳሳሊ ኩነታት ኣብ ኣብያተ ምኽሪ ጣብያ ካብ ዝርከቡ 528 ኣባላት እቶም 332 ስርርዖም ቅድሚት እዩ። ኣብ ማእኸል 168፣ ኣብ ድሕሪት ድማ 28 ኣባላት ቤት ምኽሪ ኣለዉ። ኣብዚ ብትኹረት ክርአ ዘለዎ እቶም ድሕሪት ተሰሪዖም ዘለዉ ቁፅሮም ቀሊል ዘይምዃኑ እዩ። ስለዚ ንባዕልኻ ሞዴል እንተዘይኮይንካ ንዝወከልካዮ ህዝቢ ሞዴል ኣብ ምግባር ዝህልዎ ፅልዋ ዓብዪ ምዃኑ ብምግንዛብ ናብ ቅድሚት ንምምፃእ ዝግበር ፃዕሪ ልዑል ትኹረት ስለ ዘድልዮ ሕዚ እውን ኣበርቲዕኻ ምስራሕ ከም ዘድሊ ግንዛበ ክወስዱ ይግባእ።
ቤት ምኽሪ ብሕገ መንግስቲ ዝተዉሃቦ ዕማም በቶም ልዕል ክብሉ ዝተገለፁ ኣገባባት ኣቢሉ እንትፍፅም ምስ ፈፀምቲ ኣካላት ዘለዎ ዝምድና እውን ዝሰጠመ እዩ። ነዚ ኣመልኪቶም ከንቲባ ከተማ ኮረም ኣይተ ዳርጌ መረሳ ከም ዝገለፅዎ፣ እቲ ቤት ምኽሪ ላዕለዋይ መሪሕን ወኪል ህዝብን ምስቲ ምዃኑ ነፃነቱ ሓልዩ ምስ ፈፃሚ ኣካል እናተናበበ ዝሰርሕ ምዃኑ እዩ። ምትሕዉዋስ ስልጣን ወይ ኢደ ኣእታውነት ኣብ ምእታው ጎሊሆም ዝርኣዩ ፀገማት የለዉን። ቤት ምኽሪ ትካላዊ ብዝኾነ መንገዲ ዝተዋደደ ስራሕቲ ክትትልን ቁፅፅርን እናካየደ ይድግፍ። በጀት ካብ ምፅዳቕ ጀሚሩ ክፍፀሙ ዝተትሓዙ ሸቶታት ልምዓትን ሰናይ ምምሕዳርን እውን ትልምን ሕግን መሰረት ገይሮም ይፍፀሙ ምህላዎም ይከታተል።
እዚ እንትግበር ፀገም ኣየጋጥምን ነይሩ ማለት ኣይኮነን። ንኣብነት ኣብ ዝሓለፈ ዓመት እቲ ቤት ምኽሪ ሓላፍነቱ ሒዙ እንትሰርሕ ኣብ ፈፀምቲ ኣካላት ግና ፀገማት ሸለልትነት፣ በለፅ፣ ዘይምቅልላስ ወዘተ ይርኣዩ ነይሮም። ፀገማት እንተጋጥሙ ድማ ነብሲ ወከፍ ኣባል ቤት ምኽሪ ብህዝቢ ዝተዉሃቦ ሓላፍነት ከተግብር ዝሓዞ ሓላፍነት ዝለዓለ እዩ።
ነዚ ኣመልኪቶም ኣባል ቤት ምኽሪ ወረዳ ዝኾኑ መምህር ታረቀ ሓጎስ ዝገለፁልና ሓሳብ ኣሎ። ንሱ እውን ሓደ ኣባል ቤት ምኽሪ ህዝቢ ዝሃቦ ሓላፍነት ተግባራዊ ኣብ ምግባር መሪሕ ኮይኑ ክርከብ ከም ዘለዎ እዩ። መግለፂኡ እውን ንሶም ዝተዉሃቦም ዕማም ብተወፋይነትን ህዝባዊ ሓላፍነትን ስለ ዝሰርሑ ኣብ ቅድሚት ተሰሪዖም ኣለዉ።
ካብቶም ልዕል ኢሎም ዝተገለፁ ክርአ ዝግብኦ ካልእ ጥንካረ እውን ኣሎ። እዚ እውን ተሳትፎ ማሕበራት ሓፋሽ እዩ። ቤት ምኽሪ ሕገ መንግስታዊ ሓላፍነቱ መሰረት ገይሩ ዝሓዞም ዕማማት ምስ ፈፃሚ ኣካል እናተናበበ እንትፍፅምን ተሓታትነት ንምርግጋፅ እንትሰርሕን ተሳትፎ ማሕበራት ሓፋሽ እውን ብምሓዝ ከም ዝኾነ ኣዶ መንበር ማሕበር ደቂ ኣንስትዮ ከተማ ኮረም ወ/ሮ ሙሉ ሃይሉ ይገልፃ። እዚ ዘርእየና ኣብ ቤት ምኽሪ ከተማ ኮረም ዘሎ እወንታዊ ውፅኢት ካልእ ምሽጥሩ ንቑሕ ተሳትፎ ማሕበራት ሓፋሽ ምዃኑ እዩ።
ብመሰረት እዚ ካብ ቤት ምኽሪ ከተማ ኮረም ዝዉሰዱ ብሉፃት ተመክሮታት ኣለዉ። ካብኣቶም እቲ ሓደ ኣብ ምድላዉ ትልምን ብትልሚ ምኻድን ዘሎ ኩነታት እዩ። ብተወሳኺ ዝተዋደደን ትካላዊ ኣሰራርሓ ዝተኸተለን ስርዓተ ክትትልን ቁፅፅርን ቀወምቲ ኮሚቴ ወረዳ ይኹን ጣብያ እውን ካልኦት ኣብያተ ምኽሪ ከወስድኦ ዝግባእ ብሉፅ ተመክሮ ኣሎ። ፈፀምቲ ኣካላት ምስ ቤት ምኽሪ ዘለዎም ርክብ ዝጠንከረ ምዃኑ ካብኡ ሓሊፉ ጉባኤታት ጣብያን ወረዳን ከይተቖራረፀ ዝካየድ ምዃኑ እውን እወንታዊ ተመክሮ እዩ። እዚ ንምግባር ኔት ዎርክታት ቤት ምኽሪ ናብ ተግባራዊ ስራሕ ብምእታወን እዩ።
ይኹን እምበር ሕዚ እውን ምስዓብ ዘድልዮም ጉድለታት ከም ዘለዉ ግና ምግንዛብ የድሊ። ካብኣቶም እቲ ሓደን ቀንድን ስርዓት ተሓታትነት ንምርግጋፅ ዋላ እናገምገምካ ዝኽየድ ይኹን መሊኡ ዝተረጋገፀ ግና ኣይኮነን። ብፍላይ ተሓታትነት ንምርግጋፅ ጀሚርካ ክሳብ መወዳእታ ዘይምብፃሕ ኣሎ። ካብዚ ሓሊፉ ብብርኪ ጣብያ ኣብ ዝሳለጡ ጉባኤታት ዝግበር ተሳትፎ ማሕበራት ሓፋሽ እውን ማዕረ እቲ ብብርኪ ወረዳ ኣይኮነን። ነቶም ጉድለታት ብዝግባእ ዝተገንዘበ ቤት ምኽሪ ከተማ ኮረም ብናይ ነዊሕን ሓፂርን ግዘ መፍትሕታት ነፂሩ ፀገማት ንምቕራፍ እናሰርሐ ከም ዝርከብ ካብ መብርሂ ኣፈ ጉባኤ ቤት ምኽሪ እታ ከተማ ክንግንዘብ ክኢልና ኣለና።
ብኣጠቓላሊ ኣብ ስራሕቲ ልምዓትን ምንጋስ ሰናይ ምምሕዳርን ህዝቢ ኣእሚንካን ኣተሓባቢርካን ምምራሕ ወሳኒ እዩ። እዚ ክኸውን ድማ ብቕዓት ዘለዎም ምይይጣት ዝካየደሎም፣ ዉሳነታት ዝዉሰነሎምን ሰብ ናይ ምትሕብባር ስራሕ ዝሰርሐሎምን መድረኻት ክህልዉ ይግባእ። ካብ ዉሽጢ እቶም ከምዚ ዝበሉ መድረኻት እቲ ሓደ ተሳትፎን መሪሕነትን በብብርኩ ዝርከባ ኣብያተ ምኽሪ እዩ። ካብኡ ሓሊፉ ኣብ ምፍፃም መደባት ቤት ምኽሪ ግደ ቀወምቲ ኮሚቴ ዝለዓለ ምዃኑ ምግንዛብ ኣገዳሲ እዩ። ምኽንያቱ ስራሕቲ ቀወምቲ ኮሚቴ ልክዕ ከም ሓደ ጋንታ ኩዕሶ እግሪ ዘመሳሰልሉ ኩነታት ኣሎ። እዚ ማለት ሓደ ጋንታ ዕዉት ዝኸውን ኣብቲ ጋንታ ዉሁድ ዝኾነ ስራሕ ጉጅለን ጥምረትን እንተሃልዩ እዩ።
ብተመሳሳሊ መልክዑ ኣብ ቤት ምኽሪ ዘለዉ ቀወምቲ ኮሚቴ እውን ኩሎም ኣባላት ብሓባር ተዋዲዶምን ተሓባቢሮምን እንትሰርሑ ዕዉት ወፅኢት የመዝግቡ። እዚ ኹሉ ኣብ ቤት ምኽሪ ከተማ ኮረም እናተተግበረ እዩ። ብተወሳኺ ማሕበራት ሓፋሽ እውን ነፃነቶምን ዴሞክራሲያዊ ባህርያቶምን ሓልዮም ስራሕቶም እናሰርሑ መሪሕ ኮይኖም ምስ ቤት ምኽሪ ይሳተፉ። እዞም ኩሎም እወንታዊ ዉፅኢታት ብምምዝጋብን ብልሒ መሪሕነት ምሽጥር ዓወት እዩ! ኢሉ ብምስርሑን እዩ እምበኣር ቤት ምኽሪ ከተማ ኮረም ኣብ 2008 ዓ.ም ብብርኪ ክልል ዝሓሸ ኣፈፃፅማ ካብ ዘመዝገባ ኣብያተ ምኽሪ ምምሕዳር ከተማታት ትግራይ ሓደ ብምዃን ንሽልማት ዝበቕዐ። ብሓቂ እውን ምሽጥር ዓወት ብልሒ መሪሕነት እዩ። ስለዚ እቲ ከም ቤት ምኽሪ ዝምዝገብ ዘሎ ጥንኩር ጎድንታት እናስፋሕኻ ክኽየድ ኣለዎ እንትንብል ካልኦት ከባቢታት እውን ኣሰር እዚ ኣብነታዊ ተግባር ንክስዕባ እዩ።


text:
1እቲ ሁከት ምስ ሃድአ ኸዓ ጳውሎስ ነቶም ኣመንቲ ጸዊዑ ብምኽሪ ኣጸናንዖም ተሰናቢትዎም ከዓ ናብ መቄዶንያ ክኸይድ ተልዓለ። 2በቲ ዝኃለፎ ዓድታት ከዓ ብብዙኅ ቃል እናጸናንዖም ናብ ግሪኽ ከደ። 3ኣብኡ ሠለስተ ወርኂ ተቐመጠ፤ ናብ ሶርያ ብመርከብ ክኸይድ ሓሲቡ እንተሎ ድማ ኣይሁድ ተንኰል ከም ዝገበሩሉ ምስ ፈለጠ ብመቄዶንያ ገይሩ ኽምለስ ሓሰበ። 4በዓል ቤርያ ዝኾነ ጴጥሮስ ወዲ ጲሮስ ኣርስጦርኮስን ሲኮንዱስን ሰብ ተሰሎንቄ ጋይዮስ በዓል ደርቤን ከምኡ ኸዓ ጢሞቴዎስ ካብ እስያ ኸዓ ቲኪቆስን ጥሮፊሞስን ክሳዕ እስያ ኣፋነውዎ። 5እዚኣቶም ቅድሜና ኃሊፎም ኣብ ጢሮኣዳ ተጸበዩና። 6ንሕና ግና ድኅሪ በዓል ፋሲካ ካብ ፊልጵስዩስ ብመርከብ ተልዒልና ብኃሙሽተ መዓልቲ ኣብ ጢሮኣዳ ናብኣቶም በጻሕና ኣብኡውን ሸውዓተ መዓልቲ ቐነና። 7በታ ቐዳመይቲ መዓልቲ ናይ ሰሙን እንጀራ ኽንቖርስ ተኣከብና፤ ጳውሎስ ድማ ይምህሮም ነበረ፤ ንጽባሒቱ ኽገይሽ ስለ ዝኾነ ኸዓ ትምህርቱ ኽሳዕ ፍርቂ ለይቲ ኣንውኀ። 8ኣብቲ ተኣኪብናሉ ዝነበርና ላዕላይ ደብሪ ብዙኅ መብራህትታት ይበርህ ነበረ። 9ኣውጤክስ ዝስሙ ጐበዝ ኣብ መስኰት ተቐሚጡ እንተሎ ተታኸሰ፤ ጳውሎስ ትምህርቱ ምሰንውኀ ኸዓ ድቃስ ከቢድዎ ካብ ሣልሰይቲ ደብሪ ናብ ታሕቲ ወዲቑ ሞተ ሬሳኡ ድማ ኣልዓልዎ። 10ጳውሎስ ድማ ወሪዱ ኣብ ልዕሊኡ ድንን በለ እሞ ሓቝፉ ኣልዓሎ ብሕይወት እዩ ዘሎ እሞ ኣይትደንግፁ በሎም። 11ናብቲ ደብሪ ደይቡ ነቲ ጐበዝውን ምስኡ ኣደየቦ፤ ተቐሚጡውን እንጀራ ቖሪሱ በልዐ ክሳዕ ዝወግሕውን ብዙኅ መሃሮምሞ ኸደ። 12ነቲ ወዲ ኸዓ ብሕይወቱ ስለዝወሰድዎ የመና ተጸናንዑ ። 13ንጳውሎስ ኣብ መርከብ ክነሳፍሮ ስለ ዝሓሰብና ንሕና ኣቐዲምና ናብ ኣሶን ከድና፤ ከምዙይ ዝገበርና ኸዓ ጳውሎስ ክሳዕ ኣሶን ብእግሪ ክኸይድ ስለ ዝመደበን ከምኡ ኽንገብር ስለ ዝነገረናን እዩ። 14ኣብ ኣሶን ምስ በጻሕና ድማ ናብታ መርከብ ተቐበልናዮ ናብ ሚጢሊኒን ከዓ ኸድና። 15ካብኡ ወጺእና ኸዓ ብመርከብ ጌርና ናብ ማዕዶ ክዮስ በጻሕና፤ በታ ኻልአይቲ መዓልቲ ድማ ናብ ሳሞስ ተሳገርና፤ ንጽባሒቱ ኸዓ ኣብ ሚሊጢ ኣተና። 16ጳውሎስ እንተ ኾይኑሉስ ንበዓል ኃምሳ ኣብ ኢየሩሳሌም ክውዕል ተሃዊኹ ስለ ዝነበረ ምእንቲ ኣብ እስያ ከይንድንጕ ኢሉ ናብ ኤፌሶን ከይኣቱ ወሰነ። 17ጳውሎስ ካብ ሚሊጢ ናብ ኤፌሶን ልኢኹ ነቶም መራሕቲ ቤተ ክርስቲያን ናብኡ ጸውዖም። 18ናብኡ ምስ መጹ ኸዓ ኸምዙይ በሎም፦ ካብታ እግረይ ናብ እስያ ዝረገጽኩላ ቐዳመይቲ መዓልቲ ጀሚረ ኲልሻዕ ምሳኻትኩም ከመይ ከም ዝነበርኩ ንስኻትኩም ትፈልጡ ኢኹም፤ 19ብተንኰል ኣይሁድ ፈተና እንተ በጽሐኒ እኳ ብዂሉ ትሕትናን ብብዙኅ ንብዓትን ንጐይታ ኸመይ ገይረ ኸም ዘገልገልኩ፤ 20ዝጠቅም ኲሉ እናሰበኽኩልኩም ኣብ ኣደባባይ ኮነ ኣብ ገዛውትኹም እንትምህረኩም ዘጕደልኩልኩም የለን። 21ከምኡ ኸዓ ንኣይሁድን ንግሪኻውያንን ብንስሓ ናብ እግዚኣብሔር ክምለሱ ብጐይታና ኢየሱስ ክርስቶስ ክኣምኑ ኸም ዝመስከርኩ ትፈልጡ ኢኹም። 22ሕዚ ብመንፈስ ተመሪሐ ናብ ኢየሩሳሌም እኸይድ ኣለኹ፤ ኣብኡ ኸዓ እንታይ ከም ዝረኽበኒ ኣይፈልጥን። 23ብዘይ እቲ መንፈስ ቅዱስ ማእሰርትን መከራን ይጽበየካ ኣሎ› ኢሉ ኣብ ፈቐዶ ኸተማታት ዝነገረኒ እንተዘይኮይኑ ዝፈልጦ የብለይን። 24ኣነ ግና ጸጋ እግዚኣብሔር ዝኾነ ወንጌል ንኽምህርን ንኽሰብኽን ካብ ጐይታ ኢየሱስ ክርስቶስ ዝተውሃበኒ መልእኽተይን ግብረይን ክሳዕ ዝፍጽም ንሕይወተይ ኣየናሕስየላን ከም ክብርቲ ገይረውን ኣይርእያን እየ። 25 ሕዚ ድማ እንሆ ንስኻትኩም መንግሥቲ እግዚኣብሔር እናዞርኩ ዝሰበኽኩልኩም ኲልኻትኩም ደጊም ገጸይ ከም ዘይትርእዩኒ ፈሊጠ ኣለኹ። 26ስለዙይ ካብ ደም ኲልኻትኩም ንጹህ ምዃነይ ሎሚ መዓልቲ ኣሰምዐልኩም ኣለኹ። 27ኲሉ ፍቓድ እግዚኣብሔር ደኣ ነገርኩኹም እምበር ዘትረፍኩልኩም የብለይንሞ። 28ስለዙይ ንርእስኹምን ነታ ክርስቶስ ብደሙ ዘጥረያ ቤተ ክርስቲያን እግዚኣብሔርን ክትሕልዉ መንፈስ ቅዱስ ኤጲስ ቆጶሳት ገይሩ ኣብኣ ዝሸመኩም ነቲ ዂሉ መጓሰ ሓልዉ። 29ኣነ ምስ ከድኩ ነታ መጓሰ ዘየናሕስዩላ ከም ተዃሉ ጨካናት ብድኅረይ ከም ዝመጹኹም እፈልጥ እየ። 30ካባኻትኩምውን ነቶም ኣመንቲ ሰዓብቶም ምእንቲ ኽገብርዎም ጠዋይ ትምህርቲ ዝምህሩ ሰባት ክለዓሉ እዮም። 31ስለዙይ ሠለስተ ዓመት ምሉእ ለይትን መዓልትን ብንብዓት ንነፍስ ወከፍኩም ምምዓድ ከም ዘየቋረጽኩ እናዘከርኩም ንቕሑ። 32ሕዚ ድማ ንእግዚኣብሔር ነቲ ኽሓንጸኩምን ምስ ኲላቶም ቅዱሳን ርስቲ ኽህበኩምን ንዝኽእል ቃል ጸጋኡ ኃደራ እህበኩም ኣለኹ። 33ኣነ ኻባኻትኩም ካብ ሓደኳ ወርቂ ወይ ብሩር ወይ ክዳን ኣይደለኹን። 34በዘን ኣእዳወይ እናሠራሕኹ ንኣይን ነቶም ምሳይ ዝነበሩን ዘድለየና ኸም ዘማላእኹ ባዕልኻትኹም ትፈልጡ ኢኹም። 35ከምኡውን ሥራሕ ምሥራሕ፤ ድኻታት ምርዳእ ከምዝግባእ ጐይታና ኢየሱስ ካብቲ ዝቕበል እቲ ዝህብ ዝበለጸ ይባረኽ ዝበሎ ቓል ዘክሩ። 36እዙይ ምስ በለ ኸዓ ምስቶም ምስኡ ዘለዉ ዂሎም ተምበርኪኹ ጸለየ። 37ኲላቶም ድማ ብዙኅ በኸዩ ንጳውሎስ ከዓ ብኽሳዱ ሓቝፎም ሰዓምዎ። 38ካብ ኲሉ ኸዓ ስለ እቲ ደጊምስ ገጸይ ኣይትርእዩንን ኢኹም ዝበሎም ቃል የመና ኃዘኑ ክሳዕ እታ መርከብውን ኣፋነውዎ።
Copyright
Learn More


text:
ናይ የሆዋ መሰኻኽር ገለ ኻብ እምነታቶም ዝቐየሩ ስለምንታይ እዮም፧
ንመጽሓፍ ቅዱስ ከም እንኮ ምንጪ እምነታትና ጌርና ኢና እንጥቀመሉ፣ ስለዚ፡ ኣብ ቅዱሳት ጽሑፋት ዘሎና ምርዳእ ኪንጽር ከሎ፡ ነቲ ዝነበረና እምነታት ነተዓራሪ ኢና። *
እዚ ለውጥታት እዚ፡ ምስቲ ኣብ ምሳሌ 4:18 ዘሎ፡ “መገዲ ጻድቃን ግና ከም ብሩህ ብርሃን ወጋሕታ እያ፣ ኣጸቢቑ ኽሳዕ ዚቐትር ከኣ እናበርሀት ትኸይድ” ዚብል ስርዓት መጽሓፍ ቅዱስ ዚሰማማዕ እዩ። ከምቲ ጸሓይ በብቝሩብ በሪቓ ኣብ ከባቢኻ ዘሎ ነገራት እትቐልዓልካ፡ ኣምላኽ እውን መለኮታዊ ሓቂ በብቝሩብ ኣብ ግዜኡ እዩ ዚቐልዕ። (1 ጴጥሮስ 1:10-12) ከምቲ መጽሓፍ ቅዱስ ዚንበዮ፡ ኣምላኽ ኣብዚ “ግዜ መወዳእታ” ነዚ መስርሕ እዚ የስልጦ ኣሎ።—ዳንኤል 12:4።
እቲ ብዛዕባ መጽሓፍ ቅዱስ ኣብ ዘሎና ምርዳእ እንገብሮ ምትዕርራይ ኬሰምብደና ወይ ኪርብሸና የብሉን። ብግዜ ጥንቲ ዝነበሩ ንኣምላኽ ዜምልኹ ሰባት እውን፡ ግጉይ ሓሳባትን ትጽቢትን ነይርዎም እዩ፣ ኣረኣእያኦም ድማ ኣዐርዮም እዮም።
ሙሴ ኻብቲ ኣምላኽ ዝመደቦ ግዜ 40 ዓመት ኣቐዲሙ፡ ንህዝቢ እስራኤል ኬድሕን ፈቲኑ እዩ።—ግብሪ ሃዋርያት 7:23-25, 30, 35።
ሃዋርያት ነቲ ብዛዕባ ሞትን ትንሳኤን መሲሕ ዚገልጽ ትንቢት ኣይተረድእዎን ነይሮም።—ኢሳይያስ 53:8-12፣ ማቴዎስ 16:21-23።
ገለ ኻብ ቀዳሞት ክርስትያናት ብዛዕባ “መዓልቲ የሆዋ” እትመጸሉ እዋን ግጉይ ኣረኣእያ ነይርዎም።—2 ተሰሎንቄ 2:1, 2።
ኣምላኽ ነቲ ግጉይ ኣረኣእያኦም ኣዐርይዎ እዩ፣ ሕጂ እውን ከምኡ ኺገብር ንጽሊ ኢና።—ያእቆብ 1:5።
^ ሕ.ጽ. 2 ነዚ ብዛዕባ መጽሓፍ ቅዱስ ኣብ ዝነበረና ምርዳእ እንገብሮ ለውጥታት ክንሓብኦ ኣይንፍትንን ኢና። እኳ ደኣስ፡ ንምዝግቦን ኣብ ሕታማትና ነውጽኦን ኢና። ንኣብነት፡ ኣብ ቤተ መጻሕፍቲ ኢንተርነት ግምቢ ዘብዐኛ ዝነጸረ ወይ ዝበርሀ ትምህርትታት ክትረክብ ትኽእል ኢኻ።


text:
1ሙሴኮ ዓሶ ዎይሦ ዎጋ ሃጊ ሙካንዳ ኮዦ ባኮኮ ኮኦኪንሢ ማዓንዳኣፓዓቴም ጎኔ ዬያ ኮዦ ባኮቱዋሴ፤ ዬያሮ ሌዓ ሌዓ ቢያ ዎዴ ፆሲም ዒንጊንታ ባካ ዒንጋ ዓሶ ጌኤሺ፥ ፒዚሳኒ ዳንዳዑዋሴ። 2ዬይ ዎጋ ዎንዴ ጌኤሺ፥ ፒዚሳኒ ዳንዳዓያ ማዔቴ ዔያታ ፆሲም ዒንጎ ባኮ ሓሼያ ናንዳንቴኬ፤ ዎይቲ ጌዔቴ ካኣዦሮ ጌላ ዓሳ ላሚሱዋ ጎይሢ ጎማፓ ጌኤሽኬያ ማዓንዳሢሮ ዔያቶ ዒኖይዳ ጎሜ ዔያቶኮ ባኣያ ማዔሢ ዔያቶም ዔርታንዳኔ። 3ዬይ ፆሲም ዒንጎ ባካ ጋዓንቴ ሌዖይዳ ሌዖይዳ ዔያቶኮ ጎሞ ጶቂሣያኬ። 4ዎይቲ ጌዔቴ ጌማቶ ዚዮና ዋኣሮናኮ ሱጉጻ ጎሜ ጌኤሻኒ ዳንዳዑዋኣሢሮኬ። 5ዬያሮ ኪሪስቶሴ ዓጮ ሙኬ ዎዶና፡- “ኔኤኒ ኔም ዒንጎ ባኣዚ ኮይባኣሴ፤ ጋዓንቴ ኔ ታኣም ዓሲ ዑሢ ዒንጌኔ። 6ኔም ሚቺ ዒንጎ ባኮና ጎሜ ጌኤሻኒ ዒንጎ ባኮና ኔ ዎዛዺባኣሴ፤ 7ዬማና ታ፡- ‘ታ ፆዛሢዮ! ማፃኣፖይዳ ታ ዛሎ ፃኣፒንቴሢጉዲ ኔ ማሊፆ ኩንሣኒ ሃይሾ ታ ሙኬኔ’ ” ጌዔኔ። 8ዎጋ ዬይ ማዺንታንዳጉዲ ዓይሤቴያ ዒዚ ጋዓንቴ ቤርታ፦ “ፆሲም ዒንጎ ባኮና ሚቺ ዒንጎ ባኮና ሃሣ ጎሞ ዛሎ ዒንጎ ባኮና ኔ ኮይባኣሴ፤ ዬያና ሃሣ ኔ ዎዛዺባኣሴ” ጌዔኔ። 9ዬካፓ ሃሣ፦ “ሓይሾ፡ ኔ ማሊፆ ኩንሣኒ ታ ሙኬኔ” ጌዔኔ፤ ዬያይዲ ላምዓሶ፥ ፆሲም ዒንጎ ጎይፆ ቤዞ ጌልዛኒ ቤርታ ፆሲም ዒንጎ ጎይፆ ላኣሜኔ። 10ዬሱስ ኪሪስቶሴ ፔ ዑጾ ላሚ ዒንጊንቱዋ ጎይሢ ፔቴና ፆሲም ዒንጎ ባኣዚ ማሂ ዒንጌሢሮ ኑኡኒ ፆሲም ዱማዼያ ማዔኔ፤ ዬኖ ፆሲ ዒ ማዻንዳጉዲ ኮዔ ማሊፆኬ። 11ፔቴ ፔቴ ዓይሁዶ ዓሶኮ ቄኤሳ ጎሜ ጌኤሻኒ ዳንዳዑዋ ዬንሢ ዒንጊፆንሢ ቢያ ኬሊ ዒንጊ ዒንጊ ዓቱዋዖ ማዻኔ። 12ኪሪስቶሴ ጋዓንቴ ናንጊና ዒንጊንቴያ ማዓ፥ ዒንጊፆ ፔቴና ዒንጌስካፓ ፆሲ፥ ዓዳሢኮ ሚዛቆ ዛላ ቦንቺንቲ ዴዔኔ። 13ዬማፓ ዓርቃዖ ዴንዲ ዒዛኮ ሞርኮ ፆሲ ዒዛ ባሺሳንዳያ ሄላንዳኣና ዒኢካ ዴዒ ዒ ካፓኔ፤ 14ዓይጎሮ ጌዔቴ ፆሲም ዱማዼዞንሢ ፔቴና ፆሲም ዒንጎ ዒንጊፆ ዛሎና ናንጊና ዔያቶ ዒ ጌኤሺ፥ ፒዚሴሢሮኬ። 15ዓያኖ ጌኤዣ ዬያ ባኮ ዛሎ ኑም ማርካዻዖ ቤርታዺ፦ 16“ዬካፓ ታ ዔያቶና ዎላ ጫኣቃንዳ ጫኣቁማ ያዺኬ፤ ታኣኮ ዎጎ ዒና ታ ዔያቶኮ ጌሣንዳኔ፤ ማሊፆይዳኣ ታ ዔያቶኮ ፃኣፓንዳኔ።” 17ሃሣ፡- “ዔያቶኮ ጎሞና ፑርቶ ማዾና ሓካፓ ሴካ ታ ጶቂሣዓኬ” ጎዳ ጋዓኔ፤ ጌዔኔ። 18ዬያሮ ጎሜ ጌኤሽኬሢኮ ጊንጻ ጎሜ ጌኤሻኒ ፆሲም ዒንጊንታ ዒንጊሢ ዓታንዳኔ። 19ዓካሪ ታ ዒሾንሦ! ታ ሚሾንሦ! ዬሱሴ ሱጉፆ ዛሎና ፆሲም ዑሣ ዓኣዼ ዱማዼ ጋሬሎ ጌልዛንዳ ጉሙርሳ ባኣዚ ኑ ዴንቄኔ፤ 20ኑኡኒ ጌላንዳሢ፡- ጎኦቦ ዓፒሎይዴና ጌይጻ፥ ዒዛኮ ዑፆ ጊዴና ዒ ኑም ቡሌ፥ ዓኪ ሃሣ ናንጊና ናንጋያ ማዔ ጎይጾናኬ። 21ፆሲ ማኣሮ፥ ጫሪንጮሲዳ ቢታንቶ ዓኣ ዼኤፒ ቄኤሴ ኑኡኮ ዓኣኔ፤ 22ዬያሮ ኑኡኮ ፑርቶ ዒና ጌኤሽካንዳጉዲ ዒኖ ፑጪንቲ፥ ዑፆዋ ኑኡኮ ጌኤሺ ዋኣሢና ማስቲ፥ ፒዜ ዒናና ሃሣ ጎኔ ጉሙርቂሢና ፆሲ ባንሢ ኑ ሙኮም። 23ኑም ሃጊ ማዓንዳ ዎዞ ቃኣሎ ዒንጌ ፆዛሢ፡ ጉሙርቂንታያ ማዔሢሮ ሃሢ ኑ ጉሙርቂ ማርካዻ፥ ሃጊ ማዓንዳ ዎዞ ዶዲሺ ኑ ዓርቆም። 24ናሹሞና ኮሺ ማዾ ማዺሢና ጴጪ ኑ ናንጋንዳጉዲ ፔቴይ ባጋሢ ጴቻያ ማዖንጎ። 25ቢያ ዎዴ ዎላ ኑ ካኣሚ ካኣሚ ዎሊ ኑ ዶዲሾም፤ ጋዓንቴ ፔቴ ፔቴ ዓሳ ማዻ ጎይፆ ኑኡኮ ዎላ ቡኪንታ ቡኪንቶ ኑ ሃሺባኣያታቴ ቃራኬ፤ ጎዳኮ ሙኮ ኬላ ዑኬሢ ዒንሢ ዛጋያታሢሮ ዬያ ባኮ ዑሣ ዓኣዼ ማዹዋቴ። 26ጎኔ ማዔ ባኮ ኑ ዔሬሢኮ ጊንጻ ዔሬዖ ኑ ጎሜ ማዼቴ ሃካፓ ሴካ ጎሜ ዛላ ፆሲም ዒንጊንታንዳ ባኣዚ ዓይጌያ ኑም ባኣሴ። 27ጋዓንቴ ኑና ካፔሢ ሃጊ ሙካንዳ፥ ዒጊቻ ፆሲኮ ዎጊፆና ዒዛ ዒጻ ሞርኮ ዒ ሚቻንዳ ዒጊቻ ዼኤፖ ታሞናኬ። 28ሙሴ ዎጎ ዻቤ ዓሲዳ ላምዖ ሓንጎ ሃይሦ ዓሲ ማርካዼቴ ሃሺሢ ባኣያ ዬያ ዓሢ ዎዎዾኔ። 29ዬይ ያዺ ማዓያ ማዔቴ ፆሲ ናዓሢ ቦሄሢ፤ ሃሣ ፆሲም ዱማዼ ጫኣቁሞ ሱጉፆ ፓሡዋ ባኣዚ ማሂ ዛጌሢ፤ ጊንሣ ሃሣ ኮሹሞ ዓያኖ ጫሽኬሢ ዎማዺ ፑርታ ዎጌ ሄላንዳያ ዒንሢም ማላይ? 30ዎይቲ ጌዔቴ፦ “ኮሜ ዔካሢ ታናኬ፤ ኮሞ ታ ማሃንዳኔ” ጌዔሢ ዖና ማዔቴያ ኑ ዔራኔ፤ ዬያጉዲ ሃሣ፦ “ፆሲ ፔ ዴሮይዳ ዎጋንዳኔ” ጋዓኔ። 31ናንጊና ናንጋ ፆዛሢና ዎጊንቲሢ ሚርጌ ዒጊቻያኬ። 32ፖዓ ዒንሢም ፖዔሢኮ ጊንጻ ሚርጌ ሜቶ ዒንሢ ዔኪ፥ ዳንዳዒ ዓኣሤ፥ ዬንሢ ቤርታኣ ዎዶንሢ ማሊ ጶቂሡዋቴ። 33ፔቴ ፔቴ ዎዴና ዓሲ ቤርቲዳ ዒንሢ ጫሽኪንቴኔ፤ ሚርጌ ሜቶዋ ዒንሢ ዛጌኔ፤ ሃሣ ዬያጉዴ ሜታሢ ሄሌ ዓሶና ዎላ ፔቴ ማዒ ዔያቶ ሜታሢ ዒንሢያ ዔኬኔ። 34ዒንሢ ባሼ ኮሺ፥ ሃሣ ቢያ ዎዴ ናንጋ ቆሎ ጫሪንጮይዳ ዓኣሢ ዔሬሢሮ ቱቴ ዓሶ ሚጪንቲ ዒንሢ ማኣዴኔ፤ ቆላ ዒንሢኮ ቡሪንቲ ዔውቴ ዎዶና ዎዛና ዒንሢ ዬያ ጊቢ ዳንዳዔኔ። 35ዓካሪ ዬያ ዒንሢ ማዼሢ ዛሎ ዒንጎንዶ ዼኤፖ ባኮ ዴንቃኒ ጉሙርቂ ዒንሢ ጫርቃ ጫርሹሞ ሃሺፖቴ። 36ፆሲኮ ማሊፆ ኩንሢ፡ ፆሲ ዒንሢም “ዒንጋንዳኔ” ጌዒ ጫኣቄ ባኮ ዴንቃኒ ዶዳንዳያ ዒንሢም ኮይሳኔ። 37ዓይጎሮ ጌዔቴ፡- “ሙካኒ ኮይሳሢ ዻካ ዎዴኮ ጊንጻ ሙካንዳኔ፤ ኔጊንዱዋሴ፤ 38ፂሎ ዓሲ ጋዓንቴ ጉሙርቂሢና ሼምፖ ዴንቃንዳኔ፤ ጊንሢም ሎኦሼቴ ጋዓንቴ ዬይ፥ ታና ዎዛሳያቱዋሴ” ጌይንቲ ፃኣፒንቴኔ። 39ጋዓንቴ ኑኡኒ ጉሙርቂ ዻቃ ዓሶ ዛላ ማዔያኬ፤ ጊንሢም ሎኦሺ ባይቃ ዓሶ ዛላ ማዔያቱዋሴ።
Copyright
Learn More


text:
1በታ ቐዳመይቲ መዓልቲ ሰሙን እተን ኣንስቲ ነቲ ዘዳለዋኦ ሽቱ ኂዘን ኣንጊሀን ናብቲ መቓብር ከዳ። 2እቲ እምኒ ኸዓ ኻብቲ መቓብር ተንከባሊሉ ረኸባኦ። 3ኣብኡ ኣትየን ግና ናይ ጐይታ ኢየሱስ ሥጋ ኣይረኸባን። 4ብዛዕባ እዙይ ክግረማ እንተለዋ ድማ እንሆ ዘንጸባርቕ ክዳውንቲ ዝተኸደኑ ኽልተ ሰባት ኣብ ጥቓአን ደው በሉ። 5ፈሪኀን ገጸን ናብ ምድሪ ምሰድነና ንሳቶም ከዓ፦ ንምንታይ ድኣ ነቲ ሕያው ምስ ምውታት ትደልያኦ ኣለኽን? 6- 7ንሱስ ተሢኡ እዩ፤ ኣብዙይ የለን። ነቲ ኣብ ገሊላ እንተሎ ወዲ ሰብ ኣብ ኢድ ኃጥኣን ክወሃብን ክስቀልን ብሣልሰይቲ መዓልትውን ክትሥእ ግድን እዩ› ኢሉ ዝነገረክን ዘክራ በልወን። 8ነቲ ቓሉ ኸዓ ዘከራኦ። 9ካብቲ መቓብር ተመሊሰን ድማ ነዝ ዂሉ ነቶም ዓሠርተ ሓደን ነቶም ካልኦት ብጾቶምን ነገራኦም። 10እተን እዙይ ንሓዋርያት ዝነገራ ድማ ማርያም መግደላዊትን ዮሃናን ማርያም እኖ ያዕቆብን እየን። ካልኦት ኣንስቲውን ምስኣተን ነበራ። 11እዝ ዘረባ እዙይ ኣብ ቅድሚኦም ከም ሃተፍተፍ መሲሉ ስለ ዝተርአዮም ኣይኣመንወንን። 12ጴጥሮስ ግና ተሢኡ ናብቲ መቓብር ጐየየ፤ ድንን ኢሉ እንተጠመተ ኸዓ እቲ መግነዝ በይኑ ተቐሚጡ ረአየ። በቲ ዝኾነ እናተገረመ ኸዓ ናብ ገዝኡ ተመለሰ። 13እንሆ ኸዓ በታ መዓልቲ እቲኣ ኽልተ ኻብቶም ደቀ መዛሙርት ካብ ኢየሩሳሌም ዓሠርተ ሓደ ኪሎ ሜትር ናብ እትርኅቕ ኤማሁስ ናብ እትበሃል ዓዲ ይኸዱ ነበሩ። 14ንሳቶም ድማ በቲ ዝኾነ ዂሉ ንስንሳቶም ይዘራረቡ ነበሩ። 15ክዘራረቡን ሓሳብ ንሓሳብ ክለዋወጡን እንተለዉ ኸዓ ኢየሱስ ምስኣቶም ሕውስ ኢሉ ክኸይድ ጀመረ። 16ከየለልይዎ ግና ኣዒንቶም ተኸሊለን ነበራ። 17ንሱ ድማ እዝ እናኸድኩም ንስንሳትኩም እትዛረብዎ ዘለኹም ነገር እንታይ እዩ? ኢሉ ጠየቖም፤ ንሳቶም ከዓ ኃዚኖም ደው በሉ። 18ሓደ ኻብኣቶም ስሙ ቀለዮጳ ዝበሃል በዘን መዓልትታት እዚኣተን ነዝ ኣብ ኢየሩሳሌም ዝኾነ ነገር ዘይትፈልጥስ ንስኻ በይንኻዶ ጋሻ ኢኻ? ኢሉ መለሰሉ። 19ንሱ ኸዓ እንታይ እዩ? በሎም ንሳቶምውን ከምዙይ ኢሎም መለሱሉ፦ ብዛዕባ ናይ ናዝሬት ኢየሱስ እዩ፤ ንሱ ኣብ ቅድሚ እግዚኣብሔርን ኣብ ቅድሚ ዂሉ ሕዝብን ብግብርን ብቓልን ብርቱዕ ነቢይ ነበረ። 20ንእኡ ሊቃነ ካህናትን ሹመኛታትን ናብ ናይ ሞት ፍርዲ ኣኅሊፎም ከም ዝሃብዎን ከም ዝሰቐልዎን 21ንሕና ግና ንእስራኤል ዘድኅን ንሱ እዩ ኢልና ተስፋ ንገብር ነይርና ምስ እዝ ዂሉ ኸዓ እዙይ ካብ ዝኸውን ሎሚ ሣልሳይ መዓልቲ እዩ። 22ካባና ናብ መቓብር ገስጊሰን ከይደን ዝነበራ ኣንስቲ ግና ዘገርም ነገር ነገራና። 23ሥጋኡ ምስ ሰኣና ሕያው ምዃኑ ዝነገርወን ራእይ መላእኽቲ ኸም ዝረአያ መጺአን ነገራና። 24ካባናውን ገሊኣቶም ሰባት ናብ መቓብር ምስ ከዱ ከምቲ እተን ኣንስቲ ዝበላኦ ኾይኑ ረኸብዎ፤ ንእኡ ግና ኣይረአዮዎን። 25ንሱ ድማ ኣቱም ነቢያት እተዛረብዎ ዂሉ ንምእማን ልቦም ዝደንጐየ! ኣቱም ዘይተስተውዕሉ! 26ክርስቶስ ነዝ መከራ እዙይ ክቕበል እሞ ናብ ክብሩ ኽኣቱ ግድንዶ ኣይኮነን? በሎም። 27ነቲ ብዛዕብኡ ኣብ ኲሉ መጻሕፍቲ ዘሎ ካብ ሙሴን ኲሎም ነቢያትን እናጠቐሰ ኽገልጸሎም ጀመረ። 28ናብታ ዝኸዱዋ ዝነበሩ ዓዲ ምስ ቀረቡ ኸዓ ኃሊፉ ዝኸይድ መሰለ። 29ንሳቶም ግና መስዩ እዩ፤ ፀሓይውን ዓሪባ እያ እሞ ምሳና ኅደር ኢሎም ኣጥቢቖም ለመንዎ፤ ንሱ ኸዓ ምስኣቶም ክኃድር ኣተወ። 30ኣብ ማእዲ ምስኣቶም ምስ ተቐመጠ ድማ እንጀራ ኣልዒሉ ባሪኹ ቖሪሱ ሃቦም። 31ሽዑ ኣዒንቶም ተኸፍታ እሞ ኣለለይዎ፤ ንሱ ግና ኻብኣቶም ተሠወረ። 32ንስንሳቶም ከዓ እቲ ኣብ መንገዲ ኽዛረበናን እተን መጻሕፍቲ እናጠቐሰ ኽገልጸልናን እንተሎዶ ግዳ ልብና ይነደና ኣይነበረን? ተባሃሃሉ። 33በታ ሰዓት እቲኣ ተልዒሎም ናብ ኢየሩሳሌም ተመለሱ፤ ነቶም ዓሠርተ ሓደ ደቀ መዛሙርቱን ነቶም ምስኣቶም ዝነበሩን ተኣኪቦም ረኸብዎም። 34 ብሓቂ ጐይታ ተሢኡ እዩ! ንስምዖንውን ተርእዩዎ እዩ! ይብሉ ነበሩ። 35እቶም ክልተ ድማ እቲ ኣብ መንገዲ ዝኾነን እንጀራ ኽቖርስ እንተሎ ኸመይ ኢሎም ከም ዘለለይዎን ነገርዎም። 36እዙይ ክዘራረቡ እንተለዉ ኸዓ ኢየሱስ ባዕሉ ኣብ ማእኸሎም ደው ኢሉ ሰላም ንኣኻትኩም ይኹን በሎም። 37ንሳቶም መንፈስ ዝረአዩ መሲልዎም ደንገፁ። 38ኢየሱስ ከዓ ኸምዙይ በሎም፦ እንታይ ኮይንኩም ኢኹም እትድንግፁ? ከምዙይ ዝበለ ሓሳብከ ስለምንታይ ኣብ ልብኹም ይለዓል? 39ኣነ ባዕለይ ምዃነይ ኣእዳወይን ኣእጋረይን ረአዩ፤ ከምዝ ኣባይ እትርእይዎ ዘለኹም መንፈስ ሥጋን ዓፅምን የብሉን እሞ ዳህሲስኩም ርአዩኒ በሎም። 40እዙይ ኢሉ ኣእዳዉን ኣእጋሩን ኣርኣዮም። 41ንሳቶም ድማ ካብ ታሕጓስ ዝተልዓለ ምእማን ስኢኖም እናተገረሙ እንተለዉ ዝኾነ ዝብላዕዶ ኣለኩም? በሎም። 42ንሳቶም ድማ ጥቡስ ዓሣን ወለላ መዓርን ሃብዎ። 43ተቐቢሉ ኸዓ ኣብ ቅድሚኦም በልዐ። 44ንሱ ድማ እዙይ እቲ ምሳኻትኩም እንተለኹ ኣብ ሕጊ ሙሴን ነቢያትን መዝሙርን ብዛዕባይ ዝተጽሓፈ ኽፍጸም ግድን እዩ ኢለ ነጊረኩም ዝነበርኩ ቓለይ እዩ በሎም። 45ሽዑ ነተን መጻሕፍቲ ኸስተውዕልወን ኣእምሮኦም ከፈተሎም። 46ኣስዒቡ ድማ ክርስቶስ መከራ ኸም ዝቕበል ብሣልሰይቲ መዓልትውን ካብ ሞት ከምዝትሥእ 47ብስሙ ኸዓ ንስሓን ኅድገት ኅጢኣትን ካብ ኢየሩሳሌም ጀሚሩ ኣብ ኲሎም ኣሕዛብ ከም ዝስበኽ ተጽሒፉ እዩ። 48 ናይዚ ነገራትዙይ መሰኻኽርውን ንስኻትኩም ኢኹም። 49 እንሆ ኣነ ተስፋ ኣቦይ ክሰደልኩም እየ፤ ንስኻትኩም ግና ኻብ ላዕሊ ኃይሊ ኽሳዕ እትለብሱ ኣብ ኢየሩሳሌም ጽንሑ በሎም። 50ሽዑ ኢየሱስ ንወፃኢ ኽሳዕ ቢታንያ ወሰዶም፤ ኢዱ ኣልዒሉውን ባረኾም። 51ክባርኾም እንተሎ ኸዓ ኻብኣቶም ተፈለየ፤ ናብ ሰማይውን ዓረገ። 52ንሳቶም ድማ ሰገዱሉ፤ ብብዙኅ ሓጐስውን ናብ ኢየሩሳሌም ተመለሱ። 53ኹልሻዕውን ኣብ ቤተ መቕደስ ንእግዚኣብሔር የመስግኑ ነበሩ።
Copyright
Learn More


text:
መንእሰያት ዓንዲ ሕቖ ሓንቲ ሃገር ‘ዮም ክበሃሉ ከለው ካብ ባይታ ኣልዒልካ ዝተለጠፈ ምስላ ኣይኮነን፡ ሓንቲ ሃገር ክትህሉ እንተኾይና ህላወ መንእሰይ ልዕሊ ዝኾነ ነገር ኣገዳሲ ‘ዩ። ነዚ ድማ ‘ዩ ዝተፈላለያ ሃገራት ንብልጽግናን ዕቤትን ኣእምሮ መንእሰያተን ኣበርቲዐን ክሰርሓ ዝረኣያ።
ኤርትራውያን መንእሰያት ኣብ ዘመነ ጉጅለ ህግደፍ ነዚ ሕጂ ኣብ መላእ ዓለም ዝርከቡ መንእሰያት በጺሖሞ ዘለው ደረጃ ምዕባለ ክበጽሑ ኣይከኣሉን፡ እቲ ቀንድን ንጹርን ምኽንያት ድማ ውልቀ መላኽነት ምሕደራ ጉጅለ ኢሳይያስ ‘ዩ። እዚ መላኺ ጉጅለ’ዚ ኣብዛ ውልዶ ሃገር ብዘሕደሮ ናይ ውልቀ መላኽነት ኣካይዳ ኣሽሓት ዕሸላትና ኣብ ዘይተደልየ ኵናት ጠፊኦም’ዮም፡ እቲ ውልቀ ምልክነቱ ቀስ ብቀስ እናበርተዐ ምስ ከደ ካኣ ስደት ከም ኣመራጺ ብምውሳድ ዘለዎ ሓይሉ ናብኡ ዘዝዩ።
ካብ ዓሰርተታት ናብ ኣማኢት ኢሉ’ውን ናብ ኣሽሓት ብዝጽዋዕ ቑጽሪ እናተበራኸተ ዝመጽእ ዘሎ ፍልሰት ዜጋታትና እምበኣር ሃገርና ክትወጾ ናብ ዘይትኽእል ዓዘቕቲ እናሸመማ ይኸይድ ኣሎ። ኤርትራውያን መንእሰያት ናብ ስደት ይውሕዙሉ ኣብ ዘለውሉ እዋን እግሪ እግሮም ድማ ተፈጥሮኣውን ባህርያውን ሓደጋታት እናጋጠሞም ካብ ዝሓሰብዎ ዝተርፉ ዘለው ውሑዳት ኣይኮኑን።
ቅድሚ 3ተ ዓመት ንመላእ ልቢ ንጹህ ኤርትራዊ ዘድመየ ሓደጋ ባሕሪ ሓደ ካብቲ ጥፍኣት መንእሰያትና እንዝክረሉ ተረኽቦታትና’ዩ። እዚ መላኺ ጉጅለ ብሰንኪ’ቲ ንሱ ዝፈጠሮ ምሕደራ ምንባር ዘይከኣሉ መንእሰያት ኣብ ፈቐዶ በረኻን ባሕርን ክጠፍኡ ድሕሪ ምፍራዱ፡ ንዘጋጠመ ሓደጋ ‘ውን ሓላፍነት ክወስደሉን መዓልቲ ሓዘን ክእውጅን ኣይተራእየን።
ኣብ ዓለም ካብ ዝተራእዩን ካብ ዘለውን መለኽቲ ምስ ሬሳ ዝበኣስ እዚ ኣብ ኤርትራ ስልጣን ብሒቱ ዘሎ ውልቀ መላኺ ጥራይ’ዩ ክብሉ ብርክት ዝበሉ ዜጋታት ኣብ ልዕሊ’ዚ ስርዓት ዘለዎም ኣረኣእያ ይገልጹ።
ጭካነ ጉጅለ ህግደፍ መግለጺ ኣልቦ’ዩ፡ መርኣያ ‘ዚ ድማ በብእዋኑ ኣብ ልዕሊ ዜጋታትና ዝተፈጸመን ገና’ውን ዘየቋረጹን በደላት እኹል ምስክር’ዩ።
እዚ መላኺ ጉጅለ ‘ዚ ነዛ ብደም ኣያታቶም ዝመጸት ሃገር ብሰላም ከይነብሩላን ከይመሃሩላን ከልኪሉ ሬስኦም ክርሕቅ ብምግባር፡ እታ ወላድ ኤርትራዊት ኣደ ብመኻን ክትጽናናዕን ሓዘና ዓው ኢላ ከይትገልጽን ኣብ ዝተዓፈነትሉ እዋን እንዝክሮ ዘለና 3ይ ዓመት ህልቂት ዜጋታትና ኪኖ ምሕዛን ሰጊርና ሓደ ጭቡጥ ነገር ክንገብር ይግባእ ክብሉ ‘ውን እቶም ዜጋታት ብተወሳኺ ዘተሓሳሰብዎ ዓቢ ዛዕባ’ዩ ኔሩ።
ዘዝተወልደ ዕሸል ስደት ዝብህገላን ንዜጋታት ዘይትግደስን ብመላኺ ኢሳይያስ እናተረግጸት ትግዛእ ዘላ ሃገርና እምበኣር ሕጂ ምስቑንቋን፡ ምሕራቕን አስናና ምሕርቓምን ጥራይ ዘይኮነ ሓደ ኣብ ግብሪ ዝሪኦ ዕውት ስራሕ የድልየና’ሎ፡ ባሕሪ ናይ ኣቡኡ ኾይንዎ’ኳ ዜጋታትና እንተወሓጦም ግን ድማ ነታ እናሃረፍዋ ከይረኸብዋ ዝተኾልፈቶም ሰላም ህያው ንምግባራ ጻዕሪ ኩልና ወሳኒ’ዩ ክብሉ ‘ውን እቶም ብወገኖም ዝሓሙ ወገናት ብምኽንያት’ዚ ኣጋጢሙና ዘሎ ሓዘን ዘመሓላለፍዎ መልእኽቲ’ዩ።


text:
1ዬሱሴ ዬያ ባኮ ታጶ ላምዖ ዒዛኮ ጊንጾ ሃንታዞንሢም ኬኤዜሢኮ ጊንጻ ዬኖ ቤዞ ሃሺ ኮይሎይዳ ዓኣ ካታሞንሢዳ ቃኣሎ ኬኤዛኒና ዔርዛኒ ዴንዴኔ። 2ማስካ ዮሓኒሴ ቱዞ ማኣራ ቱቲ ዓኣዖ ኪሪስቶሴ ማዻ ባኮ ዋይዜኔ፤ ዬያሮ ዒዛኮ ጊንጾ ሃንታዞንሢዳፓ ዬሱሴ ኮራ፦ 3“ሙካንዳኔ ጌይንታ ሜሲሔ ኔናሞ ሜሌ ኑ ካፖንዶይ?” ጌዒ ዖኦጫንዳጉዲ ዳኬኔ። 4ዬሱሴ ዔያቶም፦ “ዴንዲጋፓ ዒንሢ ዛጌ ባኮና ዋይዜ ባኮና ቢያ ዮሓኒሴም፦ 5ዓኣፓ ባይቄ ዓሳ ዛጋኔ፥ ሃንቶ ባሺንታ ዎቦ ዓሳ ሃንታኔ፥ ዑጻ ኬስካ ዶርዓሢ ዓኣ ዓሳ ፖዓኔ፥ ዋዮ ባይቄ ዓሳ ዋይዛኔ፥ ሃይቄ ዓሳ ሃይባፓ ዔቃኔ፥ ማንቆ ዓሶማኣ ኮዦ ሃይሳ ኬኤዚንታኔ፤ 6ታና ‘ዒዛ ናንጋዓ’ ጌዒ ዻቢንቱዋኣሢ ጋላቲንቴያኬ ጌዒ ኬኤዙዋቴ” ጌዔኔ። 7ዮሓኒሴ ኮራፓ ሙኬ ኪኢቶ ዓሶንሢ ማዒ ዴንዳዛ ዬሱሴ ዮሓኒሴ ዛሎ ዴሮም፦ “ዒንሢ ሃሢ ዓይጎ ዛጋኒ ዓሲ ናንጉዋ ዳውሎ ሙኬይ? ዢባራ ዓጊሣ ፒሎ ዛጋኒዳ? 8ሜሌ ዒንሢ ዓይጎ ዛጋኒ ሙኬይ? ሚዛጶ ቦኦሬ ዓፒሎ ማይንቴ ዓሶ ዛጋኒዳ? ሚዛጶ ቦኦሬ ዓፒሎ ማኣዔ ዓሳ ካኣቶ ማኣራ ዓኣኔ። 9ሂዳዖ ዒንሢ ዓይጎሮ ሙኬይ? ፆሲ ማሊሢ ኬኤዛ ዓሲ ዛጋኒዳ? ሂዮ! ዬያ ፆሲ ማሊፆ ኬኤዛሢዳፓ ባሼሢ ዛጋኒኬ። 10ዒዚ ‘ኔኤኮ ቤርታ ቤርታ ዓኣዺ ጎይጾ ኔኤኮ ጊኢጊሻንዳ ታኣኮ ኪኢቶ ናዓሢ ኔኤኮ ቤርታ ታ ዳካንዳኔ’ ጌይንቲ ፃኣፒንቴሢኬ። 11ጎኔ ታ ዒንሢም ጋዓኔ፤ ዓጮይዳ ሾይንቴ ዓሶይዳ ቢያ ማስካ ዮሓኒሴይዳፓ ባሼ ባኣሴ። ጋዓንቴ ፆሲ ካኣቱሞይዳ ቢያይዳፓ ሂርኬ ማዔሢ ዒዛይዳፓ ባሻንዳኔ። 12ማስካ ዮሓኒሴ ዎዶይዳፓ ሃኖ ሄላንዳኣና ፆሲ ካኣቱማ ዎልቄና ዳልጊ ዳልጊ ዓኣኔ፤ ዓካሪ ሚርጌና ዒዞሮ ሜታዻዞንሢ ዒዞ ዴንቃንዳኔ” ጌዒ ኬኤዚሢ ዓርቄኔ። 13ሓሣ ዬሱሴ፦ “ፆሲ ማሊፆ ኬኤዛ ዓሶና ሙሴ ዎጎና ሙኪ ማስካ ዮሓኒሴ ሄላንዳኣና ፆሲ ካኣቱሞ ዛሎ ኬኤዚ ኬኤዚ ዴዔኔ። 14ዓካሪ ዔያታ ኬኤዜ ባኮ ዒንሢ ዋይዛኒ ኮዔያታቶ ዬይ ሙካንዳኔ ጌይንቴ ዔኤሊያሴ፥ ሃይሾ ሃያ ዮሓኒሴኬ። 15ዋይዛ ዋይዚ ዓኣሢ ዋይዞንጎ!” ጌዔኔ። 16ሃሣ ቃሳዖ፦ “ሃያ ዎዶ ዓሳ ዓይጎ ማላኔ ታ ጋዓንዳይ? ዞኦዛ ቡኪንቲ ዴዒ ናኣታ ፔኤኮ ላጎ ዔኤሊ ዔኤሊ፥ 17‘ዎዛሳ ኮሢ ዒንሢም ኑ ኮርጌኔ፤ ዒንሢ ጋዓንቴ ሶኦሪባኣሴ፤ ሃሣ ቃዮ ዒንሢም ኑ ቃዬማኣ ዒንሢ ዬኤኪባኣሴ’ ጋዓሢ ማላኔ። 18ማስካ ዮሓኒሴ ሙኡዚ ሙዑዋዖ ሃሣ ዑሽኩዋዖ ሙካዛ ‘ሃያይዳ ፑርታ ዓያና ዓኣኔ!’ ዔያታ ጌዔኔ፤ 19ዓሲኮ ናዓሢ ሓሣ ሙዒ ዑሽኪ ዑሽኪ ሙካዛ፥ ‘ሓሣ ሃይ ሙኡዚና ዑሺና ናሽካያኬ፤ ሚኢሾ ቡኩሳ ዓሶና ጎሞ ዓሶናኮ ላጌኬ!’ ዔያታ ጌዔኔ። ያዺ ማዔቴያ ዔራቶኮ ጎኑማ ፔ ማዾና ፔጋዺ ዔርታንዳኔ” ጌዔኔ። 20ዬካፓ ሃሣ ዬሱሴ ሃንጎ ካታሞይዳፓ ባሼና ሚርጌ ፆሲ ዎልቄና ማዺንታ ዓኪ ባኣዚ ማዺንቴ ካታሞንሢ ጎሞ ፔሲ ቡኡፂባኣሢሮ፥ 21“ኮራዚኔ ኔና ባዴዔ! ሃሣ ቤቴሳይዳ ኔና ባዴዔ! ዒንሢዳ ማዺንቴ ፆሲ ዎልቆና ማዺንታ ዓኮ ባካ ፂሮሴና ሲዶና ካታሞናይዳ ማዺንቴቴ ሄኤዶ ዔያታ ሲዬ ፓቲሌ ቱኪ ቶኦካ ቢዲንሢ ዋሂንቲ ጎሞ ፔኤኮ ቡኡፄያ ናንዳንቴኬ። 22ዬያሮ ፆሲ ዓጮይዳ ዎጋ ኬሎና ዒንሢዳፓ ፂሮሴና ሲዶናናም ሄላንዳ ሜታሢ ሼሌዔ ማዓንዳኔ። 23ሓና ኔ ቂፒርናሆሜ! ጫሪንቺ ሄላኒ ኔ ኮይባይ? ጋዓንቴ ፆሲ ኔና ጋናሜ ታሞይዳ ጌልዛንዳኔ፤ ኔ ጊዳ ማዺንቴ ፆሲ ዎልቄና ማዺንታ ዓኮ ባካ ዎንዴ ሶዶሜይዳ ማዺንቴያታቴ ዬና ካታሜላ ሃኖ ሄላንዳኣና ዓኣያ ናንዳንዳቴኬ። 24ዬያሮ ጎኔ ታ ኔም ጋዓኔ፤ ጋፒንፆ ዎጎ ኬሎና ኔ ጊዳፓ ሶዶሜ ካታሞም ዒንጊንታንዳ ሜታሢ ሼሌዓንዳኔ” ጌዒ ቦሂሢ ዓርቄኔ። 25ዒማና ዬሱሴ፦ “ጫሪንጮና ሳዖናኮ ጎዳ ማዔ፥ ታ ዓዳሢዮ! ሃያ ባኮ ዔሮ ዓሶይዳፓ ዓኣቺ ዔኤቢ ዔሩዋ ዓሶም ኔ ፔጋሲ ዔርዜሢሮ ታ ኔና ጋላታኔ፤ 26ሂዮ! ታ ዓዳሢዮ! ኔ ዬያይዳኒ ኔ ማሊፆጉዴያ ማዔኔ። 27ታ ዓዴ ቢያ ባኮ ታኣም ዒንጌኔ፤ ዓዶይዳፓ ዓታዛ ናዓሢ ዔራይ ዖኦኒያ ባኣሴ። ዬያጉዲ ሃሣ ናዓሢዳፓ ዓታዛ ዓዶ ዔራያ ባኣሴ፤ ናዓ ዔርዛኒ ኮዒባኣያታቶ ዖኦኒያ ዓዶ ዔራኒ ዳንዳዑዋሴ” ጌዔኔ። 28ሃሣ ዬሱሴ፦ “ዒንሢ ኬዳ ዴኤፄም ላቢንቴዞንሢ ቢያ ሃኒ ታ ባንሢ ሙኩዋቴ! ታ ዒንሢ ሃውሺሳንዳኔ። 29ታ ቃንባሮ ኬዱዋቴ፥ ታ ማዻ ባኮ ታ ጊዳፓ ዛጊ ማዹዋቴ፤ ታኣኒ ሼሌዔ ሃሣ ሚጪንታያኬ፤ ዒንሢ ሃውሾ ዴንቃንዳኔ። 30ታ ቃንባራ ባቃኖ ዔኩዋያ፤ ኬዳኣ ሃሣ ታኣኮ ሼሌዔኬ” ጌዔኔ።
Copyright
Learn More


text:
1ታኣኒ ሄርሺንቲ ጌስታንዳኔ፤ ጋዓንቴ ዬይ ፓሣ ባኣዚቱዋሴ፤ ሃሢ ታኣኒ ጎዳ ታና ፔጋሲ ዻዌ ባኮና፤ ሃሣ ታኣኒ ዛጌ ባኮዋ ኬኤዛንዳኔ። 2ፔቴ ኪሪስቶሴ ጉሙርቃ ዓሲስኬያ ታ ዔራኔ፤ ዬይ ዓሢ ታጶ ዖይዶ ሌዔኮ ቤርታ ጫሪንጮኮ ዑጻ ዓኣ ጫሪንጮ ዔውቲ ዓኣዼኔ፤ [ዬይ ዓሢ ዔውቴሢ፡- ዑጻ ዒዛኮ ዬማዺ ዓኣንቴሞ ባኣንቴሞ? ታ ዔሩዋሴ፤ ፆሲ ዔራኔ።] 3ጎኔ ዬይ ዓሢ፥ ዑጻ ዒዛኮ ዬማዺ ዓኣንቴሞ ባኣንቴሞ? ታ ዔሩዋሴ፥ ፆሲ ዔራኔ፤ 4ጋዓንቴ ዬይ ዓሢ ጌኔቴ ጌይንታ ቤዞ ዔውቴሢ ታ ዔራኔ፤ ዒኢካ ዒዚ ዓሲ ፔጋሲ ኬኤዛኒና ጌስታኒ ዳንዳዑዋ ባኣዚ ዋይዜኔ። 5ዬያጉዴ ዓሢ ዛሎና ታ ሄርሺንታኔ፤ ታ ታ ዛሎ ጋዓንቴ ታኣኮ ላቤያ ማዒፆና ሄርሺንታኔ፤ ሜሌ ሄርሺንታ ባኣዚ ባኣሴ። 6ታ ሄርሺንቲ ጌስታኒ ኮዔቴታዖ ዖኦኒያ ታና ዔኤያኬ ጎዖፓ፤ ዓይጎሮ ጌዔቴ ታ ኬኤዛሢ ጎኔ ባኣዚኬ። ጋዓንቴ ዓይጎ ዓሲያ ታ ዛሎ ዛጋ ባኮና ዋይዛ ባኮናይዳፓ ዑሣ ዼኤፒሲ ኬኤዙዋጉዲ፥ ሄርሺንቲፆ ታ ሃሻኔ። 7ዬንሢ ታኣም ጴዼ፥ ዼኤፖ ባኮንሢ ዛሎና ታ ዖቶርቁዋጉዲ ታኣኮ ዓሽኮ ዓንጊሢጉዲ ጫርጋ ባኣዚ ታኣም ዒንጊንቴኔ፤ ዬይ ፃላሄኮ ኪኢታንቻ ማዒ ታና ሜታሴም ታ ዖቶርቁዋጉዲ ታኣም ዒንጎናያኬ። 8ዬይ ታና ሜታሳ ባካ ታ ጊዳፓ ባይቃንዳጉዲ ጎዳ ሃይሢ ማይንቲ ታ ሺኢቄኔ፤ 9ጋዓንቴ ዒዚ፦ “ታኣኮ ዎልቃ ጴዻሢ ኔኤኒ ላቢንቴ ዎዶና ማዔሢሮ ታ ኔም ዒንጌ ኮዦ ዒንጊጻ ኔም ጊዳንዳኔ” ታኣም ጌዔኔ፤ ዬያሮ ኪሪስቶሴኮ ዎልቃ ታ ጊዳ ማዓንዳጉዲ ዑሣ ዓኣዼ ታ ዎዛዺ ዎዛዺ ታ ላቢፆና ታ ሄርሺንታኒ ኮዓኔ። 10ዎልቄ ታኣኒ ዴንቃሢ ታኣኒ ላቤ ዎዶና ማዔሢሮ ኪሪስቶሴ ዛሎ ታ ላቢንታኣና፥ ጫሽኪንታኣና፥ ሜታዻኣና፥ ዒፂንቲ ዳውሲንታኣና፥ ካራ ባይዚ ታ ሃንታኣና ቢያ ታና ዎዎዛሳኔ። 11ታኣኒ ዬያ ጌስቲፆና ዔኤያ ማዔኔ፤ ያዺ ታ ጌስታንዳጉዲ ማሄሢ ዒንሢኬ፤ ታና ጋላታንዳዖ ዓቴሢያ ዒንሢኬ፤ ዓይጎሮ ጌዔቴ ታኣኒ ዓሲ ጌይንቱዋ ዓሲ ማዔቴያ፡- “ፆሲ ማዾም ዳኪንቴ፥ ዼኤፖ ዓሶ” ጌይንታ ዓሶይዳፓ ታ ሃታያቱዋሴ። 12ታኣኒ ዒንሢ ባኣካ ዓኣ ዎዶና ፆሲ ማዾም ጎኔ ዳኪንቴ ዓሲ ማዒፆ ዔርዛ ባኣዚ ጊቢ ዳንዳዒሢና ማዼ ባካ ዱማ ዱማ ማላታ፥ ዲቃሣ ባኣዚንታ ፆሲ ዎልቄና ማዺንታ ዓኮ ባኮንታኬ። 13ዒንሢ ታ ሜታሱዋዖ ሃሼማፓ ዓታዛ ሃንጎ ኪሪስቶሴ ጉሙርቃ ሺኢጲፆ ማኣሮ ዓሶይዳፓ ዓይጎና ታ ዒንሢ ዻኪሴይ? ዬይ ታኣኮ ዻቢንቲ ማዔቴ ታኣም ዓቶም ጎዑዋቴ። 14ዒንሢ ኮይላ ታ ሙካንዳኔ ጌይ፥ ጊኢጊንቲ ጊኢጊንቲ ዓታንቴ ሃኖ ሃይሣሲኬ፤ ታቴያ ታ ዒንሢ ሜታሳኒ ኮዑዋሴ፤ ዓይጎሮ ጌዔቴ ታ ኮዓሢ ዒንሢ ማዓንዳኣፓዓቴም ዒንሢኮ ሚኢሾቱዋኣሢሮኬ። ናይም ሚኢሼ ቡኩሳሢ ሾዔ ዓሶ ማዓንዳኣፓዓቴም ናኣታ ሾዔ ዓሶም ሚኢሼ ቡኩሱዋሴ። 15ታኣኒ ጋዓንቴ ዒንሢ ዛሎሮ ታኣኮ ዓኣ ባኮ ቢያ ሃሣ ጊንሣ ታና ዓኣሢ ታ ዒንጌቴ ታኣም ቃራኬ፤ ዓካሪ ታ ዒንሢ ዬያይዲ ሚርጌና ናሽካዛ ዒንሢ ታና ዬማይዲ ዻካና ናሽካኔ ጌይሢዳ? 16ዬይ ያዺ ማዔቴያ ታ ዒንሢ ሜታሳዓኬ፤ ጋዓንቴ ፔቴ ፔቴ ዓሳ ጋዓሢጉዲ ፑርታ ማሊሢና ጌሺ ታ ዒንሢ ዓርቄያ ማሉዋዖ ዓታዓ! 17ታ ዒንሢ ኮይላ ዳኬ ዓሶይዳፓ ፔቴሢ ዛሎናታዖ ታ ዒንሢ ቡሪያ? 18ቲቶ ዒንሢ ኮይላ ዓኣዻንዳጉዲ ታ ሺኢቄኔ፤ ፔቴ ኑ ዒሻሢያ ዒንሢ ኮይላ ዒዛና ዎላ ታ ዳኬኔ፤ ሂዳዖ ቲቶ ዒንሢ ዒማና ቡሪያ? ታኣና ዒዛና ዒንሢም ማዼሢ ፔቴ ማሊሢናቱዋዓዳ? ኑኡኮ ማዻኣ ፔቴቱዋዓዳ? 19ሃኖ ሄላንዳኣና ኑ ዬያይዲ ጌስታሢ “ኑ ዻቤዖ ዻቢባኣሴ” ጌይ ጌስታያ ዒንሢም ማላ? ኑኡኒ ኪሪስቶሴና ማዒ ኬኤዛሢ ፆሲ ቤርታኬ፤ ኑ ዒጊኖንሢዮቴ! ኑኡኒ ሃያ ዒንሢም ኬኤዛሢ ዒንሢ ናንጎ ኮሻኒኬ። 20ታኣኒ ዒንሢ ኮይላ ሙካ ዎዶና ታ ማላ ጎይፆ ዒንሢ ማዒባኣያ ሃሣ ታኣኒያ ዒንሢ ማላ ጎይፆ ማዒባኣዖ ኑ ዎላ ካኣማንዳኣ ናንዳኔ ጌዒ ታ ዒጊጫኔ፤ ጎዖንቴ ዒንሢ ባኣካ ዑራ፥ ቂኢሩሞ፥ ጎሪንቲ፥ ፑርታ ማዻኒ ዞርቲሢ፥ ዓሲ ፑርቲሲ ጌስቲሢ፥ ዾንኮ፥ ዖቶርሙሞንታ ዣሎንታ ዓኣ ናንዳኔ ጌዒ ታ ዒጊጫኔ። 21ዬኖ ታ ዒንሢ ኮይላ ላሚፆ ሙካዞና ታ ፆዛሢ ጎዖንቴ ዒንሢ ቤርታ ታና ቦርሲሳንዳያ ናንዳኔ ጌዒ ታ ዒጊጫኔ፤ ሃሣ ሚርጌ ዓሳ ሓያኮ ቤርታ ዔያታ ማዼ ጎሞንታ ዒኢቴ ማዾንታ ዓኒ ሃሣ ማቾ ማዒባኣያና ላሄሢንታ ዓኒ ሃሣ ማቾ ማዒባኣያና ላሃኒ ኮዒ ዓማሊፆ ጎሞንታ ዔያታ ቡኡፂባኣያ ማዔም ታና ሚርጌ ዖዪሳንዳያ ናንዳኔ ጌዒ ታ ሚርጌ ዒጊጫኔ።
Copyright
Learn More


text:
ንዅሉ ጭንቀትካ ናብ የሆዋ ደርብዮ
“[የሆዋ] ይሓልየልኩም እዩ እሞ፡ ንዅሉ ጭንቀትኩም ናብኡ ደርብይዎ።” —1 ጴጥ. 5:7።
መዝሙር፦ 23, 38
1, 2. (ሀ) ምስ እንጭነቕ ኪገርመና ዘይብሉ ስለምንታይ እዩ፧ (ኣብ መእተዊ ዘላ ስእሊ ርአ።) (ለ) ኣብዛ ዓንቀጽ እዚኣ እንታይ ኢና ኽንምርምር፧
ጭንቀት ኣብ ዝመልኦ ግዜ ኢና እንነብር ዘለና። ሰይጣን ድያብሎስ ኣዝዩ ተቘጢዑ ስለ ዘሎ፡ “ዚውሕጦ ደልዩ፡ ከም ዚጓዝም ኣንበሳ ዀይኑ ይዘውር ኣሎ።” (1 ጴጥ. 5:8፣ ራእ. 12:17) ኣገልገልቲ ኣምላኽ ሓድሓደ እዋን እንተ ተጨነቕና እምበኣር ዜገርም ኣይኰነን። ከም ዳዊት ዝኣመሰሉ ጥንቲ ዝነበሩ ንኣምላኽ ዚፈርሁ ኣገልገልቲ የሆዋ እውን ሓድሓደ ግዜ ‘ይጭነቑ’ ነይሮም እዮም። (መዝ. 13:2) ንኣብነት፡ ሃዋርያ ጳውሎስ፡ ‘ንዅለን ጉባኤታት ዚጭነቖ ጭንቀት’ ነይርዎ እዩ። (2 ቈረ. 11:28) እሞኸ፡ ብጭንቀት ክንውሓጥ ከለና እንታይ ኢና ኽንገብር እንኽእል፧
2 እቲ ፈቃር ሰማያዊ ኣቦና ነቶም ጥንቲ ዝነበሩ ኣገልገልቱ ሓጊዝዎም እዩ፣ ሎሚ እውን ንዓና ኻብ ጭንቀትና ምእንቲ ኽንገላገል ኪሕግዘና ይደሊ እዩ። መጽሓፍ ቅዱስ፡ “ንሱ ይሓልየልኩም እዩ እሞ፡ ንዅሉ ጭንቀትኩም [“ሓልዮትኩም፡” እ.ጽ.] ናብኡ ደርብይዎ” ይብለና። (1 ጴጥ. 5:7) ብኸመይከ ኢና ኸምኡ ኽንገብር እንኽእል፧ ከምኡ ኽንገብር እንኽእለሉ ኣርባዕተ መገዲ ኽንርኢ ኢና። እዚ ድማ፡ ልባዊ ጸሎት ብምቕራብ፡ ቃል ኣምላኽ ብምንባብን ብዛዕባኡ ብምስትንታንን፡ መንፈስ ቅዱስ ኪውሃበና ንየሆዋ ብምሕታት፡ ንእትኣምኖ ፈታዊኻ ዚስምዓካ ብምዝራብ እዩ። ነዚ ኣርባዕተ መገዲ ኽንምርምር ከለና፡ ነየናይ ግብራዊ ስጕምቲ ኽትወስድ ከም እትደሊ ሕሰብ።
“ጾርካ ናብ የሆዋ ደርቢ”
3. ‘ጾርካ ናብ የሆዋ ኽትድርቢ’ እትኽእል ብኸመይ ኢኻ፧
3 ክንወስዶ ዘሎና ቐዳማይ ስጕምቲ፡ ናብ የሆዋ ልባዊ ጸሎት ምቕራብ እዩ። ስክፍታ፡ ሻቕሎት፡ ወይ ጭንቀት ዚፈጥረልካ ዅነታት እንተ ኣጋጢሙካ፡ ልብኻ ናብቲ ፈቃር ሰማያዊ ኣቦኻ ኣፍስስ። ዳዊት ንየሆዋ፡ “ኦ ኣምላኽ፡ ንጸሎተይ ጽን በል” ኢሉ ለመኖ። ጸኒሑ እውን፡ “ጾርካ ናብ የሆዋ ደርቢ፣ ንሱ ድማ ኪድግፈካ እዩ” ኢሉ ጸለየ። (መዝ. 55:1, 22) ዜጋጠመካ ሽግር ክትፈትሕ ዝከኣለካ ምስ ገበርካ እትጽልዮ ልባዊ ጸሎት፡ ከይትጭነቕ ኪሕግዘካ ይኽእል እዩ። ጸሎት ብዚርብሽ ሓሳባትን ብጓህን ከይትውሓጥ ኪሕግዘካ ዚኽእል ግና ብኸመይ እዩ፧—መዝ. 94:18, 19፡ እ.ጽ.።
4. ክንጭነቕ ከለና፡ ምጽላይ ኣገዳሲ ዝዀነ ስለምንታይ እዩ፧
4 ፊልጲ 4:6, 7። የሆዋ ነቲ ኸይተሓለልና ኻብ ልብና እንምህለሎ ምህለላ ምላሽ ይህበሉ እዩ። ብኸመይ፧ ንልብናን ንኣእምሮናን ካብ ዚርብሽ ሓሳባት ናጻ ኺገብሮ ዚኽእል ውሽጣዊ ህድኣት ብምሃብ እዩ። ሓያሎ ሰባት ነዚ ተመኲሮምዎ እዮም። ኣብ ክንዲ ብጭንቀትን ብዚርብሽ ሓሳባት ዚሳቐዩ፡ ሰብ ኪሓስቦ ኻብ ዚኽእል ንላዕሊ ዝዀነ ሰላምን ህድኣትን ኪረኽቡ ኣምላኽ ሓጊዝዎም እዩ። ንዓኻ እውን፡ “ሰላም ኣምላኽ” ንዝዀነ ይኹን ጸገም ከተሰንፎ ኺሕግዘካ ይኽእል እዩ። ነቲ፡ “ኣነ ኣምላኽካ እየ እሞ፡ ኣይትጨነቕ። ከጽንዓካ፡ እወ፡ ክረድኣካ . . . እየ” ዚብል የሆዋ ዘተስፈዎ ተስፋ ምሉእ ብምሉእ ክትኣምኖ ትኽእል ኢኻ።—ኢሳ. 41:10።
ካብ ቃል ኣምላኽ ዚርከብ ውሽጣዊ ሰላም
5. ቃል ኣምላኽ ውሽጣዊ ሰላም ኪህበና ዚኽእል ብኸመይ እዩ፧
5 ውሽጣዊ ሰላም ክንረኽበሉ እንኽእል ካልኣይ መገዲ፡ ጥቕስታት መጽሓፍ ቅዱስ ብምንባብን ብዛዕባኡ ብምስትንታንን እዩ። እዚ ኣገዳሲ ዝዀነ ስለምንታይ እዩ፧ መጽሓፍ ቅዱስ፡ ጭንቀት ከተወግድ፡ ክትንኪ፡ ወይ ክትጻወር ዚሕግዘካ ግብራዊ ዝዀነ መንፈሳዊ መምርሒ ሒዙ ኣሎ። ብዘይካዚ፡ ቃላት ጥበብ ፈጣሪና ስለ ዝሓዘ፡ ጠቓምን ዜሐድስን መጽሓፍ ከም ዝዀነ ኣይትረስዕ። ቀትሪ ይኹን ለይቲ ብዛዕባ ሓሳባት ኣምላኽ ምስ እተስተንትንን ኣብ ቃል ኣምላኽ ዚርከብ ግብራዊ መምርሒ ብኸመይ ብብሉጽ መገዲ ኣብ ግብሪ ኸም እተውዕሎ ምስ እትሓስብን፡ ብዙሕ ብርታዐ ኽትረክብ ኢኻ። የሆዋ፡ ቃሉ ምንባብ ‘ተባዕን ብርቱዕን’ ምስ ምዃንን ምስ ‘ዘይምፍራህን’ ኣተሓሒዙ ገሊጽዎ ኣሎ።—እያ. 1:7-9።
6. ቃላት የሱስ እንታይ ኣወንታዊ ጽልዋ እዩ ኼሕድረልካ ዚኽእል፧
6 ኣብ ቃል ኣምላኽ፡ ዜህድእ ቃላት የሱስ ንረክብ ኢና። ቃላትን ትምህርትታትን የሱስ ንሰማዕቱ ዕረፍቲ ዚህብ እዩ ነይሩ። ንጕሁይ ልቢ የህድእ፡ ንድኹም የበርትዕ፡ ንእተጨነቐ የጸናንዕ ስለ ዝነበረ፡ ብዙሓት ብእኡ ይስሓቡ ነበሩ። (ማቴዎስ 11:28-30 ኣንብብ።) ካልኦት ብመንፈሳውን ብስምዒታውን ብኣካላውን መዳይ ንዜድልዮም ነገራት ፍቕራዊ ሓልዮት የርኢ ነበረ። (ማር. 6:30-32) ከምቲ የሱስ ነቶም ምስኡ ዚኸዱ ዝነበሩ ሃዋርያት ከም ዚሕግዞም ቃል ዝኣተወሎም፡ ንዓና እውን ኪሕግዘና ይኽእል እዩ። ሓገዙ ንምርካብ ከም ሃዋርያት ብኣካል ምስ የሱስ ክንከውን ኣየድልየናን እዩ። የሱስ ሰማያዊ ንጉስ ከም ምዃኑ መጠን፡ ይድንግጸልና እዩ። ስለዚ፡ ክትጭነቕ ከለኻ ‘ብግዜኡ ኺረድኣካ’ ይኽእል እዩ። ብዘይካዚ፡ ጭንቀት ክትጻወር ዜኽእለካ ተስፋን ትብዓትን ኪህበካ ይኽእል እዩ።—እብ. 2:17, 18፣ 4:16።
ብመንፈስ ኣምላኽ ዚፈሪ ኣምላኻዊ ባህርያት
7. መንፈስ ቅዱስ ኪውሃበካ ምስ እትሓትት እሞ፡ ኣምላኽ ምላሽ ምስ ዚህበካ ብኸመይ ኢኻ እትጥቀም፧
7 የሱስ፡ እቲ ሰማያዊ ኣቦና ነቶም ዚሓትትዎ ዘበሉ መንፈስ ቅዱሱ ኸም ዚህቦም ኣተስፍዩ እዩ። (ሉቃ. 11:10-13) እቲ ጭንቀትካ ዜፋዅስ ሳልሳይ መገዲ ኸኣ እዚ እዩ። እወ፡ ፍረ መንፈስ ምፍራይ ጭንቀትካ ኸተፋዅስ እትኽእለሉ ሓያል መገዲ እዩ። በቲ ንጡፍ ሓይሊ ኣምላኽ ዚፈሪ ኣወንታዊ ባህርያት፡ ባህርያት እቲ ዅሉ ዚኽእል ኣምላኽ ዜንጸባርቕ እዩ። (ገላትያ 5:22, 23 ኣንብብ፣ ቈሎ. 3:10) ፍረ መንፈስ ከተፍሪ ኸለኻ ኸኣ፡ ምስ ካልኦት ዘሎካ ርክብ ይመሓየሽ እዩ። በዚ ኸምዚ፡ ጭንቀት ኪፈጥር ዚኽእል ብዙሕ ኵነታት ከተወግድ ትኽእል ኢኻ። ፍረ መንፈስ ምፍራይ ብኸመይ ኪሕግዘካ ኸም ዚኽእል እስከ ሕሰብ።
8-12. ፍረ መንፈስ ኣምላኽ፡ ኬጨንቐካ ንዚኽእል ኵነታት ክትዋጽኣሉ ወይ ከተወግዶ ዚሕግዘካ ብኸመይ እዩ፧
8 “ፍቕሪ፡ ሓጐስ፡ ሰላም።” ንኻልኦት ብኣኽብሮት ክትሕዞም ምስ እትጽዕር፡ ነቲ ዚስምዓካ ኣሉታዊ ስምዒታት ብዝያዳ ኽትዋጽኣሉ ትኽእል ኢኻ። ብኸመይ፧ ሕውነታዊት ፍቕርን ኣኽብሮትን ተርኢ እንተ ዄንካ፡ ጭንቀት ዚፈጥር ነገራት ከተወግድ ትኽእል ኢኻ።—ሮሜ 12:10።
9 “ዓቕሊ፡ ለውሃት፡ ሕያውነት።” ነቲ፡ “ብናጻ ይቕረ እናተባሃሃልኩም፡ ንሓድሕድኩም ለዋሃትን ርሕሩሓትን ኩኑ” ዚብል ምዕዶ ምስ እትስዕብ ሰላማዊ ርክብ ኢኻ እትፈጥር። (ኤፌ. 4:32) በዚ ኸምዚ ድማ፡ ጭንቀት ኪፈጥር ዚኽእል ኵነታት ከተወግድ ትኽእል ኢኻ። ብሰንኪ ዘይፍጽምና ደቂ ሰብ ንዚፍጠር ኵነታት እውን ዝያዳ ውጽኢታዊ ብዝዀነ መገዲ ኽትዋጽኣሉ ትኽእል ኢኻ።
10 “እምነት።” ሎሚ፡ መብዛሕትኡ ግዜ ብዛዕባ ገንዘብን ጥሪትን ኢና እንጭነቕ። (ምሳ. 18:11) ስለዚ፡ የሆዋ ብፍቕሪ ተደሪኹ ኸም ዚሓልየልካ ብጽኑዕ ምስ እትኣምን፡ ንጭንቀትካ ኽትዋጽኣሉ ወይ ከተሰንፎ ትኽእል ኢኻ። ብኸመይ፧ ነዚ ኸምዚ ዝኣመሰለ ጭንቀት ነቲ ሃዋርያ ጳውሎስ፡ “በቲ ዘሎኩም . . . ዕገቡ” ኢሉ ብድራኸ መንፈስ ቅዱስ ዝሃቦ ምኽሪ ብምስዓብ ከተሰንፎ ትኽእል ኢኻ። ጳውሎስ ወሲኹ ኸምዚ በለ፦ “[ኣምላኽ] ‘ከቶ ኣይክሓድገካን፡ ከቶ እውን ኣይክጥንጥነካን እየ’ ኢሉ እዩ እሞ፡ . . . ስለዚ፡ ተቢዕና፡ ‘የሆዋ ረዳእየይ እዩ፣ ኣይፈርህን እየ። ሰብከ እንታይ ከይገብረኒ፧’ ክንብል ንኽእል ኢና።”—እብ. 13:5, 6።
11 “ልእመት፡ ርእሰ ግትኣት።” ነዚ ባህርያት እዚ ምምዕባል ክሳዕ ክንደይ ጠቓምን ውጽኢታውን ከም ዝዀነ ሕሰብ። በዚ ኸምዚ ድማ፡ ኬጨንቐካ ዚኽእል ተግባራት ካብ ምግባር ክትቍጠብ ትኽእል ኢኻ፣ “ምረትን ቍጥዓን ነድርን ታዕታዕን ጸርፍን” ምስ እተርሕቕ እውን ብዙሕ ክትጥቀም ኢኻ።—ኤፌ. 4:31።
12 ኣብታ “ሓያል ኢድ ኣምላኽ” ክንውከልን ‘ጭንቀትና ናብኡ ኽንድርብዮን’ ትሕትና የድልየና እዩ። (1 ጴጥ. 5:6, 7) ትሕትና እንተ ኣማዕቢልካ ድማ፡ ሞገስን ደገፍን ኣምላኽ ክትረክብ ኢኻ። (ሚክ. 6:8) ብዛዕባ እቲ ኣካላውን ኣእምሮኣውን ስምዒታውን ዓቕምኻ ሚዛናዊ ኣረኣእያ እንተ ኣልዩካ፡ ኣብ ኣምላኽ ስለ እትውከል፡ ብጭንቀት ኣይክትወሓጥን ኢኻ።
“ኣይትጨነቑ”
13. የሱስ፡ “ኣይትጨነቑ” ኺብል ከሎ እንታይ ማለቱ እዩ ነይሩ፧
13 ኣብ ማቴዎስ 6:34፡ “ኣይትጨነቑ” ዚብል ጽቡቕ ምኽሪ የሱስ ንረክብ ኢና። (ኣንብብ) ነዚ ምኽሪ እዚ ኣብ ግብሪ ምውዓል ግና ከቢድ ኰይኑ ኺስምዓና ይኽእል እዩ። የሱስ፡ “ኣይትጨነቑ” ኺብል ከሎ እንታይ ማለቱ እዩ፧ ኣገልጋሊ ኣምላኽ ፈጺሙ ኣይጭነቕን እዩ ማለቱ ኣይኰነን፣ ዳዊትን ጳውሎስን ተጨኒቖም ከም ዝነበሩ ድሮ ርኢና ኢና። ይኹን እምበር፡ የሱስ ንደቀ መዛሙርቱ፡ ዘይግቡእ ወይ ክቱር ጭንቀት፡ ጸገም ከም ዘይፈትሕ እዩ ዚነግሮም ነይሩ። ዝዀነት መዓልቲ ናይ ርእሳ ጭንቀት ስለ ዘለዋ፡ ክርስትያናት ንዝሓለፈ ጭንቀት ወይ ንጭንቀት መጻኢ ናብ ናይ ሎሚ ጭንቀት ኪውስኽዎ የብሎምን። ነቲ የሱስ ዝሃቦ ምኽሪ ኣብ ግብሪ ብምውዓል ካብ ከቢድ ጭንቀት ክንገላገል እንኽእል ብኸመይ እዩ፧
14. ብዛዕባ ሕሉፍ ንዚስምዓካ ጭንቀት ክትዋጽኣሉ እትኽእል ብኸመይ ኢኻ፧
14 ገሊኡ ጭንቀት፡ ሓደ ሰብ ቀደም ብዝገበሮ ጌጋ ወይ ብዘርኣዮ ድኽመት እዩ ዚልዓል። እቲ ሰብ ቅድሚ ሕጂ፡ ወይ ቅድሚ ሓያሎ ዓመታት ብዛዕባ ዝገበሮ ነገር በደለኛነት ኪስምዖ ይኽእል እዩ። ንጉስ ዳዊት፡ ‘ስሕተቱ ኣብ ልዕሊ ርእሱ ኣንጸላልዩ’ ኸም ዘሎ ዀይኑ ዚስምዖ ግዜያት ነይሩ እዩ። “ካብ ጓሂ ልበይ እተላዕለ ዓው ኢለ እግዕር ኣለኹ” እውን በለ። (መዝ. 38:3, 4, 8, 18) ኣብቲ ዅነታት እቲ፡ ዳዊት እንታይ ጥበባዊ ነገር እዩ ኺገብር ነይርዎ፧ እንታይከ ገይሩ፧ ኣብ ምሕረትን ይቕረታን የሆዋ ተወከለ። ብምትእምማን ከኣ፡ “ኣበሳኡ እተሓድገሉ . . . ሕጉስ እዩ” በለ።—መዝሙር 32:1-3, 5 ኣንብብ።
15. (ሀ) ብዛዕባ ህሉው ኵነታት ክትጭነቕ ዘይብልካ ስለምንታይ ኢኻ፧ (ለ) ጭንቀት ንምንካይ እንታይ ግብራዊ ስጕምትታት ክትወስድ ትኽእል፧ (“ ጭንቀት ንምንካይ ዚሕግዝ ግብራዊ ስጕምትታት” ዘርእስታ ሳጹን ርአ።)
15 ሓድሓደ ግዜ፡ ብዛዕባ ህሉው ኵነታት ትጭነቕ ትኸውን። ንኣብነት፡ ዳዊት መዝሙር 55 ኪጽሕፍ ከሎ፡ ብዛዕባ ህይወቱ ፈሪሁ ነበረ። (መዝ. 55:2-5) ይኹን እምበር፡ ጭንቀት ነቲ ኣብ የሆዋ ዘለዎ ምትእምማን ኬጥፍኣሉ ኣይፈቐደን። ብዛዕባ ጸገማቱ ብትግሃት እኳ እንተ ጸለየ፡ ምንጪ እቲ ጸገም ምእንቲ ኼወግድ ግብራዊ ስጕምትታት ኪወስድ ኣድላዪ ኸም ዝዀነ ግና ተረዲኡ ነበረ። (2 ሳሙ. 15:30-34) ካብ ዳዊት ክትምሃር ኣሎካ። ጭንቀት ኪዕብልለካ ኣብ ክንዲ እትፈቅድ፡ ንዅነታትካ ኽትዋጽኣሉ ዜኽእለካ ግብራዊ ስጕምቲ ውሰድ እሞ፡ የሆዋ ኸም ዚሓልየልካ ምሉእ ብምሉእ ተኣማመን።
16. ትርጉም ስም ኣምላኽ ንእምነትካ ዜደልድላ ብኸመይ እዩ፧
16 ሓደ ክርስትያን ብዛዕባ ኣብ መጻኢ ኪኸውን ዚኽእል ነገራት ኣዝዩ ይጭነቕ ይኸውን። ይኹን እምበር፡ ብዛዕባ ገና ዘየጋጠመ ነገራት ክትጭነቕ የብልካን። ስለምንታይ፧ መብዛሕትኡ ግዜ፡ ከምቲ ዝፈራህናዮ ኸየጋጥም ይኽእል እዩ። ብዘይካዚ፡ ኣምላኽ ኪቈጻጸሮ ዘይክእል ኵነታት ስለ ዘየሎ፡ ንጭንቀትካ ናብኡ ኽትድርብዮ ትኽእል ኢኻ። ስሙ፡ “የኽውን” ዚብል ትርጉም ኣለዎ። (ዘጸ. 3:14) እዚ ዜደንቕ ትርጉም መለኮታዊ ስም ድማ፡ ኣምላኽ ነቲ ንኣገልገልቱ ዘለዎ ዕላማ ኸም ዚፍጸም ኪገብሮ ኸም ዚኽእል የረጋግጸልና። ኣምላኽ ንእሙናቱ ዓስቢ ኸም ዚህቦም፡ ንዝሓለፈን ንናይ ሎምን ንናይ መጻእን ጭንቀት ኪዋጽእሉ ድማ ከም ዚሕግዞም ርግጸኛ ኽትከውን ትኽእል ኢኻ።
ካብ ልቢ ሓሳብ ንሓሳብ ተለዋወጥ
17, 18. ጽቡቕ ሓሳብ ንሓሳብ ምልውዋጥ ንጭንቀትካ ኽትዋጽኣሉ ዚሕግዘካ ብኸመይ እዩ፧
17 ጭንቀትካ ኽትዋጽኣሉ ዚሕግዘካ ራብዓይ መገዲ፡ ጽቡቕ ሓሳብ ንሓሳብ ምልውዋጥ፡ ማለት ስምዒትካ ንእትኣምኖ ፈታዊኻ ምክፋል እዩ። ብዛዕባ እቲ ዜጨንቐካ ነገራት ሚዛናዊ ዝዀነ ኣረኣእያ ምእንቲ ኺህልወካ ኻብ መጻምድትኻ፡ ካብ ናይ ቀረባ ዓርክኻ፡ ወይ ካብ ሓደ ሽማግለ ጉባኤ ሓገዝ ክትረክብ ትኽእል ኢኻ። “ኣብ ልቢ ሰብ ዝሓደረ ጭንቀት ንዕኡ ይኸብዶ፣ ጽቡቕ ቃል ግና የሐጕሶ።” (ምሳ. 12:25) ብዛዕባ እቲ ዜተሓሳስበካ ነገራት ብግልጽን ብቕንዕናን ምምይያጥ ንጭንቀትካ ኽትዋጽኣሉ ኺሕግዘካ ይኽእል እዩ። መጽሓፍ ቅዱስ፡ “ምኽሪ ኣብ ዘይብሉ፡ ውጥናት ይፈሽል፣ ብብዙሓት ኣማኸርቲ ግና ዕማም ይዕመም” ይብለና።—ምሳ. 15:22።
18 የሆዋ ብሰሙናዊ ኣኼባታት ጉባኤ ኣቢሉ እውን ክርስትያናት ንጭንቀቶም ኪዋጽእሉ ይሕግዞም እዩ። ኣብኡ ምስቶም ብዛዕባኻ ዚግደሱን ኬተባብዑኻ ዚደልዩን ኣመንቲ ዝዀኑ ብጾትካ ኽትሓብር ትኽእል ኢኻ። (እብ. 10:24, 25) እቲ ኣብኡ እትረኽቦ ‘ምትብባዕ፡’ መንፈሳዊ ስንቅኻ ኽትመልእን ንጭንቀትካ ኽትዋጽኣሉን ይሕግዘካ እዩ።—ሮሜ 1:12።
ምስ ኣምላኽ ዘሎካ ርክብ —ብርታዐ እትረኽበሉ ብሉጽ መገዲ
19. ምስ የሆዋ ዘሎካ ርክብ ከም ዜበርትዓካ ኽትተኣማመን እትኽእል ስለምንታይ ኢኻ፧
19 ሓደ ኣብ ካናዳ ዚነብር ሽማግለ ጉባኤ፡ ጭንቀቱ ናብ ኣምላኽ ምድርባዩ ኽሳዕ ክንደይ ኣገዳሲ ኸም ዝዀነ ብኸመይ ከም ዝፈለጠ እሞ ንርአ። እቲ ሓው መምህርን ኣማኻርን ኰይኑ ሓያል ውጥረት ዚፈጥር ስራሕ ይሰርሕ ነበረ፣ ብሕማም ጭንቀት እውን ይሳቐ ነበረ። እሞኸ ንጭንቀቱ እተዋጽኣሉ ብኸመይ እዩ፧ ንሱ ኸምዚ በለ፦ “ምስ የሆዋ ዘሎኒ ርክብ ምድልዳል፡ ንስምዒታዊ ብድሆታት ክዋጽኣሉ ዚሕግዝ ካብ ኵሉ ዝበለጸ ብርታዐ ዀይኑ ረኺበዮ እየ። ክትጭነቕ ከለኻ፡ ደገፍ ናይ ሓቂ ፈተውትኻን መንፈሳውያን ኣሕዋትካን እውን ሓጋዚ እዩ። ንሰበይተይ ከኣ ብዛዕባ ስምዒታተይ ብግልጽን ብቕንዕናን እነግራ እየ። ካልኦት ሽማግለታትን ሓላው ወረዳን ብዛዕባ እቲ ዜጨንቐኒ ነገራት ሚዛናዊ ዝዀነ ኣረኣእያ ኺህልወኒ ብዙሕ ሓጊዞምኒ እዮም። ብዘይካዚ፡ ሕክምናዊ ሓገዝ ረኺበ፡ ኣብ ኣጠቓቕማ ግዜይ ምትዕርራይ ገይረ፡ ንምዝንጋዕን ንምውስዋስ ኣካላትን ዚኸውን ግዜ ድማ መዲበ እየ። በብቝሩብ ከኣ፡ ጭንቀተይ ክቈጻጸር ጀሚረ። ክቈጻጸሮ ዘይክእል ነገራት ኬጋጥመኒ ኸሎ ድማ፡ ኣብ የሆዋ እየ ዝውከል።”
20. (ሀ) ንጭንቀትና ናብ ኣምላኽ ክንድርብዮ እንኽእል ብኸመይ ኢና፧ (ለ) ኣብ እትቕጽል ዓንቀጽ እንታይ ኢና ኽንርኢ፧
20 ብሓፈሻ፡ ልባዊ ጸሎት ብምቕራብን ቃል ኣምላኽ ብምንባብን ብዛዕባኡ ብምስትንታንን ጾርና ናብ ኣምላኽ ምድርባይ ክሳዕ ክንደይ ኣገዳሲ ምዃኑ ርኢና ኢና። ፍረ መንፈስ ኣምላኽ ምፍራይ፡ ንእንኣምኖ ፈታዊና ስምዒትና ምክፋል፡ በቲ ዚሃንጽ ክርስትያናዊ ሕውነት ምብርታዕ ኣገዳሲ ምዃኑ እውን ርኢና ኢና። ኣብ ዚቕጽል ዓንቀጽ፡ የሆዋ ኸም ዚኽሕሰና ተስፋ ብምሃብ ብኸመይ ብዝያዳ ኸም ዚሕብሕበና ኽንርኢ ኢና።—እብ. 11:6።


text:
ንቕሑ! መጋቢት 2015
ኣምላኽ ኣሎ ድዩ፧ ብዛዕባ እዚ ምፍላጥካ ዚጸልወካ ብኸመይ እዩ፧
ስፍሓት እቲ መልሲ ኼገርመካ ይኽእል እዩ።
ኣምላኽ ኣሎ ድዩ፧ ብዛዕባ እዚ ምፍላጥካ ዚጸልወካ ብኸመይ እዩ፧
ነቲ ብዙሓት ሰባት ከም ኪምለስ ዘይክእል ወይ ከም ዘየገድስ ገይሮም ዚርእይዎ ሕቶ፡ መልሱ ኽትፈልጦ ኣገዳሲ ድዩ፧
ኣትኵሮ ኣብ ኣፍሪቃ
ከይተነግረሉ ዚሓልፍ ጉቦን ዘይሕጋዊ ሃድን ሓርሽን ዜመሳስሎ ነገራት ኣሎ።
ምስ እንዳ ኣሕሙ ተሳኒኻ ምንባር
ምስ እንዳ ኣሕሙ ዜጋጥም ጸገም፡ ኣብ ሓዳርካ ጸገም ንኸየምጽእ ኪሕግዘካ ዚኽእል ሰለስተ ምኽሪ።
ንኽፍልታት ዓለም ዝመቓቐለ ኣዋጃት
ኣብ ደቡብ ኣመሪካ ኻብ ዘለዋ ሃገራት፡ ኣብ ብራዚል ጥራይ ብቐንዱ ፖርቱጋልኛ ዚዝረብ ስለምንታይ እዩ፧
ጽሩይ ኣየርን ብርሃን ጸሓይን—ባህርያዊ “ጸረ ነፍሳት”
ዘመናዊ ስነ ፍልጠት፡ ንልክዕነት እቲ ኣብ 1800ታት እተገብረ መጽናዕቲ ዜረጋግጽ እዩ።
ጠላዕ
ጕድኣት ዘይብሉ መዘናግዒ ድዩ፧
ዜደንቕ ናይ ምስማዕ ክእለት እታ ዝዓበየት ግዝዋ ስምዒ
በተን ደቀቕቲ ኣእዛና፡ ካብ ካልእ እንስሳ ዚበልጽ ነገር ክትገብር ትኽእል እያ።


text:
1ኢየሱስ ብመንገዲ ኽኃልፍ እንተሎ ዕዉር ኮይኑ ዝተወለደ ሓደ ሰብ ረአየ። 2ደቀ መዛሙርቱ ድማ መምህር! እዝ ሰብ እዙይ ዕዉር ኮይኑ ዝተወለደ ብናይ መን ኃጢኣት እዩ? ብናይ ርእሱ ድዩ ወይ ብናይ ወለዱ? ኢሎም ጠየቕዎ። 3ኢየሱስ ከዓ ግብሪ እግዚኣብሔር ኣብኡ ምእንቲ ኽግለጽ ድኣ እምበር ብናይ ርእሱ ወይ ብናይ ወለዱ ኃጢኣት ኣይኮነን። 4ሓደኳ ኽሠርሐላ ዘይከኣሎ ለይቲ ትመጽእ ኣላ እሞ መዓልቲ እንተላ ግብሪ እቲ ዝለኣኸኒ ኽሠርሕ ይግብአኒ እዩ። 5ኣብ ዓለም እንተለኹ ናይ ዓለም ብርሃን እየ፤ ኢሉ መለሰሎም። 6እዙይ ኢሉ ናብ ምድሪ እንትፍ በለ፤ በቲ ምራቑውን ጸብሪ ገበረ፤ በቲ ጸብሪ ኸዓ ኣዒንቲ እቲ ዕዉር ለኸየ እሞ 7 ኬድካ ኣብ ቀላይ ሰሊሆም ተሓጸብ በሎ። ሰሊሆም ማለት ዝተልኣኸ ማለት እዩ። ንሱውን ከይዱ ተሓጸበ እሞ እናረአየ ተመለሰ። 8እቶም ጐረባብቱን እቶም ቅድም እንትልምን ዝርእይዎ ዝነበሩን እዙይ ድኣ እቲ ኣብ መንገዲ ተቐሚጡ ዝልምን ዝነበረዶ ኣይኮነን? በሉ። 9ገሊኦም ንሱ እዩ! በሉ፤ ገሊኦም ከዓ ንእኡ ደኣ እዩ ዝመስል እምበር ንሱ ኣይኮነን! በሉ፤ ንሱ ግና ኣነ እየ! በለ። 10ስለዙይ ንሳቶም ከመይ ኢለን ደኣ ኣዒንትኻ ተኸፍታ? በልዎ። 11ንሱ ኸዓ እቲ ኢየሱስ ዝብሃል ሰብ ጸብሪ ገይሩ ኣዒንተይ ለኽዩ ናብ ሰሊሆም ኪድ እሞ ተሓጸብ› በለኒ፤ ከይደ ምስ ተሓጸብኩ ድማ ረአኹ፤ ኢሉ መለሰሎም። 12ንሳቶም ከዓ እቲ ሰብኣይ እቱይከ ኣበይ ኣሎ? በልዎ፤ ንሱ ድማ ኣይፈልጥን በሎም። 13ሽዑ ነቲ ዕዉር ዝነበረ ናብ ፈሪሳውያን ወሰድዎ። 14እታ ኢየሱስ ጸብሪ ገይሩ ኣዒንቱ ዝኸፈተላ መዓልቲ ኸዓ ሰንበት ነበረት። 15ስለዙይ ፈሪሳውያን ከመይ ኢሉ ኸም ዝረአየ መሊሶም ጠየቕዎ። ንሱ ድማ ፀብሪ ኣብ ኣዒንተይ ገበረለይ፤ ተሓጸብኩ እሞ ረአኹ በሎም። 16ሽዑ ኻብቶም ፈሪሳውያን ገሊኣቶም እዝ ሰብኣይ እዙይ ሰንበት ስለ ዘየኽብር ካብ እግዚኣብሔር ኣይኮነን በሉ፤ ካልኦት ድማ ኃጢኣተኛ ሰብ ደኣ ኸመይ ገይሩ ኸምዙይ ዝበለ ተኣምራት ክገብር ይኽእል? በሉ። ኣብ መንጎኣቶም ከዓ ምፍልላይ ኮነ። 17ሽዑ መሊሶም ነቲ ዕዉር ንስኻኸ ኣዒንትኻ ኸፊቱልካ እዩ እሞ ብዛዕባኡ እንታይ ትብል? በልዎ፤ ንሱ ድማ ነቢይ እዩ! በሎም። 18እቶም ኣይሁድ ግና ንወለዲ እቲ ኣዒንቱ ዝተኸፍታሉ ሰብ ክሳዕ ዝጽውዑ ዕዉር ነይሩስ ከም ዝረአየ ኣይኣመንዎን ነበሩ። 19ስለዙይ እቲ ብዕዉሩ ተወሊዱ እትብልዎ ወድኹም እዙይ ድዩ? ሕዚ ደኣ ኸመይ ኢሉ ኽርኢ ኸኣለ? ኢሎም ጠየቕዎም። 20እቶም ወለዱ ድማ እዙይ ወድና ኸም ዝኾነን ብዕዉሩ ኸም ዝተወልደን ንፈልጥ። 21ሕዚ ግና ኸመይ ኢሉ ኽርኢ ኸም ዝኸኣለ ኣይንፈልጥን፤ ኣዒንቱውን መን ከም ዝኸፈተሉ ኣይንፈልጥን፤ ንእኡ ጠይቕዎ፤ ንሱ ዓብዪ እዩ፤ ብዛዕባ ርእሱ ባዕሉ ኽዛረብ ይኽእል እዩ፤ ኢሎም መለሱ። 22እቶም ወለዱ ንኣይሁድ ስለ ዝፈርኁ እዮም እዙይ ዝበሉ። ኣይሁድ ንሱ ክርስቶስ እዩ ኢሉ ንዝመስከረ ካብ ቤተ ጸሎቶም ክሰጕዎ ተሰማሚዖም ነበሩሞ። 23ስለዙይ እዮም እቶም ወለዱ ንሱ ዓብዪ እዩሞ ጠይቕዎ፤ ዝበሉ። 24ሽዑ ነቲ ዕዉር ዝነበረ ሰብኣይ ካልኣይ ጊዜ ጸዊዖም ንእግዚኣብሔር ክብሪ ሃብ፤ ንሕና እዝ ሰብኣይ እዙይ ኃጢኣተኛ ምዃኑ ኢና እንፈልጥ በልዎ። 25ንሱ ድማ መሊሱ ኣነስ ኃጥእ ከም ዝኾነ ኣይፈልጥን፤ ዕዉር ከም ዝነበርኩን ሕዚ ግና እርኢ ኸም ዘለኹን እዛ ሓንቲ ነገር እዚኣ እየ ዝፈልጥ፤ በሎም። 26ንሳቶም ከዓ እንታይከ ገበረልካ? ከመይ ገይሩኸ ኣዒንትኻ ኸፈተልካ? በልዎ። 27ንሱ ድማ ቅድሚ ሕዚ ነጊረኩም ኣይሰማዕኹምን፤ ንምንታይ መሊስኩም ክትሰምዑ ትደልዩ ኣለኹም? ንስኻትኩምውንዶ ደቀ መዛሙርቱ ኽትኮኑ ትደልዩ ኢኹም? በሎም። 28ንሳቶም ድማ ጸረፍዎ ደቀ መዝሙሩስ ንስኻ ኢኻ፤ ንሕና ግና ደቀ መዛሙርቲ ሙሴ ኢና። 29ንሕናስ እግዚኣብሔር ንሙሴ ከም ዝተዛረቦ ንፈልጥ ኢና፤ እዙይ ግና ካበይ ከም ዝኾነ ኣይንፈልጥን ኢና በልዎ። 30እቲ ሰብኣይ ከዓ ካበይ ምዃኑ ዘይምፍላጥኩም ዘገርም እዩ! ንኣይ ግና ኣዒንተይ ከፊቱለይ። 31እግዚኣብሔር ንዝፈርኆን ፍቓዱ ንዝፍጽምን እዩ ዝሰምዕ እምበር ንኃጥኣን ከምዘይሰምዖም ንፈልጥ ኢና። 32ዓለም ካብ ዝፍጠር ጀሚሩ ብዕዉሩ ንዝተወለደ ሰብ ኣዒንቱ ኸፊቱሉ ዝብሃል ከቶ ኣይተሰምዐን። 33እዝ ሰብ እዙይ ካብ እግዚኣብሔር እንተ ዘይኸውን ሓደኳ ኽገብር ኣይምኸኣለን ነይሩ፤ ኢሉ መለሰሎም። 34ንሳቶም ከዓ ንስኻ ኲለንትናኻ ብኃጢኣት ዝተወለድካ እንተለኻስ ንኣና ኽትምህረና? ኢሎም ካብ ቤተ ጸሎቶም ኣውጽእዎ። 35ኢየሱስ ናብ ወፃኢ ኸም ዘውጽእዎ ሰምዐ፤ ምስ ረኸቦ ድማ ብወዲ ሰብዶ ተኣምን ኢኻ? 36ንሱ ኸዓ ጐይታይ! ብእኡ ኽኣምንስ መን እዩ ንሱ? ኢሉ መለሰ። 37ኢየሱስ ድማ ርኢኻዮ ኣለኻ፤ እዝ ሕዚ ምሳኻ ዝዛረብ ዘሎ ንሱ እዩ በሎ። 38ንሱ ኸዓ ጐይታ! ኣኣምን እየ ኢሉ ሰገደሉ። 39ኢየሱስ ድማ ኣነ እቶም ዘይርእዩ ምእንቲ ኽርእዩ እቶም ዝርእዩ ኸዓ ምእንቲ ኽዓውሩ ንፍርዲ እየ ናብዛ ዓለም እዚኣ መጺአ ዘለኹ በለ። 40ካብቶም ምስኡ ዝነበሩ ፈሪሳውያን ገሊኣቶም ነዙይ ሰሚዖም ንሕናኸ ዕዉራት ምዃንና ዲና? በልዎ። 41ኢየሱስ ድማ ዕዉራት እንተ ትኾኑስ ኃጢኣት ኣይምኾነኩምን ነይሩ፤ ሕዚ ግና ንርኢ ኢና› ትብሉ ስለ ዘለኹም ኃጢኣትኩም ኣባኻትኩም ይነብር ኣሎ በሎም።
Copyright
Learn More


text:
Erena on Facebook
ላዕለዋይ ልኡኽ ቀጠር ድሕሪ ናይ ኣርባዕተ ዓመታት ንመጀመርያ እዋኑ ናብ ኢትዮጵያ በጺሑ
Radio Erena: 21 December 2016
ብሚኒስተር ጉዳያት ወጻኢ ሸኽ መሓመድ ቢን ዓብዱል ራሕማን ኣል ታኒ ዝምራሕ ላዕለዋይ ልኡኽ ቀጠር ኣብ ኢትዮጵያ ወግዓዊ ናይ ስራሕ ምብጻሕ ከምዝፈጸመ ካብ ኣዶሓ ዝተፈነወ ዜና ኣፍሊጡ።
እቲ ልኡኽ ብሰንበት 18 ታሕሳስ ኣብ ኣዲስ ኣበባ ድሕሪ ምብጽሑ፣ ምስ ቀዳማይ ሚኒስተር ኣቶ ሃይለማርያም ደሳለንኝ ሚኒስተር ጉዳያት ወጻኢ ኢትዮጵያን ብምርኻብ ብዛዕባ ዝምድና ክልትኤን ሃገራት ዝመሓየሸሉ ኣገባባት ተዘራሪቡ።
ላዕለዋይ ልኡኽ ቀጠር ናብ ኢትዮጵያ ናይ ሰለስተ መዓልታት ወግዓዊ ናይ ስራሕ ምብጻሕ ክፍጽም ድሕሪ ኣርባዕተ ዓመታት ንመጀመርያ እዋን'ዩ።
ኢትዮጵያ፣ ብጉዳይ ተቓወምቲ ኦጋዴንን ፈነወ መደበር ቴሌቪዥን ኣልጀዚራን ንቀጠር ድሕሪ ምውቓሳ፣ ዝምድና ክልቲኤን ሃገራት ደስኪሉ ምጽንሑ ይፍለጥ።
ኣብ ቀርኒ ኣፍሪቃ፣ ምስ ጅቡቲ፣ ሱዳንን ኤርትራን ዝሓሸ ዝምድና ከምዘለዋ ዝንገረላ ቀጠር፣ ኣብዚ እዋን'ዚ ድማ ዝምድንኣ ምስ ኢትዮጵያ ናብ ንቡር ንምምላሱ ተበግሶ ወሲዳ ኣላ።
ላዕለዋይ ልኡኽ ቀጠር፣ ሓደ ሰሙን ድሕሪ'ቲ ብኣማኻሪ ንጉስ ሳልማን ኣሕማድ ኣልኻጢብ ዝምራሕ ላዕለዋይ ልኡኽ ስዑዲ ዓረብ ናብ ኢትዮጵያ ምብጽሑ'ዩ፣ ናብ ሃገር ኣትዩ።
ሚኒስተር ጉዳያት ውጻኣ ቀጠር ናብ ኢትዮጵያ ምብጻሕ ዝፍጽም ዘሎ፣ መንገዲ ኣየር ቀጠር ናብ ኤርትራ ዘካይዶ ዝነበረ ናይ መጓዓዝያ በረራታት ካብ 4 ታሕሳስ ደው ድሕሪ ምባሉ'ዩ።
=======================


text:
Erena on Facebook
ኣብ ኣስመራ፣ ከባቢ ቀሓውታ፣ ኣብ ድሮ ልደት ፈረንጂ ኣብ ጸሎት ዝነበሩ 10ታት ኣመንቲ ክርስትና ተቐይዶም
Radio Erena: 28 December 2016
መንግስታት ዝተፈላለየ ሃገራት ዓለም ብምኽንያት በዓላት ልደትን ሓድሽ ዓመትን ንእሱራት ምሕረት ኣብ ዝገብርሉ ዘለዉ እዋን፣ መንግስቲ ኤርትራ ድማ ኣብ ከተማ ኣስመራ፣ ከባቢ ቀሓውታ፣ ኣብ ጸሎት ዝነበሩ 10ታት ኣመንቲ ክርስትና ከምዝቐየደ ምንጭታት ሬድዮ ኤረና ሓቢሮም።
ሓይልታት ጸጥታ መንግስቲ ኤርትራ፣ ነቶም ኣብ ቀሓውታ ኣብ ዝርከብ መንበሪ ገዛ፣ ኣብ ድሮ ልደት ፈረንጂ፣ ጾምን -ጸሎትን ዝገብሩ ዝነበሩ 10ታት ኤርትራውያን፣ ጫማታቶም ብምምንዛዕ፣ ጥራይ ኣእጋሮም ፒክ-ኣፕ ኣብ ዝዓይነታ መኪና ጽዒኖም ናብ ዘይተፈልጠ ቦታ ከምዝወሰድዎም እቶም ምንጭታት ኣረጋጊጾም።
ስድራቤታት እቶም፣ ኣብ ድሮ ልደት ፈረንጂ ዝተቐየዱ ኤርትራውያን ኣመንቲ ክርስትና፣ ኣብ ፈቐዶ ኣብያተ ማእሰርቲ ይደልይዎም ከምዘለው ኣመልኪቶም።
ኣብ ኤርትራ፣ ኣብ መንበሪ ኣባይቲ ብእኩብ ኣብ ጸሎት ንዝጸንሑ ኣመንቲ ዝተፈላለየ እምነታት ምቕያድ ንቡር ተእርዮ'ዩ።
እንተኾነ፣ እዚ ኣብ ድሮ ልደት ፈረንጅን ሓድሽ ዓመትን ዝተፈጸመ ማእስርቲ ዜጋታት፣ መንግስታት ሃገራት ዓለም ብምኽንያት እዚ በዓላት፣ ኣሽሓት እሱራት ዜጋታቶም ብምሕረት ኣብ ዝፈትሕሉ ዘለዉ እዋን።
ኣብ ኤርትራ ካብ ዝርከቡ እሱራት፣ መብዛሕቶም ጉዳዮም ብቤት ፍርዲ ዘይተራእየን ሕጋዊ መስርሕ ዘይክተልን ብምዃኑ፣ ዝተኣስርሉ ምኽንያት ይኹን ዝፍትሕሉ ዕለት ከይፈለጡ ንዓመታት ኣብ ኣብያተ ማእሰርቲ ከምዝበልዩ ይፍለጥ።
ኣብ ኤርትራ፣ ብጉዳይ ሃይማኖት፣ ፖለቲካ፣ ስግረ ዶብን ካልእን ዝተቐየዱ፣ ልዕሊ 90 ዓመት ዝዕድሚኦም ፓትርያርክ ኦርቶዶክሳዊት ተዋህዶ ቤተክርስትያን ኤርትራ፣ ኣቡነ ኣንጦንዮስ ዝርከብዎም ልዕሊ 10 ሽሕ እሱራት ከምዘለዉ ጸብጻባት ይሕብሩ።
=======================


text:
ብ27 ሰነ 2016 ኣብ ሞንጎ ኣሃዱታት ስለያ ናይ መንግስታት ኤርትራን ኢትዮጲያን ኣብ ከባቢ ግንባር ዓሰብ ንኣስታት 45 ደቓይቕ ዝቐጸለ ፉኽስ ዝበለ ርጽም ከም ዝነበረ ምንጭታት መድረኽ ሓቢሮም። ድሕሪ እቲ ናይ ኣጋር ግጥም ውን ን15 ደቓይቕ ዝኸውን ናይ ሞርታር ተኹሲ ከም ዝቀጸለ ብእዋኑ ድማ ከምዘቓረጸ እቲ ሃበሬታ ወሲኹ ኣረዲኡ። ጠንቂ ናይቲ ረጽሚን ዝወረደ ክሳራን ብዝምልከት ዝተሓበረ እኳ እንተዘየለ ፥ኣብ መንጎ ክልቲኡ ወገን ዘሎ ምፍጣጥን ቀጻሊ ስለያዊ ኮለላታን ተደጋጋሚ ረጽሚ የስዕብ ምህላዉ ይፍለጥ።
ብኻልእ ወገን ኣብ ኩሉ ግንባራት ብክልቲኡ ወገን ንመጠነ ሰፊሕ ዝመስል ኩናት ምድላዋት ይግበር ምህላዉ ምንጭታት ሓቢሮም።
ብዘይካ እቲ ኣብ ግንባራት ዛላምበሳን ጸሮናን ባድመን ብኽልቲኡ ወገን ኪካየድ ዝጸንሐ ሰራዊትን ኣጽዋርን ናይ ምጉራት ንጥፈታት፥ ኣብ ግንባር ዓሰብ ወን ብዝሒ ዘለዎ ኣጽዋራትን ከበድቲ ብረትን ብኽልቲኡ ወገን ኣብ ምጽጋዕ ከምዝርከብ እቶም ምንጭታት ገሊጾም።
እቲ ምድላዋት ከም ድፍዓት ምስራሕ፥ ንሕክምና ዝኮኑ ንቑጣታት ምድላው፥ ውሰንቲ ቦታታት ብፈንጂ ምሕጻር ዝኣመሰሉ ንጥፈታት ዘጠቓለለ ኮይኑ ብዕለት 30 ሰነ ነፈርቲ መንግስቲ ኢትዮጵያ ኣብ ከባቢ ባድመን ጸሮናን ናይ ስለያ ነፈርቲ ዘንብየን ከምእተመለሳ ውን ተረጋጊጹ።
ብኻልእ ወገን ብኣንጻር እቲ ኣብ ዶባት ዝረአ ዘሎ ምንቅስቓስ፥ ኣብ ፖለቲካውን ዲፕሎማስያውን መዳይ ናይቲ ዞባ፥ ክልቲኤን ሃገራት ናብ ኩናት ከምዘይከዳ ዝእምት ጭብጥታት ምህላዉ ዝገለጹ ካልኦት ምንጭታት፥ እቲ ኣብ ባይታ ዝግበር ዘሎ ምንቅስቓስ ምስቲ ብኽልቲኦም መንግስታት ተወሲዱ ዘሎ ፖለቲካዊ ውሳነ ዘይሳነ ሙኻኑን፥ እዚ ዝግበር ዘሎ ምድላዋት ዕላምኡ ብንጹር ንምፍላጥ ከምዘጸግምን ኣብ ዲፕሎማስያውን ፖለቲካውን ዓንኬላት ዝርከቡ ምንጭታት መድረኽ የገንዝቡ።


text:
1እምበኣር ክርስቶስ ብሥጋኡ መከራ ኻብ ተቐበለ ንስኻትኩምውን በዚ ሓሳብዙይ ጠንኪርኩም ተዓጠቑ፤ ብሥጋኡ መከራ ዝተቐበለ ሰብ ኃጢኣት ኣይገብርን እዩሞ። 2ደጊም በቲ ኣብ ምድሪ ኽትነብሩሉ ዝተውሃበኩም ተሪፉ ዘሎ ሕይወትኩም ፍቓድ እግዚኣብሔር እምበር ትምኒት ሥጋኹም ኣይትገብሩን ኢኹም። 3እምበኣር እቲ ብዕብዳን ብፍትወት ሥጋ ብስኽራን ብጓይላ ዓቐን ብዘይብሉ መስተ ኣጸያፊ ብዝኾነ ኣምልኾ ጣዖት ክትነብሩ እንተለኹም ከምቲ ኣሕዛብ ዝደልይዎ እናገበርኩም ዘኅለፍኩምዎ ዘመን የኣክል። 4ናብቲ ዘጸይፍ ርኽሰት ምስኣቶም ስለ ዘይጐየኹም ይግረሙ፤ ንኣኻትኩም ከዓ ይጸርፉኹም ኣለዉ። 5እዚኣቶም ነቲ ንሕያዋንን ንምዉታንን ክፈርድ ተዳልዩ ዘሎ መልሲ ኽህቡሉ እዮም። 6እቶም ሕዚ ሞይቶም ዘለዉ ከም ሰብ ብሥጋ እንተ ተፈርዱ እኳ ብመንፈስ ግና ኸም እግዚኣብሔር ብሕይወት ምእንቲ ኽነብሩ ወንጌል ተሰብከሎም። 7ናይ ኲሉ ነገር መወዳእታ ቐሪቡ እዩሞ ብትግሃት ምእንቲ ኽትጽልዩ ርእስኹም እትመልኩን ጥንቁቓትን ኩኑ። 8ፍቕሪ ብዙኅ ኃጢኣት ትኸድን እያሞ ቅድሚ ኹሉ ንስንሳትኩም ብምሉእ ልቢ ተፋቐሩ። 9ብዘይ ምንጽርጻር ተቐበልቲ ጋሻ ኹኑ። 10ናይቲ ብዙኅ ዝዓይነቱ ጸጋ እግዚኣብሔር እሙናት ኣገልገልቲ ብምዃን ነፍስ ወከፍኩም ከምቲ ዝተቐበልኩምዎ ውህብቶ ጸጋ ሓደ ነቲ ሓደ የገልግል። 11እቲ ዝምህር ቃል እግዚኣብሔር ይምሃር፤ እቲ ዘገልግል በቲ እግዚኣብሔር ዝሃቦ ኃይሊ የገልግል፤ እዙይ ከዓ እግዚኣብሔር ብኢየሱስ ክርስቶስ ብዂሉ ነገር ምእንቲ ኽምስገን እዩ። ክብርን ሥልጣንን ንዘለዓለመ ዓለም ንእኡ ይኹኖ! ኣሜን። 12ኣቱም ፍቑራተይ! ከም ሓዊ ዘቃጽል ፈተና ኽረኽበኩም እንተሎ ሓድሽ ነገር ከም ዝበጽሐኩም ኴንኩም ኣይትገረሙ። 13ናይ ክርስቶስ መከራ ኽትካፈሉ እንተለኹም ተሓጐሱ፤ ንሱ ብግርማ ኽግለጽ እንተሎ ኬርና ኽትሕጐሱ ኢኹም። 14ምእንቲ ስም ክርስቶስ እንተ ተጸረፍኩም እቲ ኽቡር መንፈስ እግዚኣብሔር ኣባኻትኩም ስለ ዝኃድር ብፁኣን ኢኹም። 15ሓደኳ ኻባኻትኩም ቀታሊ ወይ ሰራቒ ወይ ገባር ክፉእ ወይ ኣብ ነገር ካልኦት ኢዱ ዘእቱ ብምዃኑ መከራ ዝቕበል ኣየሃሉኹም። 16ክርስቲያን ብምዃኑ እንተ ተሳቐየ ግና ስለ እዝ ስም እዙይ ንእግዚኣብሔር የመስግን እምበር ኣይኅፈር። 17ጊዜ ፍርዲ ቐሪቡ እዩ፤ ዝጅምሮ ኸዓ በቶም ኣብ ቤተ እግዚኣብሔር ዘለዉ እዩ። ብኣና ዝጅምር ካብ ኮነኸ መወዳእታ እቶም ንወንጌል እግዚኣብሔር ዘይእዘዙ ደኣ እንታይ ክኸውን እዩ? 18 እቲ ጻድቕ ብጭንቂ ዝድኅን ካብ ኮነ እቲ ዓማፂን ኃጥእን ድኣ ከመይ ክኸውን እዩ? 19እምበኣር እቶም ከም ፍቓድ እግዚኣብሔር መከራ ዝቕበሉ ሠናይ እናገበሩ ንነፍሶም ነቲ እሙን ፈጣሪ የማኅፅኑ።
Copyright
Learn More


text:
መንገዲ ባቡር ኢትዮ-ጁቡቲ ርክብ እተን ሃገራት ዘዕቢ እዩ…
መቐለ ጥሪ 03//2009(ድወት) ህንፀት መንገዲ ባቡር ኢትዮ-ጁቡቲ ማሕበረ ቑጠባዊ ርክብ እተን ሃገራት ናብ ዝለዓለ ብርኪ ከምዝበፅሐ ቐዳማይ ሚኒስትር ሃይለማርያም ደሳለኝ ተዛሪቦም።
ካብ ዶብ ኢትዮጵያ ክሳብ ጁቡቲ ዝተዘርገሐ መስመር መንገዲ ባቡር ትማሊ እንትምረቕ ዝተረኸቡ ቐዳማይ ሚኒስትር ሃይለማርያም ደሳለኝ እቲ መስመር ባቡር ንምረቓ ምብቕዑ ኽልቲኤን ሃገራት ቅልጡፍ ቑጠባ ንከመዝግባን ርክበን ናብ ዝለዓለ ብርኪ ዘብፅሐ’ዩ ኢሎም።
ህንፀት መስመር መንገዲ ባቡር ደወሌ ጁቡቲ ንማእኸል ሃገር ሸቀጥ ዝፀዓና መካይን ሽዱሽተ መዓልቲ ይወስደለን ዝነበረ ናብ ሓደ መዓልቲ ዘውርድ እዩ ዝበሉ እቶም ቐዳማይ ሚኒስትር ዓቕሚ መጓዓዝያ ዘዐቢ’ዩ ጥራሕ እንተይኾነስ ኢትዮጵያ ንዝጀመረቶ ኹለመዳያዊ ግስጋሰ ትርጉሙ ዕዙዝ ምዃኑ ኣረዲኦም።
ፕረዝደንት ጁቡቲ እስማኤር ዑመር ጊሌ ብግደኦም ልዕሊ 250 ኪሎ ሜትሮ ዝንውሓቱ እቲ ንምረቓ ዝበቕዐ ህንፀት መስመር መንገዲ ባቡር ደወሌ ጁቡቲ ነዊሕ ንዝገበረ ርክብ እተን ሃገራት ናብ ዝለዓለ ብርኪ ከምዘሰጋግሮ ገሊፆም።
ህንፀት መስመር ባቡር ደወሌ ጁቡቲ ኣካል እቲ 3.4ቢልዮን ዶላር ፕሮጀክት ኢትዮ-ጁቡቲ መንገዲ ባቡር ምዃኑ ዝዝከር’ዩ።